
Tessa Dance este asistentă veterinară şi se 
angajează în New Forest nu cu puţine emoții. 
Noul ei şef este acel Sam Wilde, adorat de femei şi 
care aşteaptă din partea ei flexibilitate... din toate 
punctele de vedere! El ştie că Tessa îi va cădea la 
picioare! lar ea trebuie să recunoască faptul că e 
un bărbat pe cât de seducător pe atât de bun ca 
medic veterinar. Încercând să înțeleagă acest 


bărbat atât de dificil, nu cumva se juca cu focul? 


Capitolul 1 


De îndată ce deschise ochii totul îi reveni în 
minte. 

De ce naiba acceptase interviul? 

Tessa îşi întinse picioarele şi dădu pătura la o 
parte. Probabil că nu fusese în toate minţile! auzi, 
să se trezească sâmbătă dimineaţă la şase! 

Dar vocea de la celălalt capăt al firului fusese 
cât se poate de categorică... 

Ar fi trebuit să găsească o scuză... 

Oricum, în clipa în care îşi propuse să 
rămână în pat, deschise larg ochii. Un spasm în 
capul pieptului îi reaminti că rămăsese fără slujbă. 

Băgându-şi picioarele în papuci cobori, 
somnoroasă, în bucătărie. În ferestre bătea un 
soare palid de mai, iar pe gardul grădinii se 
plimbau trei porumbei, imaginea lor ducând-o cu 
gândul la cei trei bărbaţi din viaţa ei şi cam ce 
reacţie ar avea dacă le-ar spune că are de gând să 
plece de-acasă. 


De fapt nu pleca, doar avea în vedere acest 


lucru. De mică avusese grijă de fraţii gemeni şi de 
tatăl ei. Acum, la douăzeci şi trei de ani, nu era, 
totuşi, cazul să se gândească şi la viitorul ei fără 
să se simtă vinovată? După moartea mamei i se 
păruse firesc să-i ia locul, dar... 

Problema era că situaţia dura de prea multă 
vreme, iar Felix şi Archie, acum bărbaţi în toată 
firea, erau atât de mototoli că niciun ou nu ştiau 
să fiarbă. În ce-l privea pe tatăl ei... era încă tânăr 
şi 'Tessei nu-i plăcea deloc că îşi consumă întreaga 
energie trebăluind în curtea casei... Ce l-ar mai fi 
împiedicat să se recăsătorească dacă ea nu mai 
era acolo? 

Tessa îşi alungă somnul şi din minte 
problemele familiei. Cu toate aptitudinile «ei 
organizatorice nu reuşise să convingă pe vreunul 
dintre ei să o conducă în dimineaţa aceea cu 
maşina. Ce mutre ar fi făcut dacă le-ar fi reprodus 
anunţul cu oferta de serviciu! 

— E cineva acasă? Tessa se întoarse şi văzu 
uşa din spate, lăsată descuiată de ultimul sosit 


acasă în noaptea aceea deschizându-se. Eşti 


îmbrăcată? în prag apăruse un bărbat ţinând în 
mână un trandafir. Nu că m-ar deranja dacă n-ai 
fi... Puţină indecenţă dimineaţa e ultimul lucru 
despre care aş avea de obiectat. 

— 'Todd!... hai, intră, zise Tessa râzând. Dacă 
vrei, într-adevăr, să vezi o scenă indecentă, du-te 
sus şi-ai să-i găseşti pe Todd şi Archie dormind în 
pielea goală. 

— Nu, mulţumesc! replică Todd Greystone 
aţintindu-şi privirea asupra tricoului cu Mickey 
Mouse în care Tessa dormise peste noapte. Băieţii 
nu sunt pe gustul meu. 

Tessa băgă floarea într-o sticlă goală de lapte 
şi o puse pe pervaz. Răsucindu-se îl văzu pe Todd 
holbându-se la picioarele ei lungi, dar se obişnuise 
cu figurile vecinului ei. Instructor de fitness la un 
club de sănătate din oraş, îi plăcea să-şi etaleze 
fizicul bine întreţinut. Prieteni din copilărie, Tessa 
îşi amintea că în adolescenţă Todd era un puşti 
supraponderal, însă, de câţiva ani, natura îi 
rezolvase problemele. Acum, îmbrăcat în sort alb 


şi o vestă care abia îi cuprindea pieptul lat şi 


bombat, îi juca sub piele muşchii puternici, 
făcând-o să râdă. 

— Ar trebui să fii ceva mai atentă cu 
obloanele dacă te mai fâţâi îmbrăcată aşa. Eu am 
un loc rezervat lângă gard. 

— În cazul ăsta trebuie să te ridici pe vârfuri 
ca să vezi ceva. 

— Sunt mai înalt decât gardul. Dar ce, te 
deranjează cumva? 

— În dimineaţa asta am alte griji decât să 
urmăresc tipii care trag cu ochiul pe fereastră la 
mine. Şi-l împinse spre uşă. 

— Adică? 

— Tessa oftă. 

— Dacă ţii să ştii neapărat... e vorba de un 
interviu pentru o slujbă, la care deja am întârziat. 

— Cam devreme pentru un interviu, nu-i aşa? 

— Trebuia să ajung într-un loc numit 
Beechwood Bridge, la două ore distanţă de-aici şi 
am tren la şase şi jumătate. 

— Nu-l mai prinzi! 


— Mulţumesc pentru încurajare! mormăi ea 


printre dinţi. 

Todd o prinse de mijloc, dar Tessa îl plesni în 
glumă peste mână şi-l îmbrânci. 

— Mi-ai stricat tot cheful, râse el. Te-asigur 
că intenţiile mele sunt cât se poate de serioase. 

— Todd Greystone, nici într-o mie de ani n-o 
să cred în promisiunile tale. 

— Nici dacă-ţi promit că vei ajunge la timp la 
interviu? 

— Nu se poate... chiar vorbeşti serios? 

— Mă-ntorc în douăzeci de minute... aşa că 
nu sta să m-aştepţi. Tessa pierdu următorul sfert 
de oră nehotărându-se cum să-şi aranjeze părul, 
apoi se îmbrăcă în taiorul cel nou bleumarin, 
câţiva centimetri deasupra genunchiului şi bine 
mulat pe corpul subţire şi decise să-şi lase părul 
blond desfăcut pe spate, îşi dădu cu rimel pe gene 
şi cu puţin ruj pe buze şi ieşi în grabă din casă, 
întrebându-se dacă merita osteneala. Vocea de la 
telefon i se păruse atât de morocănoasă. 

— Nu-i rău... nu-i rău deloc, mormăi Todd în 


timp ce se aşeza lângă el în maşina sport 


decapotabilă. De fapt, despre ce slujbă e vorba. 
Bănuiesc că nu vrei să te-angajezi manechin. 

— Ei, manechin!... în văgăuna aia de New 
Forest? râse Tessa. Şi nu fi atât de susceptibil. Ţi- 
am spus de câţiva ani că mă gândesc la o 
schimbare. 

— Dar nu atât de departe de Oxford. Ţi-ai 
cheltui toţi banii numai pe drum. 

Tessa hotări să nu-i spună nimic despre 
partea cu „ofer locuinţă”. 

— Stai puţin că încă n-am primit slujba, aşa 
că nu fi atât de prăpăstios. Pe drum îşi aminti 
exact cum suna acel anunţ publicat în Veterinary 
Record: 

Ocazie de a lucra cu animale. Rezistenţa 
fizică şi oarecare experienţă veterinară, necesare: 
flexibilitatea, esenţială. Ofer locuinţă. Salariu 
corespunzător. 

Rezistență fizică avea, slavă Domnului. Nu ea 
se ocupase în ultimii zece ani de îmblânzirea celor 
doi drăcuşori şi asta cu rezultate vizibile? în ce 


privea experienţa, trei ani lucrase la Clinica 


veterinară „Robert Marlowe”, din Oxford, de unde 
putea aduce cele mai bune referinţe. În privinţa 
celei de-a treia condiţii, flexibilitatea, încă se mai 
gândea cam ce putea să însemne, când Todd opri 
maşina la marginea unei păşuni, chiar vizavi de 
câteva cabane acoperite cu stuf. 

— Am ajuns la Beechwood Bridge... şi cu o 
jumătate de oră mai devreme. Căscă, se întinse, 
apoi privi în jur strâmbând din nas. Spune drept, 
ti-ar plăcea să lucrezi aici? 

— Mie mi se pare destul de pitoresc! îl 
contrazise ea, uitându-se printre frunzele 
copacilor. Beechwood Bridge ar trebui să fie 
dincolo de cabane, la capătul potecii. 

— Sunt o mulţime de poteci pe-aici, bombăni 
Todd luând-o de braţ şi porniră la drum. 

Deşi satul era mic, locuitorii lui păreau 
surprinzător de ocupați; muncitori cărând scări şi 
saci cu ciment şi un camion cu remorcă, păreau să 
se îndrepte într-o singură direcţie. 

— Uite, acolo! exclamă Tessa cuprinsă brusc 


de emoție. 


— Nu te las singură, zise Todd, uitându-se 
chiorâş în direcţia muncitorilor. 

Tessa îşi retrase braţul de sub palma lui. 

— Mulţumesc, Todd, dar mă descurc şi 
singură! 

— Nu-mi prea place... Bine, se hotărî el 
băgându-şi mâinile în buzunare, mă duc să caut o 
staţie de benzină, mai dau o raită pe-aici şi într-o 
oră mă-ntorc să te iau. 

Tessa îl urmări cum pleacă şi mulţumită îşi 
continuă drumul prin hârtoape, trecând pe lângă 
excavatoare, muncitorii care săpau şi conducte 
groase din teracotă. 

— Fii atentă pe unde mergi, auzi o voce pe 
undeva pe la picioare. Tessa tresări speriată şi 
aproape că se împiedică când dintr-o groapă, 
exact în faţa ei, apăru capul unui bărbat. N-ai 
văzut semnul? De ce femeile nu s-or uita niciodată 
pe unde calcă? Tessa mormăi o scuză, dar imediat 
regretă, auzind din nou vocea: Scuzele nu-mi 
folosesc la nimic. Din cauza ta am pierdut 


vergeaua. 


Aşa sunt bărbaţii, îşi zise Tessa. Când treaba 
nu merge devin irascibili! Tatăl ei, constructor de 
meserie, tot timpul meşterea la instalaţia de 
canalizare, iar pe aleea din curte mereu erau 
împrăştiate vergele roşii. Casa înălţată în anii '60 
de mâinile lui era mândria şi bucuria lui Joe 
Dance, nu însă şi lucrurile de canalizare. 

— Ideea cu legatul vergelei de mână cu o 
sfoară e foarte bună. Dacă alunecă n-ai cum s-o 
pierzi, îi strigă ea bărbatului care acum 
moşmondea ceva pe fundul gropii. În nouă din 
zece cazuri funcţionează. 

— Bărbatul îşi  înălţă capul încet... 
ameninţător şi se prinse cu palmele de marginea 
gropii. 

— Ideea cu sfoara vine cam târziu. Deja am 
pierdut-o! 

— În cazul ăsta, ai nevoie de vergele lungi. E 
clar că blocajul s-a produs în adâncime sau pe 
canalul colector. 

În clipa aceea îl văzu zbârlindu-se. Ştia, 


bineînţeles că nu era deloc înţelept să dai sfaturi 


cuiva care încearcă să facă o treabă la care nu se 
pricepe, dar trăind alături de trei bărbaţi aşa cum 
erau ai ei simţul practic trecuse pe primul loc 
înaintea prudenţei şi avea chiar şi un motto care 
spunea că o femeie nu trebuie să apeleze la 
ajutorul unui bărbat decât atunci când nu mai are 
încotro! 

Bărbatul strâmbă din gură. O gură frumoasă, 
cu dinţi albi, sănătoşi. 

— Te deranjează să vii jos, aici, să-mi faci o 
demonstraţie? mormăi el, bătând nervos cu 
degetele în pământ. Ca neprofesionist e limpede 
că pierd timpul de pomană. 

Tessa se încruntă. 

— Nici eu nu sunt îmbrăcată pentru o 
asemenea treabă! 

— Atunci, n-am ce face... mă descurc cum 
pot. Te pot ajuta cu ceva? 

Tessa ezită un moment. 

— Păi... caut pe cineva cu numele de Wilde. 

— Wilde? Eşti sigură că ăsta-i numele? De- 


abia când se ridică pe marginea gropii realiză 


Tessa că era îmbrăcat doar în pantaloni scurţi. Se 
uită la pieptul gol, bronzat, cu păr des, cârlionţat. 
Deşi obişnuită să vadă bărbaţi pe jumătate 
dezbrăcaţi, acum cu greu îşi desprinse privirea de 
la el ca să-şi pună ordine în gânduri. 

— Sunt sigură că numele e Wilde, murmură 
cu îndoială în voce. 

— În cazul ăsta, nu e nevoie să-l mai cauţi. L- 
ai găsit. Şi se ridică râzând. Îmi pare rău dar nu 
pot să dau mâna cu tine. 

Tessa simţi că îi cade faţa, totuşi reuşi să 
îngaime: 

— Sunteţi domnul Wilde, persoana cu care 
am vorbit la telefon... cu care am fixat o întâlnire? 

— Ah, nu, nu eram eu. Bărbatul îşi şterse 
mâinile cu o cârpă pe care o băgă la loc în 
buzunar. Cred că ai discutat cu Greeley... 
secretarul meu. Mi-a spus că a sunat cineva 
pentru interviul din dimineaţa asta, dar habar n- 
aveam că e vorba de o femeie. 

Tessa îşi revenise aproape complet şi-acum 


se întreba dacă nu cumva o spusese în ironie, dar 


cum pe buzele lui încă flutura un zâmbet hotărî să 
nu-şi mai bată capul cu asta. 

— Sunt Tessa Dance. Am sosit cu o jumătate 
de oră mai devreme. 

— De asta m-ai găsit acolo, jos. Avem 
probleme cu presiunea apei şi instalatorul a 
suferit ieri un mic accident. 

— Aha... exclamă Tessa cu un zâmbet nervos. 
Începutul interviului nu era deloc promiţător. De 
ce, naiba, nu trecuse pe lângă blestemata aia de 
groapă ţinându-şi gura! 

— Greeley ţi-a mai dat şi alte amănunte în 
legătură cu anunţul? 

Tessa scutură din cap. 

— Nu, dar nici eu n-am întrebat. Legătura 
era foarte proastă şi abia îl auzeam. Şi el la fel pe 
mine, cred. 

— Acum trebuie să mă ocup şi de telefon, 
mormăi el trecându-şi degetele prin părul ciufulit. 
Mai bine mergem în casă să mă schimb şi eu. 
Dumul lung era străjuit de tufe neîngrijite de 


rododendroni şi brazi înalţi ivindu-se din spatele 


lor. Nu te uita în ce hal arată totul. Beechwood 
Hall e în renovare şi, în acelaşi timp, încerc să pun 
pe picioare cabinetul din sat al tatălui meu. De- 
asta am dat anunţul în Veterinary Record. Gata, 
am ajuns. Eşti surprinsă, nu-i aşa? 

Tessa clipi de câteva ori să se asigure că nu 
visează. Casa avea o mulţime de turnulețe, 
parapeturi şi ferestre, imposibil să le numeri dintr- 
o singură privire şi părea lăsată în paragină, dar 
avea ceva deosebit... 

Îl urmă pe treptele de piatră şi când el 
împinse uşa grea de lemn aceasta scârţâi lung. 

— Bun venit la Beechwood Hall... reşedinţa 
familiei de patru generaţii. 

Tocurile îi răsunau pe dalele de piatră... şi 
totul arăta exact cum îşi imaginase de afară... 
grinzi, pereţi îmbrăcaţi în lemn închis la culoare şi 
personaje cu un aer sobru în portretele agăţate 
de-a lungul scării interminabile. 

— Juno! Jay! Staţi! strigă bărbatul celor doi 
câini uriaşi care se apropiau în fugă. 


Câinii se supuseră ordinului şi Tessa răsuflă 


uşurată. 

— Ciobăneşti irlandezi, nu? Sunt prietenoşi? 
întrebă ea. 

— După ce le eşti prezentat şi se obişnuiesc 
cu tine... da, spuse bărbatul zâmbind. 

Tessa se apropie de ei şi, de îndată, începură 
s-o lingă şi s-o miroasă. 

— Sunt superbi... şi atât de mari! 

— Te împaci bine cu animalele, remarcă el. 

— Le ador. Tessa mângâie capul femelei şi 
căţeaua căscă, arătându-şi colții. Acasă n-am ţinut 
câini, dar m-am ocupat de ei de când am terminat 
liceul. Ce pereche superbă... locuiesc aici? 

— Au fost ai tatălui meu, răspunse bărbatul. 
Şi eu tot aici am crescut... în casa tatălui meu. 
Intenţiona s-o renoveze, dar a murit acum trei luni 
şi n-a mai apucat. 

Tessa îşi înălţă privirea că să-şi exprime 
părerea de rău, dar renunţă văzându-l 
îndreptându-se spre scări. 

— Dacă vrei intră şi aşteaptă-mă în camera 


din dreapta. Vin şi eu imediat, îi strigă el peste 


umăr. 

În timp ce mângâia câinii Tessei îi reveni 
brusc în minte numele de Wilde. Acelaşi nume îl 
citise de curând în ziare... 

Ridică din umeri şi se îndreptă spre 
încăperea cu uşi duble, masive. Păreau grele, dar 
când le împinse se deschiseră imediat trezindu-se 
în pragul unei încăperi ciudate, cu mobilier de 
epocă, o masă lungă pe mijloc şi tavanul 
împodobit cu heruvimi cântând la harpe aurite. 

— la loc, te rog, auzi o voce cunoscută. 
Bărbatul care, probabil, era Greeley, apăruse în 
spatele ei ducând în mână o tavă cu ceai. Era 
îmbrăcat în negru şi avea un aer protocolar, iar 
figura inexpresivă era tipică majordomului englez. 
Aşeză tava pe masă şi turnă ceaiul din ceainicul de 
argint. 

— Mulţumesc, spuse Tessa privindu-l cu 
coada ochiului. Bărbatul se înclină uşor şi dispăru. 
Rămasă singură îşi înălţă privirea spre tabloul 
atârnat deasupra şemineului ce reprezenta un 


bărbat între două vârstă îmbrăcat în costum de 


safari, cu pălărie şi pantaloni scurţi, ţinând în 
braţe o maimuţică. 

— E tata... Sir Gerald Wilde, auzi o voce în 
spatele ei. 

Se răsuci şi observă că gazda se schimbase 
într-o cămaşă albă şi pantaloni lungi. 

— Sir Gerald... asta înseamnă că sunteţi 
Samuel Wilde? 

Bărbatul începu să râdă dându-şi capul pe 
spate. 

— Mă amuză faptul că o pată de noroi îţi 
poate schimba faţa făcând-o de nerecunoscut. Nu 
fusese doar o pată, se gândi ea, amintindu-şi cum 
arăta mânjit din cap până în picioare. Dacă mi-aş 
fi dat în anunţ numele întreg, aş fi fost asaltat de 
cereri de serviciu. Televiziunea are asupra 
oamenilor şi efecte mai puţin plăcute. 

Tessa îşi simţi inima tresărindu-i în piept. 
Samuel Wilde... el era într-adevăr? îi urmărise cu 
sufletul la gură toate episoadele din „Animale 
sălbatice”. 


— Hm... se pare că am păşit cu stângul, se 


bâlbâi ea. 

— Te rog... nu te simţi stânjenită pentru ce 
mi-ai spus mai devreme. Nu ceea ce-i spusese mai 
devreme o stânjenea, ci ceea ce gândea despre el. 
Superb şi sexy erau două adjective care-i veniră 
brusc în minte. Arăta mult mai bine decât la 
televizor, ceea ce nu era de mirare, fiindcă în 
scenele acelea trebuia să-şi croiască drum prin 
mlaştini şi tufişuri şi nici nu era îmbrăcat îngrijit, 
ca acum. Şi îi depăşea cu mult în înălţime pe Felix 
şi Archie care, slavă Domnului, erau destul de 
înalţi. În privinţa vârstei... era greu de apreciat. 
La televizor părea să aibă în jur de treizeci de ani, 
însă acum vedea că e mai în vârstă: avea obrajii 
cutati şi riduri fine la coada ochilor cenuşii care te 
hipnotizau. Am putea-o lua de la început... Eu sunt 
Sam Wilde, iar tu domnişoara Dance, asistent 
veterinar. Aşa e? 

Tessa încuviinţă din cap, încă şocată. 

El zâmbi amuzat şi-şi trase un scaun pe care 
se aşeză comod. 


— Încep eu sau preferi să vorbeşti prima? 


— Oh, nu, după dumneavoastră. 

— Bine. Mai întâi aş vrea să aflu ce te-a făcut 
să răspunzi anunţului. 

— Sinceră să fiu... începu ea plină de 
entuziasm, apoi vocea i se frânse observându-i 
privirea fixată pe decolteul ei. Eu... hm... am 
răspuns de fapt la patru anunţuri. 

— Toate patru apărute în Veterinary Record 
sau şi în Revista instalatorului? 

Tessa simţi că faţa îi ea foc. 

— Am făcut o confuzie pe care n-am să mi-o 
iert niciodată. 

— Oho, ai s-o uiţi cu siguranţă. Hai să 
continuăm. Ce s-a întâmplat cu celelalte trei 
anunţuri? 

Tessa îl privi bănuitoare. O ironiza? 

— La două mi s-a răspuns că posturile s-au 
ocupat deja, iar la cel de-al treilea că mai degrabă 
au nevoie de o secretară decât de o asistentă, ceea 
ce nu mi-a convenit pentru că am o calificare. 

— Aşa că ai ajuns aici. 


— Recunosc că am ezitat. Secretarul nu mi s- 


a părut prea încântat. 

— Te asigur că putea fi şi mai rău. Sam Wilde 
avea un farmec aparte mai ales când zâmbea. 
Spuneai că eşti calificată. 

Tessa îşi deschise geanta şi scoase dinăuntru 
referinţele pe care Robert Marlowe avusese 
amabilitatea să i le scrie. 

— Hm... în timp ce citea Sam Wilde ridică 
dintr-o sprânceană. Văd că ţi-ai luat şi diploma... 
Chiar nu-nţeleg de ce-ai plecat de-acolo. Trei ani 
de experienţă în clinică... e o slujbă foarte bună 
după părerea mea. 

Tessa îşi împreună mâinile în poală. Da, 
fusese o slujbă bună; muncise din greu să-şi obţină 
diploma, iar Bob Marlowe se străduise s-o 
convingă să renunţe la a-şi căuta de lucru în altă 
parte... la fel şi familia ei. De-asta, poate, se 
ambiţionase să plece. Până atunci pusese familia 
pe primul loc, gravitând în jurul ei. Acum devenise 
egoistă... şi asta o bucura enorm! Dar nu-i va 
explica toate astea lui Samuel Wilde, fiindcă, 


oricum, n-ar înţelege. Nu vreau să te plictisesc 


intrând în amănunte, domnule Wilde. Pe scurt, 
răspunsul este că-mi doream o schimbare. Toată 
viaţa mi-am petrecut-o în Oxford şi nu văd nimic 
rău în a vrea să cunoşti şi alte locuri. 

— Dar chiar să pleci de-acasă ca să te muţi 
într-un asemenea loc? Eşti tânără şi aici nu vei 
găsi prea multe locuri de distracţie. 

— Eu nu caut distracţie, ci o muncă 
interesantă cu animalele. Asta mi-am dorit 
întotdeauna, încă din copilărie. 

— lată o femeie care ştie ce vrea, replică el. 
Eu am nevoie de cineva care să muncească din 
greu. Cabinetul e mic, dar solicitat. Tata nu s-a 
ocupat de el, însă cu l-am repus pe picioare. Şi 
încă ceva... în momentul de faţă, din cauza 
renovărilor, Beechwood Hall nu e un loc prea 
confortabil de locuit. 

— Vreţi să spuneţi că trebuie să locuiesc aici, 
la Beechwood Hall? întrebă luată prin 
surprindere. 

El dădu din cap că da, amuzat de reacţia ei. 


— Trebuie, repetă el. Propunerea nu te prea 


atrage, nu? 

— Păi... nu e chiar ce mă aşteptam. 

— Salariul ar compensa, bineînţeles. 

Ce om sucit, pe de o parte, parcă încerca s-o 
facă să renunţe vorbindu-i în aşa fel încât slujba să 
nu i se pară atrăgătoare, pe de alta, stârnindu-i 
curiozitatea. 

— Pot vedea cabinetul? întrebă ea. 

— Sigur, mergem cu maşina mea, zise el 
ridicându-se. 

Tessa îl urmă afară şi în câteva clipe se 
strecura pe scaunul din faţă a unui Porsche vişiniu 
care îndată porni spre sat. Când trebui să coboare 
îşi dori să fi făcut mai multe curse cu maşina sport 
cu caroserie joasă a lui Todd, îmbujorându-se sub 
privirea amuzată a lui Sam Wilde când, efectiv, fu 
nevoită să se agaţe de mâna întinsă. 

— Tot echipamentul este nou, aşa că dacă mă 
hotărăsc vreodată să vând afacerea, firma poate fi 
preluată din mers, spuse el urcând treptele 
verandei. 


— Ar fi păcat să vindeţi un loc atât de frumos, 


şopti Tessa uitându-se la bolta de viţă care 
aproape că ascundea ferestrele. 

— Asta ar fi o alternativă... zise el ridicând 
din umeri. Încă nu am hotărât nimic... motiv 
pentru care am şi menţionat că flexibilitatea este 
esenţială. 

— Vreţi să spuneţi că altcineva ar putea 
prelua cabinetul? 

Bărbatul o privi apatic. 

— În afară de televiziune, la Londra mă mai 
ocup de un cabinet. Până acum am reuşit să 
combin cele două activităţi. După moartea tatii a 
trebuit să revin la Beechwood Hall, dar nu ştiu 
câtă vreme voi putea rămâne aici. 

— Şi, în timpul ăsta cine se ocupă de 
cabinetul din Londra? întrebă ea intrând într-o 
încăpere care semăna mai mult cu o băcănie decât 
cu o sală de operaţii pentru animale. 

— Mă ajută Paul Lancing, un prieten. Am 
încredere să-l las în locul meu cât lipsesc... lată 
Clinica veterinară Beechwood Bridge. 


Cămăruţa era modestă, cu bănci şi scaune 


care 'Tessei îi amintiră de anii de şcoală, cu pereţi 
proaspăt vopsiți şi gresie nouă pe jos. 

— Combinația asta de vechi şi nou mi se pare 
atât de ciudată, zise Tessa. 

— Am vrut să păstrez atmosfera. Cabanele 
astea trei au fost construite acum trei sute de ani. 
Păcat că Gus Allen nu e azi aici că ţi-ar fi ţinut o 
lecţie de istorie. Gus a învăţat meseria de la tata şi 
locuieşte cu Annie, soţia lui, în cabana de alături. 

— Dacă vindeţi Gus rămâne să lucreze aici în 
continuare? 

— Are şaizeci de ani şi dacă doreşte se poate 
pensiona, deşi nu cred că o va face vreodată. E 
genul de om care merge până la capăt. 

Stătea în faţa ei, cu mâinile în buzunare şi 
chipul relaxat, acelaşi Samuel Wilde pe care-l ştia 
din serialele de televiziune, carismatic, cu ochii 
aceia cenuşii uimitor şi părul şaten, ondulat. 
Niciodată nu şi-ar fi imaginat că îl va cunoaşte în 
realitate. 

— Familia ta ce zice că ţi-ai abandonat 


slujba? o întrebă schimbând brusc subiectul. 


— Încă nu le-am spus, recunoscu ea. 
Locuiesc cu tata şi cu fraţii mei gemeni, dar nu 
cred că-mi vor simţi prea mult lipsa... Incredibil... 
Totul e nou, spuse urmându-l în cabinet. 

— Mai lipseşte aerul condiţionat... Ştii să-l 
foloseşti? o întrebă el arătându-i computerul 
aşezat pe o masă. Încăperea era plină de cutii 
puse una peste alta până în tavan, iar biroul era 
ticsit de hârtii. 

— Cum să nu ştiu, răspunse Tessa uitându-se 
pieziş la tot haosul de acolo. 

— Te asigur că găsesc cu ochii închişi fiecare 
lucruşor. Nu mi-ar lua decât câteva ore să pun 
totul în ordine. 

— Şi personalul... aveţi pe cineva care vă 
ajută? 

— Soţia lui Gus... Annie. Nu are calificarea 
ta, însă, după atâţia ani, animalele sunt pentru ea 
o a doua natură. La Beechwood Hall e doar 
Greeley care şi locuieşte acolo. Bucătarul tatii şi 
femeile care vin la curăţenie locuiesc în sat. 


Dinspre verandă se auzi un zgomot. 


— Juno! Ce naiba cauţi aici? Câinele încerca 
să intre şi-şi băgase botul în crăpătura uşii. Sam o 
deschise larg şi se aplecă să-i scarpine blana. E o 
maestră a evadărilor. Nici Greeley nu o poate opri 
când îşi pune ceva în minte. 

Tessa îi văzu din nou dinţii stricaţi când 
căţeaua căscă. 

— Biata de tine! nu se putu abţine să nu 
exclamă. 

— Te referi la dinţii ei? Curând va începe un 
tratament. Ce diagnostic i-ai pune, domnişoară 
Dance? 

Tessa se aplecă şi-i deschise gura lui Juno ca 
să vadă mai bine. 


— Stai cuminte, fetiţo, o linişti ea. Are carii, 


nu? 

— Da, foarte bine, cum ai ghicit? 

Tessa se ridică uitându-se în jur după 
chiuvetă. 


— Am urmat un curs de stomatologie canină 
cu Robert Marlowe. 


— Îţi place stomatologia canină? o întrebă 


surprins, în timp ce o urmărea cum se spală pe 
mâini. 

— Foarte mult. 

— Cam neobişnuit pentru o femeie. 

— Asta se-ntâmpla pe vremuri, replică ea cu 
fermitate, ştergându-şi mâinile, dar când îşi ridică 
privirea spre el se intimidă. 

— Eu tot nu-nţeleg de ce te interesează o 
slujbă temporară, care nu-ţi oferă siguranţă şi 
nicio viaţă socială activă. Ca să fiu sincer, nu cred 
că ţi se potriveşte, îi spuse pe un ton categoric. 

În privirea lui Tessa citea ostilitatea sau, 
poate, suspiciune şi antipatie şi nu înţelegea ce 
făcuse ca să fie tratată în felul acela. 

— Ca să fiu la fel de sinceră, domnule Wilde, 
nu cred că puteţi aprecia compatibilitatea cuiva 
după un interviu de o jumătate de oră. Nu e deloc 
corect. 

— Şi ce propui? replică el mârâind uşor. 

— O perioadă de probă de două săptămâni, îi 
sugeră Tessa cu curaj, întrebându-se dacă ea 


rostise acele vorbe. 


— Asta nu te-ar ajuta prea mult, zise el 
scuturând din cap. Merită atâta deranj mutatul 
aici şi întoarcerea acasă dacă lucrurile nu vor 
merge cum trebuie? Câtă grijă din partea lui că 
lua în calcul şi acea posibilitate! Totuşi, impresia 
ei era că nu de ea îi păsa, fiindcă privirea lui 
spunea altceva. Mai doreşti să mă-ntrebi ceva? o 
întrebă pe un ton rece. 

Asta ce mai însemna! Chiar îi dădea papucii? 

— Nu... nu, se bâlbâi ea. 

— În mod sigur familia ta ar protesta faţă de 
hotărârea pe care ai luat-o şi-apoi, mai e şi opinia 
publică. Presa te-ar putea implica într-un scandal 
puternic mediatizat dacă s-ar descoperi că 
locuieşti la Beechwood Hall... singură... cu mine. 
Era clar că ratase interviul, dar chiar voia să-i facă 
vânt invocându-i asemenea argumente puerile? Te 
conduc, se oferi el. 

— Cunosc drumul, mulţumesc. La revedere, 
domnule Wilde. 

Cu obrajii în flăcări şi grăbindu-se să dispară 


de acolo, Tessa se jură ca niciodată nu se va mai 


lăsa dusă de nas de şarmul vreunei celebrităţi... 
nici pe ecran, nici dincolo de el. Dacă toate erau 
nişte specimene aidoma lui Sam Wilde, atunci n- 


aveau decât ca să-i ţină sănătoşi. 


Capitolul 2 


Tessa se uita fascinată la degetele lui Sam 
Wilde, lungi, bronzate, dar aspre şi crăpate, semn 
că majoritatea timpului şi-l petrecea în aer liber. 
Cu aceeaşi delicateţe cu care atingea corpul fragil 
al câinelui din rasa collie, întins pe masa de 
operaţie, ar fi putut picta şi cel mai migălos 
tablou. 

Trecuse deja o săptămână de când se mutase 
la Beechwood Hall? 

Cum mai fusese posibil după acel interviu 
catastrofal? 

Gândul o duse în urmă cu trei săptămâni, la 
seara în care se întoarse de la Beechwood Bridge. 

— Oricum era prea departe, încercase s-o 
consoleze Felix. Vei găsi uşor de lucru chiar aici. 

— Şi cine...? Archie se uita disperat la 
dezordinea din casă. 

— Cine ar mai fi avut grijă de voi? îl 
întrerupsese Tessa zâmbind ironic. 


— Nu despre asta-i vorba, ci faptul că nu ştim 


absolut nimic despre el! replicase Joe Dance. O fi 
el cineva la televiziune, dar în realitate... 

Tessa le  ascultase în tăcere părerile, 
consolându-se la gândul că poate aşa era mai bine, 
însă după câteva zile începuse să-i pară rău că nu 
se străduise să facă impresie bună la interviu. 
Dacă ar fi fost mai îndrăzneață şi nu l-ar fi lăsat să 
conducă el discuţia, sigur ar fi reuşit. 

Când sunase telefonul exact în weekend-ul 
următor, rămăsese perplexă auzind vocea lui 
Samuel Wilde care o întrebase dacă o mai interesa 
postul şi cât de repede putea începe lucrul. 

— Tessa, te rog, bisturiul. Îi dădu 
instrumentul, simţindu-i pentru o clipă degetele 
atingându-le pe ale ei. Continuară operaţia, Tessa 
răspunzând ca un automat comenzilor lui. Din 
când în când ea se bucura în sinea ei la gândul că 
bărbatul din faţa ei era chiar Sam Wilde, vedeta 
de televiziune. La început, normal că avusese 
emoţii, dar se acomodase repede şi lucrul acesta o 
cam  îngrijorase. Chiar se simţea uşurată că 


plecase de-acasă, schimbându-şi stilul de viaţă, ori 


Sam Wilde era provocarea pe care o căutase? E 
cald ca într-un cuptor aici, mormăi el. Tessa luă o 
bucată de tifon şi-i tamponă fruntea asudată. 
Mulţumesc. 

Deşi mai făcuse gestul acela de sute de ori în 
atâţia ani de muncă... de ce acum gândul că acela 
fusese primul contact fizic între ei o obseda. Poate 
din cauza căldurii. Iunie se apropia şi în cabană 
era deja foarte cald. Probabil că şi el se gândea la 
acest lucru fiindcă mormăi: 

— Curând vom avea şi aer condiţionat. 
Dumnezeu ştie cum a rezistat Gus toţi aceşti ani. 

Tessa întinse pielea în jurul tăieturii şi Sam 
începu să coasă. 

— Mi-a plăcut să lucrez cu el săptămâna asta, 
zise entuziasmată. El şi Annie sunt nişte oameni 
foarte drăguţi. 

— Mă bucur să aud că vă împăcaţi bine. 
Tessa se abţinu să intre în amănunte, lăsându-l să 
se concentreze asupra suturilor mici şi fine. Gata, 
asta e, zise el legând ultimul fir. 


— Pare, mai degrabă o operă de artă, nu o 


operaţie. 

— Nu e greu când ai tot ce-ţi trebuie. De-abia 
acum încep să realizez cu ce instrumente 
rudimentare lucra Gus. Operaţiile grele le trimitea 
la cabinetul veterinar din localitatea vecină. 
Bineînţeles că la toate astea se adaugă ajutorul 
competent pe care, în sfârşit, l-am găsit. 

Tessa speră ca el să nu o vadă îmbujorându- 
se. E plăcut să primeşti drept răsplată 
complimente... dar şi deprimant. Cu ochii minţii îl 
văzu înconjurat de animale exotice şi femei 
superbe care habar n-aveau ce înseamnă injecţiile 
contra parvovirozei şi cum se îngrijesc animalele 
în suferinţă. Televiziunea putea face oamenii să 
pară inabordabili şi intangibili, asemeni unor zei. 
Poate de-asta îi şi venea tot timpul să se 
ciupească, să se asigure că nu visează. 

Şi, slavă Domnului, că îi convinsese pe 
gemeni şi pe Todd să nu o conducă până acolo, 
ştiindu-i cât se împotriviseră să lucreze pentru el 
şi că n-ar fi scăpat ocazia să i-o spună în faţă. 


— Mie nu-mi place individul. Cunosc bine 


genul „Casanova”, o ţinuse una şi bună Joe Dance. 

Casanova sau nu, era cel mai bun medic cu 
care lucrase până atunci. 

— Acum îl ducem în cuşcă. Îmi pare rău că 
nu pot rămâne să-l supraveghez dar trebuie să fiu 
acasă la şase, înainte să plece muncitorii... 

— Rămân eu cu el, se oferi Tessa imediat. 
Crezi că va avea nevoie de un stimulent cardiac? 

— l-am făcut o injecție dar, s-ar putea, să mai 
aibă nevoie de una. 

Tessa ştia că e capabilă să se descurce deşi, 
în mod obişnuit medicul era cel care supraveghea 
animalul până se asigura că pericolul a trecut. 

— Am o propunere. Din zece în zece minute 
controlez să văd cum se simte şi dacă apar 
complicaţii îl chem pe Gus. 

Sam îi zâmbi vădit uşurat. 

— S-a făcut. Până duc eu câinele în cuşcă 
vezi dacă Gus e acasă. 

Tessa îl urmări, fascinată de blândeţea cu 
care luă câinele în braţe şi de graţia cu care îşi 


mişca corpul zvelt şi musculos. 


— Să te-ajut să pui perfuzia? 

— Nu e nevoie să-mi citeşti gândurile... Încă! 
îi răspunse el cu un zâmbet. 

— Mi-e imposibil să n-o fac. Am fost pregătită 
pentru asta. 

— Dar eu nu cred că sunt obişnuit cu 
asemenea practici, zise el aproape răstindu-se. 
Tonul lui o surprinse şi brusc atmosfera deveni 
apăsătoare. Când se întoarse în cabinet după ce 
aranjă cu Gus, câinele dormea liniştit în cuşcă, iar 
Sam stătea aplecat deasupra lui şi răsuflă uşurată 
văzând că îi zâmbeşte. Greeley a aranjat cu 
doamna Pearson ca cina să fie servită la opt şi 
jumătate. Ai timp să ajungi şi să te schimbi? 

— Am timp destul. 

— Vreau să-ţi mulţumesc pentru tot ce-ai 
făcut săptămâna asta, spuse el pregătindu-se de 
plecare. 

— Am făcut-o cu cea mai mare plăcere, 
răspunse ea zâmbind. Şi ăsta era adevărul. Deşi 
totul începuse cu un eşec, în acea primă 


săptămână devenise din ce în ce mai optimistă. 


— Şi... hmm... încă ceva. Mâine am musafiri. 
Gus îmi va ţine locul sâmbătă în sala de operaţii şi 
aş dori să fii şi tu aici ca să-l asişti, dacă se poate. 

— Da... bineînţeles... 

După plecarea lui răsuflă adânc. Uneori se 
simţea de parcă ar călca pe cioburi. Ce om ciudat! 
Să-i spună aşa, dintr-odată că are „musafiri”, ca 
să-i dea clar de-nţeles că va fi ocupat şi că nu 
doreşte să fie deranjat, o cam iritase. 

Oftă şi se întoarse lângă pacient spunându-şi 
să nu mai fie atât de suspicioasă. Doar totul 
mersese bine până atunci, nu-i aşa? 

Asta o duse cu gândul la noul ei stil de viaţă: 
micul dejun la bucătărie, cu doamna Pearson, 
ascultând bârfele care circulau prin sat, dimineaţa 
asistându-l pe Gus, după-amiezele pe Sam. De 
asemenea, el îi dăduse limpede de înţeles că vor 
cina împreună, astfel că în fiecare seară se aşezau 
la masa lungă, fiind serviţi de Greeley care, ca un 
magician, făcea să apară ca din senin felurile de 
mâncare în vesela de argint. 


— S-a-m, rosti iar cele trei litere. Era mult 


mai uşor decât „Samuel” şi mai puţin oficial decât 
„domnule Wilde”, formulă la care renunţaseră din 
prima oră în care lucraseră împreună. 

La şapte, Gus Allen îşi băgă capul pe uşă. 
Mărunţel şi rotofei avea o voce groasă care 
suplinea minusul în înălţime. 

— Ce face pacientul nostru? 

— Acum doarme liniştit. Nu cred că va mai 
avea nevoie de încă o injecție. 

— Asta e bine. Să te-ajut cu ceva? 

— Nu, dar ca să stea liniştit am să-i spun lui 
Sam că înainte să plec ai trecut să vezi cum se 
simte. 

— Ela plecat deja, nu? 

— Se războieşte cu meşterii. 'Tâmplarii vor să 
folosească un lemn anume, iar Sam, din motive 
ecologice, e împotrivă. I-am auzit ciondănindu-se 
de dimineaţă. 

— Ah, da, copacii! Aceeaşi obsesie o avea şi 
Gerry. Păcat că n-a apucat să se stabilească la 
Beechwood Bridge. Mereu îmi spunea că atunci 


când se va sătura să călătorească se va întoarce 


aici, va renova casa şi-şi va practica meseria. A 
murit, realmente, sărac. Fosta nevastă l-a mâncat 
de o grămadă de bani. 

— Te referi la mama lui Sam? se miră Tessa. 

— Nu, nu la Else. Else a divorţat de Gerry 
când Sam avea cinci ani. Era suedeză şi a hotărât 
să se întoarcă în ţară, fiindcă el era plecat mai tot 
timpul, se simţea îngrozitor de singură. Gerry nu a 
lăsat-o să-l ia pe Sam. În perioada aceea a 
cunoscut o altă femeie. 

— Şi s-a recăsătorit? îl îmboldi Tessa 
curioasă. 

— Din păcate... da. Kay era o femeie perfidă, 
cu treizeci de ani mai tânără decât el. El 
intenţiona să se stabilească la Beechwood, dar n-a 
făcut-o niciodată. Cum era de aşteptat, căsătoria 
n-a durat mult, au divorţat şi asta l-a costat 
scump. 

Tessa asculta cu ochii măriţi de uimire. 

— Ce poveste! 

— Aşa e, aşa e. După cum observi, vechiul 


meu prieten se pare că mereu a avut ghinion cu 


femeile. Şi ridicând braţele exasperat: Ia uite câte 
beculeţe, butoane şi cadrane, mai ceva ca la 
bordul unui avion! 

— Te vei obişnui cu ele, spuse Tessa zâmbind. 

— Nu prea cred. Când intri într-o încăpere în 
care se află o mulţime de aparate pe care habar n- 
ai să le manevrezi, te simţi depăşit. Dar de ce să- 
mi fac griji când am alături o domnişoară atât de 
frumoasă care poate gândi în locul meu? Oftând 
scoase stetoscopul din buzunar şi-l puse pe pieptul 
câinelui. 

N-ai mâncat mai nimic, zise Sam uitându-se 
în farfuria ei. Te supără ceva? 

— Cred că din cauza căldurii. Aici e 
răcoare... dar ai văzut şi tu ce cald e în sala de 
operaţii. 

— Asta nu e o scuză, replică el privind-o 
atent. Parcă ai mai şi slăbit. Ce o să zică tatăl tău 
dacă te duci acasă slabă ca un ţâr? Şi-aşa n-are o 
părere prea bună despre mine. 

— De unde ştii? 


— De fapt, asta m-a pus pe gânduri. Mi-ai 


vorbit despre orice altceva numai despre familia 
ta nu. Am dreptate? Nu-i aşa că nu le convine că 
lucrezi pentru ticălosul de Samuel Wilde? 

— Chiar eşti un ticălos? zise ea făcând ochii 
mari. 

— S-ar putea să fiu socotit aşa... în anumite 
cercuri, răspunse el după o clipă de ezitare. 

— Doamne... câtă sinceritate! 

— Nu face pe spirituala cu mine, fiindcă s-ar 
putea ca într-adevăr să fiu un om periculos. 

— Nu cred. Am încredere în tine, zise ea 
clătinând din cap, aproape râzând. 

— N-ar trebui... şi n-ar trebui să ai încredere 
în niciun bărbat pe care-l cunoşti de-abia de-o 
săptămână. 

— Ba te cunosc foarte bine. Eşti medic 
veterinar, şi te conduci după un cod etic foarte 
strict, îl tachină ea. 

— Emoţionant, replică el privind-o 
îngândurat. Ai să te miri dacă-ţi voi spune că 
singura candidată pentru acel post ai fost tu? 


— Vrei să spui că nimeni în afară de mine nu 


a fost interesat? întrebă surprinsă. 

— Absolut nimeni, dar problema era că se 
prezentase tocmai o femeie. Mă poţi acuza de 
discriminare fiindcă trebuie să recunosc că atunci 
când am dat anunţul mă gândeam la un student. 

— Dacă încerci să mă şochezi, te străduieşti 
degeaba. Părerea mea este că nu eşti obişnuit să 
apreciezi lucrurile la justa lor valoare. 

— Aha! Şi justa mea valoare care e? 

Tessa scoase un oftat, abia abţinându-se să 
nu râdă. 

— Exact cea pe care am descoperit-o 
săptămâna asta. Eşti un mare iubitor de animale. 

— Tessa, nu fi naivă! Toți iubim animale. N-ai 
impresia că prea mă ridici în slăvi? 

— La interviu mi-ai demonstrat cum poţi 
întinde cuiva o cursă. Eu n-aştept de la această 
slujbă decât să capăt cât mai multă experienţă. 
Până acum mi-am împărţit viaţa între familie şi 
meserie. Acum sunt fericită chiar dacă ştiu că nu 
va dura prea mult, că peste câteva luni o să-mi 


caut o nouă slujbă. Dacă cu nu-mi fac probleme de 


ce ţi-ai face tu? 

— Exact pentru argumentele pe care mi le-ai 
adus. Oh, Doamne, cine m-o fi pus să-ţi telefonez? 

— N-aveai de ales. Şi nu te-acuz că m-ai 
angajat doar fiindcă n-ai găsit nimic mai bun. De 
fapt, eu văd totul ca pe un fel de provocare. Vreau 
să-ţi dovedesc că sunt bună în meseria mea... ştiu 
că sunt. 

— Discuţia asta nu duce nicăieri. Ori nu 
înţelegi, ori te faci că ignori ce încerc să-ţi spun. 
Şi, ridicându-se de la masă îşi înfundă mâinile în 
buzunare şi se îndreptă agale spre una dintre 
ferestre. Tessa ştia că îi înşelase aşteptările. Oare, 
de ce? Era convinsă că Sam era mulţumit de 
munca ei. De ce părea să-l deranjeze când îi 
spunea că îi place ce face? 

Ce ciudat cum lucrurile devin din ce în ce 
mai evidente pe măsură ce cunoşti un om, se 
gândea uitându-se la Sam. Înalt, cu o ţinută 
dreaptă şi cu părul ondulat, lung până la umeri, 
semăna mult cu tatăl lui. Dar, poate, chiar asta îl 


deranja cel mai mult... să încerce să trăiască 


conform aşteptărilor, să locuiască acolo, să 
amenajeze, în memoria tatălui său, cabinetul care, 
practic, nu-l interesa. 

De fapt, ce-şi dorea el de la viaţă? Să 
călătorească, să fie liber, să se ocupe numai de 
cabinetul de la Londra sau, pur şi simplu, să fie 
vedetă... 

— M-am tot întrebat de ce mi-ai oferit tocmai 
mie postul acesta. Îţi apreciez sinceritatea, dar nu 
era nevoie că mi-o spui, zise ea oftând. 

Sam se întoarse spre ea, cu o expresie 
maliţioasă. 

— Eşti surprinzător de credulă. Departe de 
mine gândul de a fi onest. Niciun bărbat nu este. 

Puțin jignită, Tessa se uită la el străduindu-se 
să nu arate ce simte. 

— Vrei să spui că nu doreşti să am încredere 
în tine? 

— Se poate zice şi aşa. 

— Te-aştepţi să-mi fac bagajele şi să plec? 

— Exagerezi... eu doar te avertizez... Nu 


conta pe mine să mă port ca un sfânt... Şi nu-mi 


place să fac promisiuni... de niciun fel. 

— Ce te face să crezi că aştept promisiuni din 
partea ta? 

— Femeile ca tine întotdeauna doresc aşa 
ceva. 

— Femeile ca mine? Ce vrei să spui cu asta? 

— Femeile calculate. Tu singură mi-ai spus că 
te-ai dedicat familiei. Îţi place să-ţi planifici în aşa 
fel viaţa încât totul să meargă perfect... inclusiv 
relaţia cu bărbaţii. 

— Ce spui tu e ridicol! izbucni Tessa roşindu- 
se. 

— Vrei să zici că nu te-ngrijorează deloc 
faptul că locuieşti aici, doar cu mine? insistă el, 
începând să se plimbe prin cameră. Acum nu-l mai 
putea vedea decât dacă s-ar fi răsucit pe scaun, 
dar îi simţea în ceafă privirea scormonitoare. 

— Nu mă sperii, Sam. 

— Să te sperii? râse el sarcastic. Nici nu 
vreau să te sperii. Vreau să fii realistă, să cobori 
din turnul de fildeş în care te-ai retras. 


Tessa îşi simţi sângele pulsând în vene şi 


pielea zbârlindu-i-se pe ceafă. 

— Nu mi-e teamă să locuiesc în aceeaşi casă 
cu tine şi nu mă poţi obliga să afirm că-mi este. 

— Sunt un tip îndrăzneţ, îi şopti el la ureche. 

— Eu nu ştiu decât că eşti medic şi încă unul 
foarte bun. 

— Dar nu numai atât, o contrazise el. Lucrez 
mult şi în televiziune care este o lume total 
diferită... într-un mediu care tinde să schimbe 
oamenii. 

— Da... poate... Eu nu înţeleg cum se 
lucrează în televiziune, dar dacă menirea ta este 
aceea de a salva vieţi, acest har nu poate 
dispărea. E ca o operaţie estetică: unui om îi poţi 
schimba înfăţişarea, dar în străfundul sufletului 
rămâne acelaşi. 

Nu era pregătită pentru ce avea să urmeze în 
clipa următoare, când Sam o prinse de umeri şi o 
întoarse cu faţa spre el. 

— Văd că o ţii una şi bună. Respirația şi tonul 
lui aspru o încremeniră pe scaun şi-şi simţi 


terminaţiile nervoase  pulsând la atingerea 


palmelor lui. M-ai aşezat pe un piedestal, văzând 
în mine omul care ţi-ar plăcea să fiu. 

— Nu, nu-i adevărat, exclamă ea, gata să se 
ia la ceartă, dar când el începu să-i mângâie 
braţele şi-şi trecu degetele prin părul ei, o 
senzaţie ciudată îi străbătu tot corpul, ceva ce nu 
mai simţise până atunci: Nu se putea mişca, inima 
parcă i se mutase în dreapta pieptului şi 
punctişoare albe îi jucară în faţa ochilor când 
încercă să-i deschidă. 

— Eşti foarte frumoasă şi foarte pură. N-am 
mai cunoscut o altă femeie ca tine. Eşti o 
provocare, îi spuse el continuând să-şi plimbe 
palmele încet, tandru, peste braţele ei. 

Tessa reuşi să-şi păstreze calmul de 
suprafaţă. Nu trebuia să accepte că bărbatul acela 
o atrăgea. Totul nu era decât un joc, nu însemna 
altceva decât... o provocare, cum, de altfel, îi şi 
menţionase. Şi, înainte să poată rosti o vorbă, el o 
ridică în picioare şi o strânse la piept, ca pe o 
păpuşă. Nu încerci să mă opreşti, o întrebă, 


prinzând-o de bărbie şi ridicându-i capul. 


Tessa deschise gura să spună „ba da”, însă 
mintea i se blocă, amuţind, efectiv. În schimb, 
mecanismele creierului ordonară pleoapelor să se 
închidă şi corpului să tremure în aşteptare. 

Buzele lui senzuale, înfometate, le strivi pe 
ale ei. „Asta îţi doreşti?”, auzi Tessa o voce 
lăuntrică. Răspunsul plutea în mintea ei, undeva 
între extaz şi disperare. 

Deschise gura fremătând de dorinţă să 
primească sărutul tandru, incapabilă să-l respingă, 
dar nu fiindcă şi-ar fi dorit acest lucru. Nu se 
întrebase ea, chiar din prima clipă în care-l văzuse 
cum e să fii sărutată de Sam Wile? 

Se arcui spre spate în timp ce buzele lui îi 
atingeau umerii goi, trasând o dâră de foc pe gâtul 
ei dar, când aproape să o sărute, Tessa îl auzi 
oftând, un sunet care aducea mai mult cu un 
geamăt, totuşi deschise ochii de-abia peste câteva 
secunde când auzi un zgomot. Sam îi dădu drumul 
din braţe, îndepărtându-se. 

— Ce este? îl auzi mormăind nervos. 


Tessa întoarse capul şi privirea ei o întâlni pe 


cea a lui Greeley. De câtă vreme se afla acolo, 
urmărindu-i? Roşind se sprijini de un scaun. 

— Telefonul, domnule, răspunse Greeley cu o 
voce fără inflexiuni. Domnişoara Nina Graham 
întreabă ce aţi aranjat pentru weekend. 

Încremenită, Tessa încerca să realizeze ce se 
întâmplase în ultimele zece secunde, dar cum 
mintea îi era încă în ceaţă, răsuflă uşurată când 
Juno şi Jay năvăliră înăuntru, dându-i răgaz să-şi 
revină, prinzând ultimele cuvinte ale lui Sam. 

— ... aşa că spune-i Ninei că o sun diseară. 
Şi, după ce Greeley ieşi, se întoarse spre ea. Nu te 
simţi stânjenită. Greeley e foarte discret totuşi, 
trebuie să recunosc că aici nu e locul potrivit 
pentru aşa ceva. E mai bine să amânăm pentru 
când ajungem sus. Şi începu să râdă privind-o 
ironic. Sau am interpretat eu greşit ce s-a- 
ntâmplat. 

Nu, nu interpretase greşit, chiar dorise să o 
sărute, dar să facă dragoste cu el nu ar fi 
însemnat decât un contact pur fizic, lucru pe care 


nu şi-l dorea deşi, pe moment, fusese tentată. 


— Am... am vrut să mă săruţi, recunoscu. 

— Şi? 

Acesta nu era bărbatul cu care lucrase 
întreaga săptămână... Sau era? Acesta era un 
bărbat care reuşea, probabil, fără greutate să 
seducă orice femeie pe care o dorea şi asta pentru 
că era cine era. În ultima săptămână sperase că e 
altfel, dar, la drept vorbind, în seara aceea, nu ea 
fusese cea care flirtase puţin cu el... doar aşa 
puţin? Şi nu încercase el să o prevină? Acea 
demonstraţie o convinsese pe deplin. Nu o 
minţise, ba chiar îşi exprimase foarte clar 
intenţiile. Acum, ea trebuia să procedeze la fel, 
trebuia să-şi amintească cine este Samuel Wilde şi 
ce aşteaptă el de la femei. 

— Sam... nu-ţi pierde timpul cu mine. Nu-mi 
iert că te-am lăsat să mă săruţi şi-mi doresc să nu 
se fi întâmplat dar, cum s-a-ntâmplat, cel mai bine 
ar fi să uităm. 

— Să uităm? zise el cu vocea vibrând de 
furie. Tessa simţi că i se face frică. 


— Da, să uităm... pentru că... ai dreptate, în 


lumea ta eu sunt o intrusă. Şi pentru că îmi iau în 
serios slujba pe care vreau s-o păstrez cât mai 
mult posibil, continuă cuprinsă de panică. 
Splendide cuvinte! 

Pe faţa lui se vedea că e şocat. 

— Doamne, Tessa, eşti ca un sloi de gheaţă! 

Ea se îndreptă spre uşă. O va lăsa să plece? 
apoi realiză că nu avea de ce să-i fie teamă de el şi 
se gândi ce cel mai bine ar fi să pună lucrurile la 
punct până dimineaţă, dacă tot vorbise cu atâta 
pasiune despre meseria ei. 

— Sam! El nu-i răspunse, dar se întoarse spre 
fereastră şi privi în noapte, dar Tessa îi putea 
vedea profilul cu trăsături dure ca granitul. 
Noapte bună, Sam, şopti, apoi ieşi din cameră, 
simţindu-şi sângele pulsând în tâmple. Ajunsă în 
camera ei închise uşa şi rezemându-se de ea îşi 
lăsă corpul să tremure în voie. 

Ce căuta ea acolo? 

Ce făcea singură în casa unui bărbat care, 
dacă o voia în seara aceea ar fi fost în stare s-o 


supună cu forţa? Singura lui afirmaţie care, într- 


adevăr, îşi atinsese ţinta fusese aceea că ea îl 
aşezase pe un piedestal, văzând în el ceea ce nu 
exista. El îşi dăduse seama de eroarea ei... şi, în 
felul lui, încercase să-i demonstreze. 

Oftând adânc, căută un şerveţel să-şi sufle 
nasul. 

Vocea raţiunii îi şoptea că pasul inevitabil 
fusese făcut şi că îşi putea continua munca fără să 
mai simtă că vibrează de emoție şi că în câteva 
zile lui Sam o să-i treacă şi totul va reintra în 


normal. 


Capitolul 3 


În dimineaţa următoare, aruncându-şi ochii 
pe fereastră, constată că lui Sam îi trecuse mai 
repede decât se aşteptase ea. 

Atât de repede că acum se plimba pe pajiştea 
de la Beechwood la braţ cu o blondă, râzând şi 
glumind. 

Senzaţia de uşurare o simţi într-un mod cu 
totul aparte, ca un spasm în capul pieptului. 

Îşi luă micul dejun cu doamna Pearson şi se 
grăbi să plece la cabinet, spunându-şi că este cât 
se poate de mulţumită de întorsătura lucrurilor şi 
că petrecerea căzuse cum nu se poate mai bine. 

La unsprezece, în timp ce se lupta cu un 
labrador pe nume Frankie, încercând să-l tragă 
înăuntru, Porsche-ul vişiniu opri pe alee. 

— E Sam cu prietena lui, mormăi Gus. Du-l 
pe Frankie în cabinet şi vin şi eu într-o clipă. 

În cele din urmă reuşi să bage câinele 
înăuntru şi pe fereastră îl văzu pe Gus făcându-le 


cu mâna celor doi. 


— Uf, răsuflă uşurat intrând în cabinet. Până 
la urmă au plecat la Londra. Nina s-a convins că n- 
ar suporta un weekend întreg la Beechwood Hall. 
Ai cunoscut-o pe Nina, nu-i aşa? Fără să aştepte 
răspunsul se aplecă şi, cu blândeţe, dădu la o 
parte blana câinelui descoperind umflătura care 
începuse să se formeze pe coada lui Frankie. 
Hmm, n-arată foarte rău. Să-ncercăm mai întâi cu 
medicamente decât să apelăm la manevre 
dureroase. Nina este asistent de regie la serialul 
de televiziune pe care-l toarnă Sam. Anul trecut 
au fost împreună la vânătoare în Masai. Deşteaptă 
fată! 

Tessa îl asculta încurcată şi dacă nu l-ar fi 
cunoscut pe Sam bine ar fi tins să creadă că o 
încearcă un sentiment de gelozie. Noroc că îl 
cunoştea. Sam era un tip dur, sigur pe sine şi 
arogant, iar seara trecută nu însemnase pentru el 
decât o simplă distracţie... în lipsă de altceva. 

Cu toate acestea, întreaga zi o obsedă 
imaginea celor doi în Porsche, la fel şi în timpul 


cinei pe care o luă singură la Beechwood şi chiar 


duminică când, sub pretext că vrea să controleze 
cum se simte câinele operat se duse la cabinet. 

Se făcuse târziu când plecă spre Beechwood 
şi pe drum se gândi dacă va vedea maşina lui 
parcată lângă cea albă a Ninei, dar pe alee nu era 
decât cea albă. 

— Doamna Pearson v-a pregătit pentru cină o 
salată asortată. V-o servesc acum? o întrebă 
Greeley. 

— Domnul Wilde s-a întors? întrebă ea deşi 
cunoştea răspunsul. 

— Nu, a telefonat că rămâne peste noapte la 
Londra. 

De ce şi-o fi închipuit că Sam s-ar putea 
întoarce în seara aceea acasă? Ce motiv ar fi avut? 
Ea, în niciun caz. 

— Mulţumesc, Greeley, dar am mâncat deja 
cu familia Allen. 

Schiţând un zâmbet - sau era o grimasă? - 
Greeley dispăru lăsând-o singură. Deşi era vară, 
aproape toate camerele erau friguroase aşa că 


hotări să se retragă în cel mai mic dintre saloanele 


de la Beechwood. Acolo atmosfera era mai intimă, 
existau multe cărţi şi perne confortabile. Juno şi 
Jay erau deja acolo cu ochii aţintiţi la butucii care 
ardeau în şemineu. Alergară să o întâmpine, apoi, 
când se aşeză, se întinseră la picioarele ei şi 
începură să sforăie. 

Tessa îşi aminti ce îi povestise doamna 
Pearson despre balurile elegante ce se ţineau 
acolo, pe vremea când Gerry şi Else erau la 
începutul căsniciei lor. Deşi Sam se nu afla acolo şi 
casa era pustie, simţea într-un mod inexplicabil de 
ciudat că locul acela este căminul ei. 

Apoi se gândi la sărutul lui Sam. Închise ochii 
şi parcă îi simţi din nou degetele mângâind-o, 
gustul buzelor şi inima bătându-i lângă a ei. 

Aţipi pe canapea în faţa focului care trosnea 
în şemineu... visându-l pe Sam. Acolo o găsi 
Greeley şi o trezi cu blândeţe. Ameţită de somn 
urcă în cameră, se dezbrăcă şi se aruncă direct în 
pat 

Sam avea o figură obosită, dar Tessei nu-i 


părea rău pentru el. Trebuia să fi venit mai repede 


de la Londra decât să se fi grăbit în dimineaţa 
aceea să ajungă acasă. Se întrebă dacă Nina 
Graham îl însoţise şi dacă rămăsese la Beechwood 
Hall, fiindcă el nu pomeni nimic de ea când intră 
în cabinet. 

Acum, cu Juno lângă el, care gâfâia de 
căldură, se trânti pe un scaun şi o întrebă 
zâmbind: 

— Cum a fost în weekend? Povesteşte-mi 
totul. 

Fusese cum trebuia să fie. Ca şi cum nimic 
nu  se-ntâmplase. Nu asta îşi dorise? Să 
muncească, ca de obicei? 

Rămase cu ochii plecaţi răsfoindu-şi notițele. 

— Sâmbătă a fost mult de lucru: un labrador 
cu un abces... câteva vaccinuri, un spaniol cu laba 
prinsă într-o capcană... Stăpânul câinelui, domnul 
Hawkins zicea că ar putea exista şi alte capcane. 

Sam se ridică de pe scaun. 

— Tom Hawkins? Asta înseamnă că au fost 
puse multe capcane pentru vulpi şi bursuci. De ce 


or chinui unii oameni animalele? Am să trec pe la 


Tom mai târziu să discutăm. Altceva? 

— Sâmbătă după-amiază, un ponei a fost 
lovit... din fericire destul de uşor. 

— În sat? întrebă el îngrijorat. 

— Da, lângă râu... 

— Gus a plecat? 

Tessa  încuviinţă din cap. Sam părea 
preocupat de ceva. 

— Maşina a stricat podul de lemn, dar cred 
că Gus a anunţat imediat Comisia silvică. 

Sam se încruntase şi se vedea clar că e foarte 
nervos. Maşinile care rulau cu viteză mare pe 
şoseaua ce trecea prin pădure erau una dintre 
principalele cauze ale accidentelor suferite de 
animale şi, deseori, de oameni. Deşi se abţinu să 
facă vreun comentariu, Tessa ştia ce se petrece în 
mintea lui. 

— Duminică au fost probleme? 

— Nu... nimic. Annie mi-a spus că nici 
telefonul n-a sunat. 

Sam se uită la ceas. 


— Azi ai avut mult de lucru? 


— De-abia am deschis sala de operaţii. 

— Atunci aş vrea să ne ocupăm de problema 
lui Juno, fiindcă tot a sosit noua aparatură 
stomatologică. Greeley mi-a zis că n-a mâncat 
nimic. 

— Pe ziua de azi ai terminat cu... obligaţiile? 

— Te referi la Nina? râse el. Azi a venit cu 
mine doar ca să-şi ia maşina. 

Faptul că aveau să lucreze din nou împreună 
îi dădu acea stare de nelinişte pe care o mai 
încercase şi cu câteva zile în urmă, dar şi un 
sentiment egoist, la gândul că el nu va mai pleca 
să se distreze cu cine ştie cine. 

— E nervoasă, murmură el mângâind capul 
câinelui. Incredibil ce intuiţie au, nu-i aşa? 

Tessa îngenunche, evitând să se uite la 
mâinile lui jucându-se în blana câinelui. 

— Cuminte, fetiţa, şopti. 

— Cum te-ai descurcat la Beechwood Hall în 
weekend, o întrebă din senin. 

Tessa se ridică netezindu-şi uniforma. 


— Perfect. 


— Hmm. Alte femei ar fi făcut scandal dacă 
le-aş fi lăsat singure acolo. 

— N-am stat singură. Au fost câinii... şi 
Greeley, bineînţeles. 

— Altor femei nu le-ar fi plăcut nici asta 
Chicoti el. Vorbea de parcă ar fi uitat complet 
seara de vineri. Weekend-ul petrecut în compania 
Ninei fusese atât de reuşit să-i fi şters totul din 
minte? în sfârşit... hai să vedem ce putem face. 
Spune-i, te rog, lui Annie să preia mesajele 
telefonice, mai zise, iar Tessa se grăbi să 
transmită ordinele. 

Când se întoarse îl găsi pe Sam în halat, 
pregătit să înceapă intervenţia. 

— Sunt sigur că nu e nevoie să te-nvăţ ce ai 
de făcut, mormăi el în timp ce-şi alegea 
instrumentele. Probabil că am să folosesc 
ionomeri de sticlă pentru degajarea fluorului, care 
ajută la fixarea dentinei evitând formarea altor 
carii. Cunoşti această procedură? 

— Da, răspunse ea privindu-l calm. 


În timpul operaţiei îl urmări cu atenţie şi îi 


dădu instrumentele, intuindu-i fiecare mişcare. 

— Îţi mulţumesc, Tessa. E nemaipomenit să 
ai pe cineva care să lucreze cu tine şi care să ştie 
ce trebuie făcut, îi spuse el la sfârşit scoţându-şi 
masca şi mănuşile. 

— Asta-i un avantaj în plus că m-ai angajat, 
nu-i aşa? îl tachină ea. 

— Pentru vârsta ta eşti foarte sigură pe tine. 

— S-o iau drept laudă sau critică? 

— Drept invidie, replică el râzând. 

— Cum a mers? îl întrerupse Gus băgând 
capul pe uşă. 

— Bine, intră Gus. 

În timp ce făcea curăţenie în sala de operaţii 
îi auzea vorbind. Cei doi se împăcau foarte bine şi 
formau o echipă perfectă. Gus mai putea munci 
câţiva ani buni şi îl admira pe Sam pentru faptul 
că era energic şi cunoştea tehnici noi, iar acesta îl 
respecta pentru experienţa sa şi-i aprecia 
sfaturile. Dacă măcar... 

Aici Tessa îşi întrerupse şirul gândurilor. lar 


îşi făcea calcule. Da, Sam o intuise foarte bine. Cu 


firea ei calculată avea tendinţa să-şi impună ideile 
în aproape tot ce făcea, în meserie, în viaţa de 
familie, inclusiv în relaţiile cu bărbaţii. Poate că ar 
fi vrut ca aceştia să fie croiţi după acelaşi tipar! 

Căuta, oare, pe cineva căruia să-i poarte de 
grijă, aşa cum procedase cu Archie şi Felix? 

Numai ideea că aşa ceva s-ar mai putea 
întâmpla îi îngheţă sângele în vene. Îşi adora 
fraţii, dar nu mai dorea să locuiască alături de ei, 
aşa că, nici gând să mai vrea să-şi găsească pe 
cineva ca povestea să se repete! 

Lăsând la o parte gândurile ce o frământau 
se duse în biroul din spate şi porni computerul, 
introduse o dischetă şi deschise un fişier pentru 
foaia de observaţie a lui Juno. 

Nu-l auzi pe Sam apropiindu-se şi trăgându-şi 
un scaun lângă ea. 

— Ai liber cinci minute? o întrebă. Vreau să 
vorbim ceva. 

— Despre Juno? zise ea închizând 
computerul. 


— Nu, Juno se simte bine. Despre problema 


pe care am discutat-o cu Nina. Tessa se răsuci cu 
faţa spre el privindu-l curioasă. Ştiai că eşti 
fotogenică? întrebarea o luă prin surprindere. 

— Fotogenică? 

— Ce-ai zice dacă ai fi filmată? 

— Nu ştiu ce să zic. Nu mi s-a mai propus aşa 
ceva. 

— Ai o figură interesantă... nu ştiu cum să-ţi 
explic... pomeţii, trăsăturile feţei... felul în care te 
mişti. Un profesionist ar şti să-ţi explice. Cred că 
ai fi potrivită? 

— Potrivită pentru ce? întrebă ea puţin 
nervoasă. Sam încerca să-i spună ceva şi nu era 
sigură că îi place cum procedează. 

— Pentru episodul-pilot al noului serial. 

— Dar... eu nu ştiu să joc, protestă ea. Asta-i 
o prostie, Sam. Îţi baţi joc de mine? 

— În episodul-pilot nu e nevoie să ai talent 
actoricesc. Cu cât eşti mai naturală, cu atât mai 
bine. 

— Dacă e o glumă... 


— Nu e nicio glumă. Dacă m-am consultat cu 


Nina îţi dai seama că e o treabă cât se poate de 
serioasă. 

— Dar tu apari alături de atâtea femei 
uimitor de frumoase... 

— Asta fiindcă a trebuit să găsesc o 
modalitate de a capta atenţia telespectatorilor 
asupra unui subiect serios, abordându-l într-o 
manieră lejeră. Documentare cu animale s-au 
ridicat cu sutele până acum şi rata de audienţă e 
destul de scăzută. Noi am găsit reţeta de succes 
prezentând tehnologii din medicina veterinară sub 
o formă... estetică. 

Estetică? aşa numea el apariţia acelor femei 
superbe care roiau în jurul lui? 

— Păi... nu ştiu ce să zic... 

— Încă n-ai aflat ce vreau să faci, râse el. 

— Ce vrei să spui? 

Sam stătea atât de aproape de ea că Tessa îi 
vedea barba crescută peste zi şi abia se abținut să 
nu întindă mâna să-i atingă obrazul şi buzele 
senzuale. 


Probabil că  înnebunise dacă-i trecea 


asemenea gând prin minte. Doar stătea de vorbă 
cu Sam Wilde, vedeta de televiziune! 

— l-am propus regizorului să filmām chiar 
aici, în New Forest, să arătăm numeroasele 
pericole pe care le reprezintă pentru animale 
mediul înconjurător, cazul poneiului fiind unul 
dintre sutele care se-ntâmplă într-un an. Vom 
prezenta câte o procedură medicală, într-un cadru 
animat, cu multă figuratie. 

Tessa ştia ce înseamnă acea figuraţie. 
Femeile lui Sam mişcându-se languros pe micul 
ecran. Cum îşi putea închipui că putea face şi ea 
aşa ceva. 

— Şi a fost de acord, îl întrebă mirată. 

— Spre surprinderea mea, da. Mai întâi va 
veni o echipă să testeze terenul. 

— Nu mă văd într-o asemenea postură, 
Sam... 

— Oh, nu, m-ai înţeles greşit! nu te vrem ca 
animatoare, sau ca invitat... doar n-ai crezut aşa 
ceva, zise el pe un ton ironic. Tessa nu ştia ce să 


mai creadă. Remarca lui batjocoritoare o făcu să 


roşească stânjenită. Te vreau pentru partea strict 
medicală... ca totul să pară mai veridic. 

Vorbele avură asupra ei efectul unui dus rece 
pe faţă. Privindu-l în ochi îşi dădu seama că 
vorbeşte serios. 

— Pentru... partea strict medicală? 

— Vreau ca New Forest să trezească 
interesul  telespectatorilor, cu pericolele şi 
frumuseţile acestui colţ de natură, iar rolul său 
este acela de a oferi primul ajutor... chestie de 
câteva minute pentru mai multă credibilitate. 

Acum chiar că o lăsase fără replică. Nu 
oferta în sine o surprinsese, ci faptul că, fie şi 
pentru o clipă, el o comparase cu celelalte femei... 

— Tessa! Doar n-ai crezut că... 

— N-am avut timp să mă gândesc la nimic, îl 
întrerupse ea repede, ştiind că s-ar putea ca el să-i 
fi citit gândurile. De fapt, ce contează ce cred eu? 
Oricum, tot ce vrei faci, nu? 

— Da, probabil. Dar prefer să colaborăm. 

Tessa porni din nou computerul şi-şi fixă 


ochii pe ecran. 


— Atunci, nu mai e nimic de spus. 

— Vezi că tocmai ai făcut două greşeli, o 
atenţionă el amuzat urmărindu-i degetele pe 
tastatură. 

— Mulţumesc, replică Tessa, rugându-se în 
gând ca el să plece de acolo, să o lase să răsufle. 

Când, în sfârşit, o lăsă singură, se rezemă de 
speteaza scaunului şi-şi cuprinse în palme faţa 
îmbujorată. Oare, el observase că el o umilise, sau 
asta şi dorise? lar dacă intenţionase să o readucă 
cu picioarele pe pământ, cu siguranţă, reuşise. 

Următoarele ore trecură foarte greu, iar 
când se făcu şase şi Sam plecă acasă respiră 
uşurată. 

Annie aduse ceaiul, apăru şi Gus şi toţi trei 
se aşezară să-şi tragă sufletul şi să se răcorească 
în adierea brizei ce intra pe ferestrele deschise. 

Acum Tessa nu mai era dezamăgită, doar 
nervoasă că lăsase ca Sam să observe acest lucru. 
Ce prostie să creadă că îi va cere să joace un rol 
important în serialul său! 


În timp ce Gus povestea ce făcuse peste zi, 


Annie, parcă simţindu-i proasta dispoziţie, încercă 
s-o înveselească presărând discuţia cu întâmplări 
hazlii de pe vremea când acesta era, vorba ei, „un 
veterinar celebru”. 

Niciunul nu auzi paşii pe verandă, iar Tessa 
fu ultima care observă uşa deschizându-se încet. 

Gus se ridicase repede în picioare. 

— Hei, bună! 

Tessa se răsuci pe scaun. De cum o văzu îşi 
dădu seama că nu este o clientă, sau vreo 
localnică. Femeia era roşcată, cu ochii albaştri ca 
safirul şi părul dat peste urechi... urechi în care 
purta două perle mari, superbe. Era îmbrăcată 
toată în negru. 

— Suzie! exclamă Gus îndreptându-se spre 
ea. 

Tessa se aştepta ca el să facă prezentările 
dar, parcă ghicindu-i gândul, femeia se apropie de 
ea cu o mână întinsă. 

— Tu, probabil că eşti Tessa... Sam mi-a 
povestit totul despre tine. 


— Da? zise mirată strângându-i mâna. 


— Tessa, ţi-o prezint pe Suzie Granger, o 
prietenă a lui Sam, spuse Annie. 

În mintea Tessei se derulară imagini, una 
dintre ele fixându-i-se pe retină. Da, o mai văzuse 
pe Suzie Granger, într-un cadru exotic cu palmieri 
sub un apus de soare tropical. 

— Te-am văzut la televizor în ultimul episod, 
nu-i aşa? 

Suzie Granger îi dădu drumul la mână şi o 
privi cu răceală. 

— E plăcut să fii recunoscut, dar asta a fost 
cu câteva episoade în urmă. N-ai întotdeauna 
norocul să găseşti de lucru în fiecare zi. 
Concurența e mare şi... îl cunoşti pe Sam, nu? 

Tessa strânse din dinţi şi schiţă un zâmbet. 
Începea să creadă că Sam Wilde era ultimul om 


din lume pe care-l cunoştea cu adevărat. 


Capitolul 4 


Suzie Granger se întoarse brusc spre Gus. 

— Nu ţi-a spus Sam că sosesc? 

— Nu, nu mi-a spus absolut nimic. Te 
gândeşti să locuieşti la Beechwood Hall? 

— Unde în altă parte? chicoti roşcata. Casa e 
destul de mare. Şi cu o expresie nemulțumită: N- 
ar fi trebuit să dau drumul taxiului, dar credeam 
că îl găsesc pe Samuel aici. Mă conduce şi pe 
mine cineva? Drumul e infect. 

— Te conduc eu cu Land Rover-ul, se oferi 
Gus, aruncând o privire spre soţia sa. 

Suzie Granger se  îndreptă spre uşă 
legănându-şi uşor soldurile, dar în prag se opri şi 
se uită la Tessa peste umăr cu o privire glacială, 
scurtă, dar care exprima totul. 

— Scuz-o pe Suzie, îi spuse Annie când 
rămaseră singure. Are impresia că Sam este 
proprietatea ei particulară şi-şi arată colții ori de 
câte ori se simte ameninţată de o posibilă rivală. 


Dar nu-ţi face griji, e inofensivă. 


— În ce mă priveşte, n-avem nimic de 
împărţit, zise Tessa pe un ton rece. Vine des la 
Beechwood? 

— Din când în când. Acum cinci, şase ani, 
când Sam a început serialul era manechin şi avea 
multe contracte dar, cum spunea chiar ea, asta nu 
durează mult; competiţia e mare, mai ales în 
televiziune. 

Tessa clătină din cap. 

— Păcat, e încă foarte atrăgătoare. Soneria 
telefonului le făcu să tresară şi Tessa se ridică să 
răspundă. Vorbiţi un pic mai tare fiindcă nu-nţeleg 
nimic, se adresă ea femeii disperate de la celălalt 
capăt al firului. Un accident... dincolo de pod? 
Tessa îşi notă datele pe o bucată de hârtie 
uitându-se la ceas. Femeia îşi plimba alsacianul pe 
şoseaua din afara satului când o maşină ieşise de 
pe carosabil lovind câinele din plin. Din fericire, 
ea nu păţise nimic, însă şoferul fugise de la locul 
accidentului. 

Tessa îi promise că va anunţa imediat 


medicul şi după ce închise îl sună pe Sam. Se 


aştepta să-i răspundă Greeley, dar auzi chiar 
vocea lui Sam. 

— Scuză-mă că te deranjez, dar lângă pod a 
avut loc un accident. Şoferul a părăsit locul 
accidentului. Sam îi dădu, grăbit, câteva indicaţii, 
şi după ce închise, Tessa se întoarse spre Annie. 
Cred că vine Gus. 

— Mă aşteptam la asta. Dar, e, probabil prea 
ocupat cu Suzie, care e o femeie acaparatoare. 
Acum, te las. Sper să nu fie nimic grav. 

Rămasă singură, Tessa începu să adune tot 
ce ştia că ar avea nevoie, apoi îşi puse vesta peste 
uniformă, închise trusa, luă o pătură pe braţ şi ieşi 
să-l aştepte pe Gus. 

Land Rover-ul apăru imediat şi rămase 
surprinsă văzându-l pe Sam la volan. 

— Ai luat tot ce trebuie? o întrebă după ce se 
urcă lângă el. 

— Da... da, totul. 

— Te simţi bine? 

— Da. Şi trase adânc aer în piept în timp ce- 


şi prindea centura de siguranţă. 


— Atunci, ţine-te bine, zise el pornind în 
trombă. Chiar dincolo de pod ziceai? 

— Da. Şi se prinse cu mâinile de scaun 
uitându-se la palmele lui încleştate pe volan. Se 
simţea vinovată fiindcă îl bănuise că ar pune-o pe 
Suzie mai presus de datoria sa de medic, iar 
expresia lui îi dovedea cât este de îngrijorat. 

— Cât a trecut de la apel? 

Tessa se uită la ceas. Era aproape opt. 
Incredibil! 

— Şase minute. După curbă se zări podul. De 
cealaltă parte, îl îndrumă ea. Vizavi de cabană. 
Cred că de-acolo a telefonat femeia. 

Sam opri maşina la marginea drumului. Ceva 
mai încolo se vedea un grup de oameni strânşi în 
jurul unui corp zăcând pe şosea şi când se 
apropiară în fugă auziră hohotele de plâns ale 
femeii. 

— Bună, Jane, murmură Sam. 

Femeia îşi întoarse spre el faţa înlăcrimată. 

— Bună, Sam. Slavă Domnului că ai venit. Şi 


începu din nou să plângă în timp ce o pereche mai 


în vârstă încerca să o liniştească. 

Tessa îngenunche lângă Sam şi deschise 
trusa, în timp ce el se apucă să consulte 
alsacianul. Animalul era inconştient şi sângele îi 
ţâşnea pe gură şi pe nas. Sam îi puse mâna pe 
piept să vadă dacă îi bate inima. 

— A bătut o dată foarte slab, îi şopti Tessei. 

— Îl mai poţi salva...? Oh, te rog, Sam, nu-l 
lăsa pe Bruce să moară! suspină femeia şi Tessa o 
luă pe după umeri. 

— Haideţi de-aici, să-i facem loc lui Sam, îi 
rugă ea, apoi se adresă bărbatului mai în vârstă: 
Locuiţi în cabană? 

Bărbatul încuviinţă din cap. 

— Am auzit izbitura. A fost îngrozitor. Jane a 
avut noroc că dementul n-a trecut şi peste ea cu 
maşina. 

— Cred că cel mai bine ar fi dacă aţi duce-o 
înăuntru. 

— Nu, protestă Jane, vreau să rămân lângă 
el. 


— N-ai cu ce să-l ajuţi, se auzi vocea 


categorică a lui Sam. Du-te cu doamna şi domnul 
Parker, Jane şi sună-l pe Ray să vină să te ia. 

Domnul Parker o luă de braţ şi o trase de 
lângă câine. 

— Lasă-l pe Sam să-şi facă treaba. Tu mai 
mult îl încurci. 

În cele din urmă femeia cedă şi-i însoţi pe cei 
doi în cabană. 

Câteva minute mai târziu Bruce zăcea întins 
pe bancheta din spate. Deşi inima abia îi bătea, 
mai existau, totuşi, speranţe, dar când se aşeză 
lângă el, Tessa avu sentimentul că toate eforturile 
lor erau zadarnice. Acelaşi lucru îl citi şi pe figura 
lui Sam, când acesta se urcă la volan. 

— Te ţii bine? îi strigă el pornind motorul. 

— Da, îi răspunse, încercând să nu-şi piardă 
echilibrul. Simţea fiecare groapă şi bolovani peste 
care treceau şi la o curbă se prinse strâns de 
speteaza scaunului lui Sam. 

— Vrei să opresc? zise el simţindu-i degetele 
atingându-i umărul. 


— Nu, mergi mai departe, îi răspunse Tessa, 


ştiind că o întrebase din amabilitate. Reuşise, 
totuşi, să aplice o faşă pe urechea zdrenţuită a 
câinelui ţinând-o între degete. Descoperise rana 
sub blana deasă şi făcuse tot posibilul să oprească 
sângele folosind pansamente hemostatice. Când, 
în sfârşit, Sam opri maşina, apucă de un capăt al 
păturii pregătindu-se să coboare. 

— De descurci? o întrebă el prinzând de 
celălalt capăt. Apoi îl cărară pe Bruce ca într-un 
hamac. Câinele era un exemplar superb al rasei 
sale, masiv, cu oase mari, bine hrănit şi îngrijit. 
Annie le deschise uşa şi îl duseră imediat în sala 
de operaţii. 

Sam îşi dădu jos haina plină de sânge şi 
atunci observă Tessa că şi uniforma ei era pătată, 
aşa că nu o surprinse când el îi şopti: 

— N-avem noroc. Are hemoragie internă. 

— Tessa pregăti o seringă şi încercă să-şi 
stăpânească tremurul mâinii când i-o întinse. 

În minte îi reveni imaginea lui Jane rugându-l 
să-i salveze câinele, dar lucrul cel mai îngrozitor 


era acela că un şofer putea răni atât de grav un 


animal, că ar fi putut omori un om, fără să se 
întoarcă din drum. 

— Îl pierd, fir-ar să fie, îl pierd strigă Sam. 
Tessa îl urmărea cum face eforturi disperate să 
salveze câinele, iar durerea pe care o citi pe 
chipul lui o impresionă. Părea epuizat de parcă îşi 
consumase întreaga energie în lupta pentru viaţa 
câinelui. Un sfert de oră mai târziu, Sam se 
aprijini cu palmele de masă ţinându-şi capul 
aplecat. Inutil, oftă el. Avea hemoragie masivă 
care a invadat cuşca toracică şi cavitatea 
abdominală. A murit. Asta i se putea întâmpla şi 
lui Jane sau unui copil... unei persoane oarecare 
aflată în acel moment pe bordură şi totul numai 
din cauza unui ticălos de şofer, un inconştient care 
conducea cu viteză. 

— Poate că Jane a reţinut marca sau numărul 
maşinii... murmură Tessa. 

— Mă îndoiesc. Totul s-a petrecut fulgerător. 

— Ai făcut tot ce era omeneşte posibil să-i 
salvezi viaţa. Acum nu mai simte nicio durere şi, 


slavă Domnului că n-a ştiut ce se-ntâmplă cu el şi 


că Jane e în afară oricărui pericol, dar ţinea enorm 
la Bruce şi va suferi foarte mult. 

— Dacă eram la cabinet şi nu acasă am fi 
ajuns acolo mai repede. 

— Ar fi fost acelaşi lucru, ştii bine. După ce 
va depăşi socul, Jane va înţelege că ai făcut tot 
posibilul şi peste un timp îşi va lua un alt câine pe 
care-l va îndrăgi la fel de mult. 

— Când ai de-a face cu oamenii, mai ales cu 
cei dintr-o comunitate mică, te simţi responsabil 
faţă de el. Pe Jane şi pe Ray îi cunosc de ani de 
zile. Sunt ca şi familia mea. Când veneam la 
Beechwood să-l văd pe tata, Ray, care este 
proprietarul restaurantului mă punea la curent cu 
toate zvonurile care circulau prin sat. Bruce a fost 
un excelent câine de pază. 

— Îi vor simţi lipsa. 

— Până când, aşa cum ai spus, îşi va face 
apariţia un nou Bruce. 

— Un câine vagabond care are nevoie de 
adăpost, sau un pui nedorit de stăpâni. 


— Sam îşi trecu un deget peste umărul ei şi 


atingerea ei uşoară o făcu să se-nfioare. 

— Va trebui să-ţi dai uniforma la curăţătorie. 

— Mă aştept ca şeful meu să plătească 
chitanţa, replică ea pe un ton vesel, încercând să-i 
evite privirea intensă. Şi mai încerca să nu ia în 
seamă speranţa ce se năştea în sufletul ei ori de 
câte ori surprindea acea privire. În acele scurte 
momente descoperea omul obişnuit, vulnerabil şi 
sensibil, sub masca profesionalistului şi a fațadei 
carismatice. 

Jane stătea cu ceaşca de ceai în mână în 
cămăruţa din faţă a cabanei. 

Soții Parker îl luaseră cu ei pe Sam în 
grădină să-i arate straturile de legume pe care le 
cultivau, lăsând-o pe Tessa să vorbească în linişte 
cu Jane. Ea îi spuse că Bruce nu simţise nicio 
durere după impactul iniţial, că trăise o viaţă 
lungă şi frumoasă, înconjurat de dragoste şi că ea, 
Jane, avusese norocul să supravieţuiască. 

— l-am telefonat lui Ray, spuse aceasta cu 
ochii umflaţi de plâns. L-a rugat pe barman să-i 


ţină locul şi vine să mă ia. A suportat bine vestea... 


dar îşi face griji pentru mine. Nu vreau să repet 
ce-a zis că i-ar face şoferului. 

— Pe bună dreptate să fie furios. Bănuiesc că 
n-ai reţinut numărul maşinii. 

— Nu, s-a-ntâmplat prea repede. 

— Săptămâna asta Sam se întâlneşte cu 
Comisia Silvică, spuse Tessa, încercând să-i mai 
aline suferinţa. Va pune problema reducerii vitezei 
în localităţi şi în afara lor şi va propune plantarea 
mai multor indicatoare de circulaţie pentru ca 
şoferii să reducă viteza. 

— Sam este un susţinător înfocat al acestei 
acţiuni de protecţie a mediului deşi, sunt convinsă 
că prin asta şi-a atras o mulţime de duşmani. Nu-l 
vedem prea des pe-aici, dar când vine am 
sentimentul că acesta e Sam cel adevărat, nu cel 
cosmetizat de pe micul ecran. 

Brusc, Tessa realiză că Jane exprimase în 
cuvinte ceea ce era evident, anume că oamenii de 
acolo îl cunoşteau pe Sam mai bine decât se 
cunoştea el însuşi, că îi păsa de ei deşi nu-i plăcea 


s-o recunoască, fiind, în primul rând, o celebritate 


în lumea televiziunii şi după aceea medic 
veterinar, şi că în acea lume sentimentele nu-şi au 
locul. În seara aceea moartea câinelui îl 
impresionase atât de mult încât nu şi le mai 
putuse ascunde. 

— E timpul să plecăm, Tessa. Ray trebuie să 
apară din clipă în clipă, nu-i aşa, Jane? Sam şi cei 
doi Parker se întoarseră şi el era puţin roşu la 
faţă, iar Tessa avu impresia că ascultase la uşă şi 
intervenise înainte ca Jane să spună mai multe. 
Îmi pare rău că nu l-am putut salva pe Bruce. 

— Ştiu că aţi făcut tot ce se putea şi vă 
mulţumesc amândurora, spuse Jane cu voce slabă 
reuşind, totuşi, să schiţeze un zâmbet. Mă bucur 
că te-am cunoscut, Tessa şi sper să ne mai vedem. 

Drumul spre casă îl făcură în tăcere, Sam 
concentrându-şi atenția asupra drumului în 
noapte. Tessa se întreabă de ce nu o mai lăsase să 
vorbească cu Jane. Dacă spusese adevărul Sam nu 
avea niciun motiv să se ruşineze că se simţea legat 
de New Forest. Sau, dimpotrivă, avea mustrări de 


conştiinţă că părăsise locurile natale? Se uită la 


ceas. Era deja unsprezece fără douăzeci. 

— Suzie va mai rămâne aici câtva timp, zise 
Sam din senin, când intră cu maşina pe alee. Sper 
să vă împăcaţi bine, iar tu încearcă să nu o iei 
prea în serios. 

Tessa făcu ochii mari, surprinsă de vorbele 
lui. 

— Ne-am cunoscut deja după-amiaza... 

— E o veche prietenă. M-a sunat să-mi spună 
că şi-a luat concediu câteva săptămâni şi am 
invitat-o să stea aici. O să vă-mpăcaţi amândouă. 

Greu de crezut că Suzie s-ar fi putut împăca 
bine cu cineva, mai ales când la mijloc era vorba 
de Sam Wilde, se gândea Tessa. Privirea rece pe 
care i-o aruncase la plecare o spunea foarte 
limpede. 

— Pe Suzie o interesează munca ta? îl întrebă 
încercând să nu dea atenţie nodului care i se 
pusese în capul pieptului. 

— Caraghioasă întrebare! Nu, nu prea-i plac 
animalele. Zice că lasă păr pe haine. Dar de ce 


mă-ntrebi? 


— Fără vreun motiv anume, doar că New 
Forest nu e locul tocmai potrivit pentru a-ți 
petrece vacanţa dacă nu agreezi pe cei din jur. 

— Simt, cumva, în tonul tău o notă 
dezaprobatoare? 

— Ah, nu, bineînţeles că nu. Sunt sigură că 
va găsi cu ce să-şi umple timpul. 

— Întotdeauna îşi găseşte, dar mă bizui pe 
tine să-i oferi o companie plăcută. 

Tessa îşi muşcă buza de jos. Era nervoasă că 
îşi spusese atât de direct părerea despre Suzie, 
părere care nu se justifica, ţinând seama că de- 
abia o cunoscuse. 

— Sunt sigură că ne vom împăca foarte bine, 
zise încercând să se convingă mai ales pe ea, dar 
şi pe Sam. 

După ce el opri motorul se aplecă şi o sărută 
uşor pe frunte. 

— Îţi mulţumesc că eşti atât de drăguță... şi 
pentru ajutorul pe care mi l-ai dat astăzi. Apoi îi 
deschise portiera să coboare. Greeley ieşi să-i 


întâmpine. 


— Domnişoara Granger s-a retras în 
dormitorul său, domnule, îl anunţă apropiindu-se. 

— Tessa, tu n-ai mâncat nimic. Greeley, ce-i 
poţi oferi la cină? 

— Mulţumesc, Greeley, dar nu mi-e foame. 

După ce intrară, Greeley dispăru, iar Sam o 
conduse până la scară. 

— Să nu te sperii dacă auzi zgomote afară. 
Ies să plimb câinii. 

Tessa dădu din cap că a înţeles. 

— Noapte bună, Sam. Şi începu să urce 
scările, rezistând ispitei de a privi înapoi. De ce-şi 
dorea atât de mult ca el să-i strige: „Nu vii să te 
plimbi cu mine?” 

Dar nu se auzi nicio voce. De ce-ar fi vrut 
Sam să se plimbe cu ea? Prezenţa ei îi fusese de- 
ajuns pentru ziua aceea. Totuşi, când ajunse în 
capul scării privi în jos. 

Sam plecase, iar în casă se lăsase din nou 
liniştea. 

— Sam dragule, ce comod e să ai ca oaspete 


un viitor membru valoros al echipei, fură primele 


cuvinte pe care le rosti Suzie Granger a doua zi 
dimineaţă la micul dejun. Apoi, cu un zâmbet larg, 
spre Tessa: Scuză-mă că ieri nu mi-am dat seama, 
dar Sam nu e genul care să intre în detalii... mai 
ales în cele importante, cum ar fi cine trăieşte cu 
el... 

— Tessa nu trăieşte cu mine în sensul în care- 
ţi umblă ţie mintea, îi spuse Sam pe un ton calm. 

— Oh, nu-l lua în seamă pe Sam, gânguri 
Suzie. Dimineaţa nu are deloc simţul umorului. 
Cred că ai observat şi tu atmosfera de coşmar din 
timpul micului dejun. 

Tessa îşi împături şervetul şi se uită la 
roşcata al cărui machiaj la opt şi jumătate 
dimineaţa era impecabil ca la şapte seara când o 
văzuse ea pe Suzie. 

— De obicei noi nu mâncăm aici... cel puţin 
nu... micul dejun. 

— Noi, repetă Suzie printre dinţi. Ce cuvânt 
drăguţ acest „noi”, nu crezi? i se adresă lui Sam. 

— Eu cred că ar trebui să plec. Am multe 


probleme de rezolvat. Şi se ridică zâmbindu-i lui 


Suzie. Cu siguranţă vei găsi ceva cu care să-ţi 
umpli timpul. 

După plecarea lui, Tessa îşi trase scaunul să 
se ridice. 

— Bănuiesc că tu şi Sam petreceţi toată ziua 
înghesuiți în mica sală de operaţii. 

— Nu chiar toată ziua, răspunse ea pe un ton 
calm. Dimineaţa nu lucrăm împreună. Dacă vrei 
să-l vezi, presupun că îl găseşti cu zidarii în 
spatele casei. 

— Nu fii atât de susceptibilă, Tessa. Rămâi să 
mai stăm de vorbă. Mă plictisesc de moarte în 
mausoleul ăsta lugubru al lui Gerry. 

— L-ai cunoscut pe tatăl lui Sam? o întrebă 
Tessa după ce se gândi câteva momente la 
observaţia ei, dându-şi seama că nu ştia nimic 
despre relaţia lui Sam cu femeia din faţa ei. 

— Oh, da, chiar foarte bine. Sam mă aducea 
la Beechwood ori de câte ori sosea acasă tatăl lui. 

Tessa se uită la ceas. Nu voia să mai afle mai 
mult. Nu era treaba ei. Curiozitatea era un mare 


defect şi dacă s-ar fi lăsat ispitită, fără îndoială că 


ar fi deschis cutia Pandorei şi cine ştie ce-ar fi 
aflat, aşa că se scuză politicos: 

— Îmi pare rău, dar mă grăbesc. La nouă 
trebuie să fiu la cabinet. 

— Cum l-ai cunoscut pe Sam? insistă Suzie 
neluându-i în seamă remarca. 

— M-am prezentat la interviu pentru post. 

— Ah, da, sigur, postul ăla... Sam mi-a spus 
aceeaşi poveste. 

— Ăsta-i adevărul, confirmă Tessa cu tărie. 

— Îl cred pe Sam de asemenea scenarii, 
totuşi nu pricep de ce şi-a dat atâta osteneală. În 
viaţa lui a cunoscut destule femei, şi pentru 
niciuna n-a trebuit să dea anunţ. 

Simţind că roşeşte, Tessa se ridică repede şi 
îşi scutură de pe uniformă câteva scame 
imaginare ca să-şi ascundă tulburarea. 

— Acum chiar trebuie să plec. 

— Păcat... tocmai când începusem să ne- 
nţelegem atât de bine. 

Dându-şi seama că e în zadar s-o facă pe 


Suzie să renunţe la atitudinea sa ostilă, Tessa ieşi 


iară să mai comenteze, îşi luă tasca şi plecă la 
lucru. 

Când ajunse la cabinet, micuța sală de 
aşteptare era plină, iar Gus deja începuse 
tratamentele. 

Annie, care venise să-l ajute, ţinea în braţe 
un pudel drăgălaş. 

— Scuză-mă că am întârziat, Annie. 

— Nu-i nimic. Uită-te pe listă şi zi „slavă 
Domnului”. Lumea a început să vină şi Gerry ar fi 
încântat să vadă cum merge cabinetul. Tessa se 
grăbi să se ocupe de un câine agitat care lătra 
îngrozitor de tare, hotărâtă să nu se mai 
gândească la Suzie, ba chiar s-o evite. Îmi pare 
rău ce s-a-ntâmplat cu câinele lui Jane, şi-mi 
imaginez cât e de supărată, mai spuse Annie. 

— Şi Sam a fost. 

— Dar tu cum te simţi? Arăţi de parcă n-ai fi 
dormit toată noaptea. 

— Mă simt destul de bine, zise Tessa, 
încercând să potolească câinele şi ascunzându-şi 


faţa ca Annie să nu-şi dea seama că nu numai 


Bruce fusese motivul pentru care în noaptea aceea 
nu prea dormise. 

La douăsprezece şi jumătate ieşi pe verandă 
să ia o gură de aer proaspăt. 

Gus apăru în spatele ei oftând mulţumit. 

— E timpul să-mi încarc bateriile. Mă duc să 
mănânc ceva... Dar se opri văzând o maşină 
încetinind în faţa lor. E Suzie, nu-i aşa? Tessa miji 
ochii şi zări părul roşu al lui Suzie şi faţa palidă a 
bărbatului de la volan. Cu cine, naiba, mai e 
acum? mormăi Gus. De fapt, cu oricine ar fi, nu 
aduce decât necazuri. Asta-i lucru ştiut. 

Fără să comenteze, Tessa urmări cum maşina 
se îndepărtează. „Necazuri” era cuvântul potrivit. 
O simţise chiar în dimineaţa aceea şi nu era o 


experienţă plăcută, ce şi-ar fi dorit-o să se repete. 


Capitolul 5 


Vineri dimineaţa, în timp ce se-ndrepta spre 
cabinet îşi aminti remarca lui Gus despre Suzie 
care aducea numai necazuri şi, înainte să-l vadă 
pe el, zări aparatele de fotografiat. 

La început se gândi că erau cei din echipa 
televiziunii despre care îi vorbise Sam dar, după 
cum strigau şi se împingeau, îşi dădu seama că nu 
sunt ei. 

Gus îi făcu semn cu mâna pe deasupra 
capului, dar nu observă decât prea târziu, în 
schimb atrase atenţia reporterilor. Înainte se 
realizeze ce se-ntâmplă, o înconjurară din toate 
părţile şi începură s-o bombardeze cu întrebări, 
înghesuindu-se în jurul ei. 

Exact în clipa în care simţi că se sufocă îl 
văzu pe Sam, cu un cap mai înalt decât toţi, 
făcându-şi loc cu coatele să treacă. 

— Să nu deschizi gura, strigă la ea, prinzând- 
o de încheieturi. Bliţurile începură să clipească, 


orbind-o. Sam o trase după el şi Tessa se izbi de 


un reporter care-i stătea în cale. 

— Sam, aşteaptă... 

— Să aştept... pe naiba! O târi pe verandă şi 
acolo Tessa îl văzu îmbrâncind cu o singură mână 
pe unul dintre îndrăzneţi. Gus, nu mă interesează 
cum, dar scapă de ei! urlă el, împingând-o 
înăuntru şi trântind uşa în urma lui. Acum eşti 
mulţumită... eşti fericită pentru ce-ai făcut mârâi 
printre dinţi. 

— Nu... nu ştiu la ce te referi, izbucni ea. 

— Nu ştii? Şi-ai vrea să te cred? 

— Dacă-mi spui de ce eşti nervos, poate 
înţeleg şi eu ce se petrece aici. 

Sam luă un ziar de pe birou şi i-l trânti în 
braţe. 

— Citeşte! 

Tessa desfăcu ziarul şi se uită la el, dar 
rândurile îi jucau în faţa ochilor, totuşi îi atrase 
atenţia fotografia în care apărea Beechwood Hall 
şi cuvintele care o însoțeau... cu numele ei pus în 
frunte. Când termină mai citi o dată. 


— Dar... e o prostie... aici scrie... că sunt 


noua ta... 

— Femeie... amantă... sau cum naiba te-oi fi 
exprimat. 

— Eu...? Crezi că eu le-am dat...? 

— Dar ce să cred? Sunt date detalii despre 
şederea ta la Beechwood şi aluzii la o relaţie între 
noi. Cum ai putut face aşa ceva? Te-am prevenit 
de la început că vor denatura lucrurile. 

— Dar eu nu... n-am făcut eu asta. Nu ştiu de 
unde au aflat... 

— Uite! Şi-i băgă ziarul sub nas, indicându-i 
cu degetul un paragraf. Culoarea ochilor şi a 
părului tău, vârsta, chiar referiri la un interviu... 
cine altcineva le putea da toate detaliile astea? Nu 
zic că nu şi-au răstălmăcit vorbele, dar de ce-ai 
stat cu ei la discuţii? Trebuia să nu le dai atenţie 
dacă au insistat... sau, cel puţin, să-mi fi spus. 

— Dar eu nu le-am zis nimic, Sam. Absolut 
nimic. Habar n-am ce se petrece aici. 

— Până acum am reuşit să-i ţin la distanţă, 
iar dacă-mi vor transforma cabinetul într-o 


circotecă numai tu eşti de vină. Trebuia să-mi fi 


dat seama! 

— N-am făcut-o eu! se apără Tessa. Nu ştia 
ce să-i spună ca să-l convingă. Indiferent cine 
scrisese toate acele minciuni, îi făcuse un mare 
Tău. 

— De-acum încolo, ignoră-i... nici măcar nu 
mai privi în direcţia lor. Ai înţeles? Tessa simţi că 
se înfurie. O acuza pe nedrept şi nici măcar nu o 
lăsa să se disculpe deşi, cu nodul care i se pusese 
în gât, abia dacă ar fi putut vorbi. Aşa că dădu din 
cap că a înţeles şi-şi încleştă pumnii. În dimineaţa 
asta aştept arhitecţii şi deja am întârziat, îi mai 
spuse el şi ieşi trântind uşa. 

După plecarea lui, Tessa luă ziarul şi încercă 
să citească articolul cu ochii înlăcrimaţi. Când 
termină de citit deja se simţea un pic mai bine. Cel 
care  concepuse articolul făcuse speculații 
afirmând că de când se mutase la Beechwood Hall 
începuse o relaţie cu Sam Wilde, insinuând că ar fi 
fost noua lui amantă. Recitind articolul se miră de 
ce se înfuriase Sam. Presa, ca de obicei, 


răstălmăcise adevărul şi trăsese concluzii pripite. 


Dar asta conta? Dacă cineva trebuia să fie 
supărat, ea era aceea, dar un articol dintr-o 
publicaţie de scandal era ultimul lucru care s-o 
îngrijoreze. Ceea ce o durea era faptul că Sam o 
acuzase şi că nu o crezuse când îi spusese că nu 
ştie despre ce e vorba. 

Brusc, în minte îi încolţi o idee. La început fu 
doar o bănuială, apoi îşi aminti de maşină şi de 
şoferul cel misterios! 

Dar cui să povestească? O singură persoană 
era lângă ea când o văzuse pe Suzie în maşină. 
Gus! însă nu-l putea amesteca în povestea asta. 
Sam ar fi zis că e un aranjament între ei şi, 
oricum, nu era ferm convinsă că Suzie declanşase 
scandalul. Chiar aşa să fi fost, Sam tot n-ar fi pus 
cuvântul ei înaintea celui al lui Suzie, judecând 
după cum reacţionase în dimineaţa aceea. Aşa că 
hotări să-şi vadă de treburi şi, mai târziu, să caute 
o modalitate prin care să-şi dovedească 
nevinovăția. 

Copiii sosiră la cabinet zece minute după 


Sam. Tessa îi instală în sala de aşteptare ca să afle 


de la băiat ce se întâmplase. Fetiţa plângea prea 
tare ca să poată vorbi. 

Ca să-l liniştească le dădu câte o gumă de 
mestecat şi află de la băiat că îl cheamă David. 
Avem cam opt ani şi surioara lui vreo şapte. 

— Povesteşte-mi rar ca să vedem cu ce vă 
putem ajuta. 

— Lângă râu e un ponei care stă întins pe o 
parte şi scoate sunete ciudate. 

— Poate se odihneşte. 

Băiatul dădu din cap că nu. 

— A lovit-o pe Millie. 

— Star n-a mai lovit niciodată, zise fetiţa 
printre lacrimi. 

— Star? Aha... deci îl cunoaşteţi? Tessa 
aştepta până cei doi conveniră din priviri ce să 
răspundă. 

— E poneiul nostru. Al meu şi al lui, şopti 
fetiţa. 

— Chiar al vostru? Nu al părinţilor? 

Derutaţi, copiii scuturară din cap că nu şi 


Millie începu din nou să plângă. 


— Nu e chiar al nostru, dar credem că e 
bolnav, zise David. 

— Mama voastră ştie că sunteţi aici? 

— Nu... dar vii s-o vezi pe Star...? Te rugăm... 
David se ridică de pe scaun şi surioara lui se 
chinui şi ea să se dea jos. 

— Da, venim, se auzi vocea lui Sam. Ne 
conduceţi până acolo? Copiii începură să-i explice 
unde se află exact poneiul. Vreţi să faceţi o 
plimbare cu Land Rover-ul? Copiii încuviinţară din 
cap şi culoarea le reveni în obraji. Tessa, îl rogi tu 
pe Gus să ne împrumute maşina şi să aibă grijă de 
cabinet? Am să iau tot ce ne trebuie... ah, da, ar fi 
bine să telefonez doamnei Dockens să-i spun unde 
sunt copiii şi să-i cer permisiunea să-i lase să ne 
ducă la ponei. 

— Vrei să-i telefonez eu? îl întrebă Tessa 
simțind palma mică şi lipicioasă a lui Millie 
agăţându-se de mâna ei. 

— Cinci-zero-trei-patru, intonă Millie pe nas, 
făcând-o să râdă. 


— Soţul doamnei  Dockens lucrează în 


Comisia silvică, aşa că sunt sigur că va fi 
înţelegătoare. 

— Cunogşti familia? întrebă Tessa mirată. 

— O cunosc destul de bine pe doamna 
Dockens ca să-ţi garantez că va leşina când vă 
auzi că pustii au întins-o de-acasă, spuse Sam 
încruntându-se la cei doi. 

După multe rugăminţi, doamna Dockens fu 
de acord să-i lase pe copii să-i însoţească şi le mai 
spuse că Star îi vizita deseori, că de multe ori 
întrerupea traficul şi că numai copiii, printr-o 
tehnică numai de ei ştiută, reuşeau s-o clintească 
din mijlocul şoselei. 

Câteva minute mai târziu se aflau toţi patru 
în Land-Rover-ul care hurducăia pe drumul 
desfundat ce ducea în pădure. 

— Aţi venit singuri până aici? îi întrebă Tessa, 
îngrozită la gândul că cei doi s-ar fi putut aventura 
până acolo. 

— A trebuit s-o urmărim, zise David cu o voce 
firavă. 


— Fiindcă se purta ciudat, adăugă Millie. 


— Şi după ce s-a-ntins pe o parte aţi venit 
direct la cabinet? vru să afle Sam. 

— Am alergat într-un suflet, zise David. Uite-l 
acolo... lângă râu... 

Sam opri maşina şi coborâră. Tessa o luă în 
braţe pe Millie care plângea. 

— Star o să moară... ştiu c-o să moară. 

Şi Tessa înclina să creadă acelaşi lucru. 
Poneiul stătea chircit într-o rână. 

Sam îşi luă trusa şi le spuse copiilor să 
aştepte în maşină. 

Când se apropiară, poneiul nu făcu niciun 
gest că ar vrea să se ridice. 

— Tessa, până vedem dacă are nevoie de un 
sedativ, ocupă-te de ea, mângâi-o, strig-o pe nume, 
iar eu am să mă uit în gura ei. Cred că ştiu ce e cu 
ea. Fereşte-te să nu te lovească cu copitele. 

Când Sam îi prinse maxilarele cu mâna, 
poneiul încercă să se ridice, îndreptându-şi gâtul 
şi trântind-o pe Tessa pe spate. 

— Te-ai lovit? o întrebă el îngrijorat, 


repezindu-se să o ridice de subţiori. 


— Sunt... bine, spuse puţin ameţită. Mai 
încearcă, Sam te rog. Zău că nu sunt rănită. 

De data aceasta poneiul rămase liniştit şi 
Tessa se apropie de el. 

— Eşti sigură că vrei să continui? 

— Da şi... grăbeşte-te? spuse cuprinsă de 
milă văzând pupilele dilatate ale căluţului. 

Sam îi zâmbi încurajator apoi, cu un efort 
desfăcu maxilarele încleştate ale animalului şi îi 
băgă uşor forcepsul în gură, în timp ce Tessa 
liniştea poneiul. 

— Gata... am apucat-o zise el răsuflând 
uşurat. 

— Ce e? 

— O bucată dintr-o pungă de plastic. Probabil 
că a înghiţit-o odată cu mâncarea. 

— Crezi că ai scos-o pe toată? 

— O să vedem fiindcă imediat se va ridica, 
aşa că dă-te repede înapoi. 

Tessa se retrase câţiva paşi, dar Sam de-abia 
avu timp să se dea la o parte că Star se şi ridică. 


— Oh, Sam... e bine. Cum de-ai ştiut? 


— Am mai tratat cazuri de asfixiere... dar nu 
am putut salva toate animalele, fie că am fost 
chemat prea târziu, sau pentru că n-au fost 
descoperite la timp. 

— Crezi că a mâncat din gunoi? 

— Din păcate, da. Dacă nu sunt pungi de 
plastic, mai există dopuri sau sfoară care li se 
înfăşoară în jurul intestinelor. Toate aceste resturi 
sunt un pericol pentru ele. Star a avut noroc cu 
copiii. 

— Nu crezi că i-au rămas resturi pe trahee? 

— Cred că am curăţat-o bine, dar am s-o ţin 
sub observaţie şi-am să pun cazul în discuţie în 
faţa Comisiei silvice. După ce Star se îndepărtă şi 
începu să pască, se apucă să-şi adune de jos 
instrumentele. Acum tu mă-ngrijorezi mai mult, îi 
spuse când Tessa se aplecă să-l ajute, dar ea 
uitase deja de lovitură şi un moment nu ştiu la ce 
se referă. 

— Ce face Star? strigară copiii din maşină. 

— Să mergem să le spunem, zise el zâmbind. 


Copiii săriră din maşină şi se repeziră să li se 


arunce în braţe. 

— Se simte bine? Ce i-aţi făcut? Se cerură 
toate amănuntele, iar Sam le explică totul cu 
răbdare. 

În cele din urmă, plictisită de atâtea detalii, 
Millie întinse mâinile şi Tessa o ridică în braţe. 
Fetiţa căscă obosită şi închise ochii. 

— Cuiva îi e somn, râse Sam. 

— Mie nu, protestă David. Putem merge să 
ne luăm la revedere? 

— Mergeţi voi doi. Eu o duc pe Millie în 
maşină, spuse Tessa. 

Sam şi David se duseră la râu să o vadă pe 
Star bând apă, iar 

Tessa se aşeză cu Millie cuibărită în braţele 
ei pe bancheta din spate de unde îi putea vedea 
mai bine pe cei doi. 

Când se întoarseră, David se urcă în faţă 
lângă Sam. 

— Millie se simte bine, nu? întrebă aruncând 
o privire în spate spre surioara sa adormită. 


— E frântă de oboseală, zise Tessa zâmbind. 


— Nu-i aşa că noi am salvat-o pe Star? spuse 
băiatul întorcându-se spre Sam. 

— Bineînţeles că voi, încuviinţă el pornind 
motorul. 

— O să-i spui asta mamei? Nu-i place când 
plecăm de-acasă. 

— Nu-ţi face griji, am să-i explic totul. 

Tot drumul David nu-l scăpă din ochi, 
sorbindu-i fiecare vorbă. Sam îi vorbea cu 
blândeţe, râdea mult, din când în când 
surprinzând în oglindă privirea Tessei aţintită 
asupra lui. 

În sfârşit, după ce Land-Rover-ul străbătu 
hurducăind câteva fânețe, Sam opri maşina în faţa 
unei case acoperită cu viţă de vie şi Tessa se trezi 
în faţa unei femei pe care Sam, probabil, o 
cunoştea foarte bine, fiindcă ea îi zâmbea lăsându- 
şi palma bătătorită pe braţul lui. 

— lar a făcut vreo poznă? zise doamna 
Dockens făcând semn cu capul spre fetiţa din 
braţele Tessei. 


— Dimpotrivă, răspunse ea. 


— Slavă Domnului! Când aţi telefonat tocmai 
mă pregăteam să-l sun pe tatăl lor, oftă femeia 
luându-i-o pe Millie din braţe şi zgâlţâindu-l uşor 
de umăr pe David. Data viitoare când vă mai 
duceţi după ponei să-mi spuneţi şi mie. Eu 
credeam că aţi plecat să vă luaţi îngheţată. 

— A fost vina noastră că i-am ţinut până la 
ora asta, se scuză Sam. Dacă n-ar fi fost ei, Star ar 
fi murit sufocată. 

— Oh, poneiul ăla! Mă mir că până acum nu 
l-au adus înăuntru să mănânce cu noi la masă. Nu 
e al nostru, cum s-ar crede, dar în fiecare 
dimineaţă la şase îşi face apariţia la gardul 
dinspre grădină. 

Sam începu să râdă, apoi îl împinse uşor pe 
David să intre în casă. Din maşină Tessa îi 
urmărea fiecare mişcare, atentă la fiecare 
inflexiune a vocii lui. Voia să ştie totul, în cele mai 
mici detalii. 

Star chiar nu are un stăpân care să-i poarte 
de grijă? îl întrebă în drum spre casă. Căldura 


corpului lui aproape atingându-l pe al ei îi dădea 


fiori de plăcere. 

— Oh, ba da, are unul. Poneii sunt protejaţi 
prin lege. Fiecare proprietar are un semn specific, 
iar caii sunt însemnați la târgul anual, lucru 
esenţial în identificarea lor în caz de accident. Şi 
Star e însemnată dar, probabil, n-ai observat. 

— Cu toate astea era să moară. 

— Deşi îi supraveghează pe Millie şi pe 
David, părinţii nu îi pot opri să colinde coclaurile. 

— Am văzut, dar în privinţa animalelor, 
consideri că e bine să le laşi singure? E riscant... 

— Ştiu, dar nici să le ţii legate sau în ţarcuri 
nu poti. 

— Sigur că Star e bine, oftă Tessa. 

— Stai liniştită, mâine mă întorc să văd cum 
se simte. 

Îşi continuară drumul în tăcere şi, curând, 
Tessa închise ochii lăsându-se legănată de 
zumzetul uniform al motorului. Dar această stare 
de plăcută letargie fu întreruptă de frâna bruscă şi 
de înjurătura trasă de Sam. 


— S-au întors, lua-i-ar dracu’! Şi făcând 


stânga intrând în curtea restaurantului. 

Tessa se prinse de scaun uitându-se la botul 
maşinii gata să intre în mesele de plastic şi 
umbrelele aşezate în cerc. 

— Ce... ce s-a-ntâmplat? se bâlbâi, trezită 
brusc din somn. 

— Nu vezi ce e în faţa cabinetului? 

— Au venit din nou reporterii, nu? zise 
roşind, de parcă ea ar fi fost vinovată de situaţia 
aceea. 

Sam mai trase o înjurătură. 

— Credeam că am scăpat de ei. 

Tessa îşi lăsă privirea în poală. Ce putea 
spune? Dacă ar mai fi încercat să se 
dezvinovăţească, Sam s-ar fi enervat şi mai tare. 

Răsună  uşurată când o auzi pe Jane 
strigându-i: 

— Sam... Tessa, intraţi. Tocmai am deschis. 

Spre surprinderea Tessei, Sam reuşi să 
schiţeze un zâmbet. 

— Cu plăcere, dar altă dată, acum avem 


probleme. 


— Mie-mi spuneţi! Ne-am trezit cu ei la 
prânz. 

— Ar fi trebuit să-mi dau seama, mormăi Sam 
printre dinţi. 

— Într-o zi, două or să se plictisească şi or să 
plece, iar lucrurile vor intra în normal. Sam, tu ai 
mai avut de-a face cu situaţii de genul ăsta. 

— De-asta şi vreau să le evit. 

— Haideţi în grădina din spate să beţi ceva 
rece şi să mâncaţi nişte sandvişuri, insistă Jane. 
Acolo veţi fi în siguranţă. 

În cele din urmă Sam cedă şi intrară în 
grădiniţa din spatele restaurantului. 

— Faceţi-vă comozi, aici nu vă deranjează 
nimeni; e oaza noastră de linişte, le zise Jane. 

Sam se aşeză comod, apoi îi făcu semn 'Tessei 
spre scaunul liber de-alături, după care se lăsă o 
tăcere apăsătoare. 

— Sam... să ştii că nu eu... rupse ea tăcerea, 
încercând să-i mai explice o dată. 

— În seara asta nu te poţi întoarce la 


Beechwood Hall. Majoritatea aşteaptă acolo, o 


întrerupse el, pe un ton calm. 

— Asta contează? Mai mult de-atât n-au ce 
face şi... chiar nu înţeleg de eşti atât de furios că 
au publicat porcăria aia... 

— Tocmai fiindcă e o porcărie. Oamenii 
pleacă urechea la chestii de-astea... cred că le 
place să creadă lucruri urâte. Tu chiar ai vrea să 
se creadă că te-am „importat” la Beechwood ca să 
mă distrez cu tine? 

Tessa îşi dădu seama că vorbeşte serios şi că 
este mai preocupat de buna ei reputaţie decât ea. 

— Dar amândoi ştim că nu e adevărat. Ce 
contează că oamenii sunt atât de tâmpiţi să creadă 
în minciuni? 

Sam o privea strângând din buze. 

— Contează enorm pentru că nu se vor opri 
aici; în momentul în care „adulmecă” o poveste 
încep să te hăituiască până la exasperare. 

Tessa clătină din cap neînţelegându-i logica. 

— E chiar atât de important ce gândesc 
oamenii încât să-ţi faci atâtea probleme? 


— Spre deosebire de tine care nu-ţi faci 


deloc, mie situaţia asta îmi dă peste cap tot 
programul de lucru. 

— N-am nicio vină. De ce nu vrei să mă crezi? 
strigă disperată. 

— Uite ce e, Tessa, zise el oftând. Nu vreau 
să renunţ la tine... dar nu există decât o singură 
alternativă. Dacă ai pleca de-aici, imediat ar 
dispărea şi ei. 

— Să plec? 

Sam o privi cu răceală. 

— Măcar pentru câteva zile. 

— Dar nu am unde să mă duc. 

— Cum adică n-ai unde? zise el încruntându- 
se. Te duci acasă, la Oxford. Familia ta care, 
probabil, a citit ziarele doreşte o explicaţie şi ai 
ocazia să i-o dai. Pe Gus şi Annie nu-i deranjează 
să-ţi ţină locul. 

Nici pe tine, se gândi Tessa dezamăgită. De 
fapt, vrei să scapi de mine, Sam Wilde. Sunt o 
piedică în calea ta şi acum îţi doreşti să nu mă fi 
angajat... Nici nu-ţi pasă că mă simt rănită şi 


umilită. 


— Nu te uita aşa la mine, Tessa. Dacă 
consideri că ai destulă experienţă să ţii situaţia 
de-aici sub control, află de la mine că te-nşeli. 

Tessa îşi muşcă buza de jos dorindu-şi ca în 
sâmbăta aceea să nu se fi trezit devreme ca să se 
prezinte la blestematul de interviu. Din clipa în 
care îl cunoscuse pe Sam Wilde, totul îi mergea 
anapoda. 

Cu ce drept o expedia ca pe un pachet? Doar 
dacă voia să rămână singur cu Suzie... 

Cele mai sumbre temeri se adeveriră când al 
auzi spunând: 

— Chiar în seara asta te conduc la gară. Îmi 
pare rău, Tessa, dar n-am de-ales. Trebuie să 


pleci. 


Capitolul 6 


Trenul ieşea încet din gară. 

Tessa îşi lipi nasul de geam şi se uită în 
lungul peronului pustiu. 

Sam plecase. 

Când trenul prinse viteză se aşeză pe 
banchetă şi imediat se întoarse cu gândul la după- 
amiaza aceea, când prezenţa lui şi felul în care-i 
vorbise lui David îi dăduse o stare de linişte 
interioară şi deplină siguranţă. Cum fusese posibil 
ca tot el, nu peste mult timp, s-o trateze în felul 
acela de umilitor. 

Trenul ajunse la Oxford pe înserat şi în taxiul 
ce o ducea acasă nu se mai gândi deloc la 
Beechwood. Acum important era ce avea să spună 
familiei. 

— Opreşte acolo, te rog, îi spuse 
taximetristului, făcând semn spre casa cu toate 
luminile aprinse. 

Tocmai achitase călătoria şi se uita după 


taxiul care se îndepărta când uşa se deschise 


brusc şi Felix, Todd, Archie şi tatăl ei se repeziră 
spre alee. 

— Tessa... bine-ai venit acasă, îi strigă Joe 
plin de bucurie. 

— Ştiţi... ei, bâigui ea privindu-l surprinsă. 

— Tocmai a sunat şeful tău şi dădeam cu 
banul care să meargă să te ia de la gară. 

Tessa observa cât erau de nerăbdători să-i 
pună întrebări, fiindcă nu făceau niciun efort să-şi 
ascundă curiozitatea. 

— Ah, tăticule! suspină ascunzându-şi faţa în 
umărul lui şi când intrară toţi patru în casă simţi 
tot sângele scurgându-i-se în picioare. 

— Tessa de ce nu vrei să ieşim în oraş? E o 
seară superbă iar tu ai stat tot weekend-ul în casă. 

Era în grădină cu Todd şi de fiecare dată 
când se uita la el vedea chipul celuilalt bărbat al 
lui Sam: ochii lui cenuşii reflectându-se în cei 
albaştri ai lui Todd şi buclele castanii acoperind 
coama blondă a acestuia. Clipi vrând să alunge 
imaginea aceea obsedantă. Dacă va mai sta mult 


timp în casă chiar că avea să înnebunească. 


Trecuseră deja trei zile şi nu avea nicio veste de la 
Sam. 

— leşim, ce zici? 

— Bine, ieşim, acceptă ea în cele din urmă. 

Pentru o seară de luni, petrecerea la care o 
duse Todd se dovedi destul de reuşită. Tessa îi 
cunoscu noii prieteni şi tocmai începuse să se 
relaxeze când Amber, o brunetă cu ochi căprui se 
apropie să-i vorbească despre articolul din ziar. 

— N-ar trebui să crezi tot ce scriu ziarele, 
spuse văzând pe faţa ei aceeaşi expresie 
neîncrezătoare pe care o surprinsese şi pe 
chipurile fraţilor ei când încercase să le dea o 
explicaţie legată de articol. Da, Sam avea 
dreptate... din nou. Oamenii nu doreau să afle 
adevărul. 

— Ce norocoasă eşti că ai ocazia să lucrezi cu 
el, zise Amber privind-o cu admiraţie. 

Era greu să pună capăt unei discuţii al cărui 
subiect era Sam Wilde, aşa că acuzând o durere 
de cap, hotări să ia un taxi şi să se întoarcă acasă, 


însă Todd se împotrivi categoric. 


— Cum durerile de cap nu durează atât de 
mult, nu accept nicio scuză pentru joi când la 
discotecă e seară de blues, o mai atenţiona el. 

Tessa ridică din umeri oftând şi brusc realiză 
că, de fapt, nu avea niciun motiv să-l refuze. Nu 
avea unde să se ducă şi era limpede că Sam nu 
intenţiona să-i telefoneze. 

Următoarele zile trecură îngrozitor de încet. 
Joe era îngrijorat de starea ei însă, destul de 
diplomat, o lăsă în pace. 

Joi fu o zi ploioasă. Stând la geam privea 
pajiştea din faţa casei şi asta o duse cu gândul la 
New Forest. 

Ce mult îi lipsea! 

Parcă simţea pe buze gustul înţepător al 
acelor de brad, simţea mirosul pământului reavăn 
şi auzea corul păsărelelor cu ciripitul lor. Vedea 
Beechwood Hall cu ochii minţii, pe Greeley şi pe 
doamna Pearson cu bârfele ei, pe muncitori cu 
problemele lor şi pe Sam care refuza cu 
încăpățânare sugestiile arhitectului... 


Nu, în felul acela se distrugea singură, îşi 


spuse furioasă. Putea să accepte faptul că Sam o 
scosese definitiv din viaţa lui... şi asta într-un mod 
cât se poate de inteligent. 

Acum nu-i mai rămăsese decât să se 
resemneze şi să ia viaţa de la capăt! 

— Te distrezi bine? îi strigă Todd ca să 
acopere zgomotul prea strident al muzicii. 

— Grozav! îi răspunse Tessa, în timp ce-şi 
legăna corpul în ritmul muzicii. 

Descoperise că Todd şi prietenii lui erau nişte 
oameni foarte drăguţi, mai ales Amber, bruneta 
care o întrebase despre Sam. Noroc că de-atunci 
nu mai deschisese subiectul! 

— Acum unde mai mergem? o întrebă el în 
maşină când plecară de la discotecă. 

— Acasă, sunt frântă de oboseală. 

— Ţi-ai pierdut antrenamentul, râse Todd. 
Poate, totuşi, mă inviţi la un păhărel înainte de 
culcare, zise el rânjind şmechereşte. 

— Aşa măcar pot să te-arunc peste gard dacă 
întreci măsura. 


Tocmai se îndreptau râzând spre casă, pe 


alee, când uşa se deschise şi Joe Dance apăru în 
prag, cu mânecile suflecate. 

— V-aţi distrat bine? 

— Nemaipomenit, zise Todd văzând că Tessa 
ezită să răspundă. 

— Rămâi la o cafea, îl invită Joe. 

Tessa îi urmă gândindu-se să se răcorească 
puţin şi să-şi treacă peria prin păr, iar după cinci 
minute intră în salon cu faţa unsă cu cremă. 

— Tată, ai turnat cafeaua...? în clipa aceea 
simţi că i se moaie picioarele şi imediat gând că o 
să se prăbuşească. 

Bărbatul din fotoliu o privea încruntat, cu o 
expresie amenințătoare. 

— Sam! şopti. 

— Bună, Tessa. 

Apoi se lăsă o linişte apăsătoare. 

— Domnul Wilde... Sam a sosit imediat după 
plecarea voastră şi... 

— Între timp am băut ceai, îl întrerupse Sam 
pe Joe Dance. 


— Şi am discutat, adăugă tatăl ei. 


Deşi buzele îi tremurau, Tessa reuşi să 
schiţeze un zâmbet, apoi îşi aminti că în cameră 
mai era şi Todd când Todd el îi atinse braţul. 
Zâmbetul lui aproape o convinse că este unul 
sincer, însă atmosfera din cameră era atât de 
tensionată că Tessa realiză că nu încearcă decât 
să fie politicos. 

— De data asta am să refuz invitaţia, spuse 
el, şi făcu un semn din cap în direcţia lui Sam. O 
clipă cei doi se priviră cu ostilitate, aşa că Tessa 
nu fu surprinsă că Todd adăugă: Cafeaua rămâne 
pe altă dată, domnule Dance. Ne vedem mâine, 
Tessa. 

— Todd, îmi pare sincer rău, spuse ea în timp 
ce-l conducea spre uşă. 

— Nu e vina ta că se află aici, spuse el ursuz. 
Dacă ai nevoie de mine ştii unde mă găseşti. 

Tessa aşteptă până când îl văzu sărind gardul 
apoi, tremurând de parcă ar fi trebuit să dea ochii 
cu un pluton de execuţie, intră în casă. 

Întorcându-se în cameră văzu expresia lui 


Sam care nu era deloc prietenoasă şi inima i se 


zbătu în piept. 

— Vă las singuri să staţi de vorbă, le zise 
tatăl ei. Mă duc să mă culc. Şi... Tessa, Sam 
rămâne aici peste noapte, aşa că pregăteşte-i 
dormitorul liber. E periculos să conduci pe şosea 
la ora asta. 

Tessa încuviinţă din cap privindu-şi tatăl cu 
afecţiune. Totuşi, nu înţelegea de ce Sam se afla 
acolo, la ora aceea târzie şi nici de ce se ostenise 
să vină după o săptămână de tăcere. 

Când rămăseseră singuri îşi îndreptă umerii 
şi-şi  înălţă  bărbia  sfidător. Pe parcursul 
săptămânii, treptat, se obişnuise cu gândul că Sam 
nu o voia în preajma lui. Era clar că îi complica 
viaţa şi că nu era pregătit pentru asta. La această 
concluzie ajunsese şi în ce o privea, iar acum nu 
mai dorea să aibă de-a face cu el, ca să nu o 
determine să se răzgândească în privinţa hotărârii 
deja luate legată de viitorul ei. 

— Ai venit cu maşina? N-am văzut-o afară, îl 
întrebă cu o politeţe rece. 


— Tatăl tău mi-a sugerat s-o ţin în garaj peste 


noapte. 

— Ai băut cafea? 

— Ceai... şi două beri. Tatăl tău e o gazdă 
perfectă. 

Tessa înţelese aluzia... anume că nu fusese 
acasă pentru a-l servi chiar ea. Brusc se înfurie, 
nemaifiind în stare să se prefacă. 

— De fapt, de ce-ai venit? 

Sam se ridică. 

— Tu de ce crezi c-am venit? 

— Drept să-ţi spun, habar n-am. Am bănuit că 
tăcerea ta înseamnă că nu mai vrei să ştii de mine, 
că m-ai concediat. 

— Dar tu vrei să se termine? 

În tonul lui nu se simţea nicio nuanţă de 
regret, sau vreo intenţie de a-şi cere scuze pentru 
felul în care se purtase cu ea. 

— Cred că ar trebui să-ţi spun... 

— Că nu vrei să te mai întorci? i-o tăie scurt, 
mijindu-şi ochii. 

— Să mă-ntorc cu tine? zise ea ţinându-şi o 


clipă respiraţia. Nu-nţeleg... 


— Sau nu vrei să-nţelegi. Am impresia că în 
seara asta te-ai distrat prea bine ca să te mai 
gândeşti serios la slujbă. 

Asta era culmea! Acum insinua că ea ar fi de 
vină că nu o căutase timp de o săptămână! 

— Da, ne-am distrat grozav. Te-aşteptai să mă 
găseşti păzind telefonul? 

— Mă aşteptam ca, cel puţin, să te găsesc 
acasă. 

— De ce n-ai sunat mai întâi? îl întrebă 
încercând să-şi păstreze calmul. 

— Ca să ne dăm întâlnire? replică el pe un 
ton sarcastic. 

Tessa era şocată. Sam îi vorbea de parcă se 
făcea vinovată de ceva îngrozitor. Nu avea niciun 
drept să-i reproşeze ceva, după ce o săptămână nu 
dăduse niciun semn de viaţă. 

Acum chiar că se înfuriase de-a binelea şi nu 
se mai putu abţine să nu izbucnească. 

— Sperai să mă găseşti aşteptându-te... cum 
fac ceilalţi? Ai impresia că toată lumea gravitează 


în jurul tău, dar nu-i aşa. Cel puţin eu nu! 


— Credeam că pentru tine slujba asta 
contează mult mai mult. Dacă îţi aduci aminte în 
anunţul meu, printre altele era menţionată şi 
flexibilitatea. Când ai acceptat slujba ştiai că te 
poţi aştepta la orice. Nu poţi spune că nu te-am 
avertizat. Dacă ai văzut că nu te caut, de ce n-ai 
sunat? 

— Aha, acum am înţeles! Te-ai deplasat până 
aici fiindcă erai curios cum am să reacţionez, nu-i 
aşa? [i-am rănit orgoliul... te-aşteptai să-ţi 
telefonez ca să mă milogesc să mă reangajezi... 
asta-i problema, nu? 

— Eşti ridicolă! 

Tessa nu-şi dădu seama că el se apropiase 
tiptil decât atunci când fu destul de aproape ca să- 
i simtă respiraţia. Vru se să îndepărteze, dar Sam 
o prinse de încheietură şi atunci simţi trezindu-se 
în toată indignarea acumulată în ultimele zile. 

— Nu-ţi dai seama că ţi-am făcut cel mai 
mare serviciu  alungându-se din Beechwood 
Bridge? Iar acum, când vin să te duc înapoi, apari 


acasă la nu ştiu ce oră. 


Tessa se smulse să scape din strânsoare, dar 
el nu-i dădu drumul. 

— Ştii că ai tupeu, şopti ea, printre dinţi, 
sperând că tatăl ei să nu audă ce se-ntâmplă. Să 
nu crezi că mă poţi trata ca pe vreuna din femeile 
tale, fiindcă n-ai să reuşeşti! 

— Eşti culmea! tocmai fiindcă-mi pasă de 
reputaţia ta... ca să nu fii luată drept „vreuna din 
femeile mele” am făcut ce-am făcut. 

— Dar ai exagerat şi exagerezi şi acum... 
strângându-mă atât de tare. 

Luat prin surprindere de remarca ei îi dădu 
repede drumul, lăsându-i dâre roşii pe mână. 

— Scuză-mă... nu-nţeleg de ce trebuie să ne 
certăm. 

— Eu nu mă cert. 

Luându-i mâna, Sam începu să-i maseze uşor 
încheietura până dispăru roşeaţa şi uitându-se la 
ea cu o privire atât de vinovată că Tessa simţi că 
cedează... că toate deciziile pe care le luase nu 
mai aveau nicio valoare. Nu te mai uita aşa la 


mine, Sam Wilde! se ruga în gând. 


— Ei, cum rămâne? o întrebă el ridicând 
dintr-o sprânceană. Tessa îşi trase mâna dintr-a 
lui. N-am vrut să te rănesc. Nu o rănise decât 
poate în suflet, dar în momentul acela nu-şi putea 
să-şi evalueze sentimentele, cu atât mai puţin să 
discute cu el acest subiect. Tessa... vorbele ar 
trebui să fie cea mai corectă formă de comunicare 
dar, se pare că nouă ne sunt cel mai mare 
duşman... Ceea ce vreau să-ţi spun... dar nu mă 
pricep cum s-o fac este că... vreau să te-ntorci. Am 
nevoie de tine la Beechwood. 

Tessei nu-i venea să creadă ce aude. Era 
singurul bărbat care o făcea să se simtă în felul 
acela... furioasă, cu o clipă în urmă, iar acum atât 
de fericită că îi venea să se repeadă şi să-l 
îmbrăţişeze... 

Ştia răspunsul înainte ca el s-o întrebe: 

— Te întorci cu mine la New Forest? 

Pacientul era un superb câine de vânătoare. 

— Crezi că trebuie operat? întrebă Gus. 

Sam clătină din cap. 


— Da, cred că da. Deja a suferit prea mult 


din cauza rupturii de ligament. A mâncat ceva? 

— N-a mâncat absolut nimic. 

Sam mângâie capul mare şi zbârlit al câinelui 
care-i urmărea fiecare mişcare cu ochii negri şi 
vioi. 

— Tessa, pregăteşte, te rog, sala de operaţii 
şi rade-l. Am să încerc să-i refac articulaţia. 

Tessa încuviinţă din cap, salutându-l pe Gus 
cu un zâmbet, în singurul moment de răgaz din 
după-amiaza aceea, de când se întorsese. 

— Ce bine că te-ai întors, Tessa. Ne-a fost dor 
de tine. 

— Grăbeşte-te, Tessa, vreau să începem cât 
mai repede, zise Sam privind-o cu răceală. 

Nu era surprinsă de tonul lui aspru. Între ei 
atmosfera devenise tensionată chiar de la început. 
Parcă regretându-şi gestul, Sam se închisese în el 
încă din timpul călătoriei, aşa că Tessa ajunsese la 
Beechwood Hall cu nervii încordaţi la maximum 
întrebându-se dacă Suzie se mai afla acolo, fiindcă 
el nu-i pomenise absolut nimic despre ea, nici 


despre reporteri. Îngrozită să nu dea ochii cu 


vreunul, coborâse din Porsche, răsuflând uşurată 
de-abia când văzuse figura calmă a lui Greeley. 

Făcuse alegerea corectă întorcându-se acolo? 
se întrebase în timp ce se pregătea să plece la 
lucru. Lăsându-l pe tatăl ei să-i dea explicaţii lui 
Todd fusese o laşitate din partea ei. Se simţea 
vinovată faţă de el, dar plecând foarte devreme nu 
mai avusese timp să-şi ia rămas bun şi nici de la 
Archie şi Felix, care rămăseseră peste noapte la 
nişte prieteni. Indiferent ce discutase cu o seară în 
urmă tatăl ei cu Sam, rezultatul fusese în favoarea 
lui Sam trebuind să recunoască faptul că tatăl ei îi 
plăcuse... iar Joe Dance nu era un om uşor de 
cucerit. 

— Nu eşti obosită? o întrebă Sam schiţând un 
zâmbet, în timp ce se pregăteau de operaţie, 
primul gest spontan din ziua aceea. 

— Mă descurc, îi răspunse întorcându-i 
zâmbetul. 

— În care cameră am dormit azi-noapte? zise 
el punându-şi mănuşile chirurgicale. 


— În camera de oaspeţi. De ce întrebi? 


— Perna mirosea a parfumul tău 

Tessa îşi spuse că probabil tatăl ei îi luase 
perna din dulap. 

— Ai mirosul fin replică ea pregătind 
instrumentele. 

— Nu mă înşală niciodată. Sam se apropia de 
ea, dar Tessa simţi asta chiar fără să-l vadă. Cum 
spunea şi Gus... şi eu mă bucur că te-ai întors. Mi- 
ai lipsit. 

Tessa aşteptă să-i dispară roşeaţa din obraji 
şi de-abia după aceea se întoarse cu faţa spre el. 

— Honey e pregătită da, mai întâi, vreau să- 
mi explici ce procedură vei aplica. 

— Am să-i înlocuiesc ligamentul cu unul nou 
făcut din țesuturile adiacente. Există mai multe 
tehnici... Ai mai văzut până acum vreo ruptură de 
ligament? comentă el în timp ce Tessa îl urmărea 
cu atenţie făcând prima incizie. 

— Am mai văzut, dar asta pare foarte 
serioasă, nu? 

— Câinii de vânătoare sunt animale pline de 


energie, foarte active, dar acest handicap cred că 


a făcut-o să sufere mult. 

La sfârşit amândoi răsuflară uşuraţi şi 
mulţumiţi. 

— Va dura ceva timp până se va reface 
complet, spuse Tessa, apucându-se să facă 
curăţenie. 

— Supravegherea postoperatorie este 
obligatorie, aşa ce-ţi vei putea demonstra 
instinctele materne asupra ei spuse el râzând. 

— După o asemenea operaţie merită să fie 
răsfăţată. Sper că stăpânii ei n-or s-o ia prea 
repede de-aici. 

— Vor trebui să aibă răbdare cu ea. Două, 
trei săptămâni Honey va fi nevoită să stea în 
repaus total, iar aici e mai în siguranţă. 

Restul după-amiezii rămaseră amândoi să 
supravegheze câinele, dar Honey era un exemplar 
rezistent şi sănătos aşa că, deşi operaţia fusese 
complicată, după anestezie îşi revenise complet. 

Imediat după ora cinci în faţa cabinetului 
opri un camion din care cobori un bărbat. 


— E Eustace Mayfield, spuse Sam uitându-se 


pe fereastră. Nu l-am mai văzut de ani de zile deşi 
ferma lui e în apropiere. Pe vremea aceea avea o 
cireadă de vaci care dădeau un lapte excelent. 

Bărbatul intră urmat de un câine ciobănesc. 
După ce se salutară, Eustace Mayfield clătină din 
cap frecându-şi bărbia. 

— Sam, nu-mi place deloc cum arată Shep. E 
lipsit de vlagă, oboseşte foarte repede şi vomită 
tot ce mănâncă. Parcă trage să moară. 

— Câţi ani are? îl întrebă Sam în timp ce-l 
examina pe Shep. 

— Aproape opt. Dimineaţa e atât de obosit că 
nu se poate trezi. Mi-ar pare rău să-l pierd. 

— Sper să nu se-ntâmple asta, zise zâmbindu- 
i încurajator. Oricum, am să-l opresc aici pentru 
analize. Nu vreau să pun un diagnostic înainte să 
ştiu sigur. Vino luni să-l iei. 

— Fără el mă descurc foarte greu. Nu poţi să- 
i dai ceva să se simtă bine ca să nu-l las aici? 

Sam clătină din cap. 

— Haide, Eustace, ştii bine că nu. 


— N-are rost să mă cert cu tine, zise 


fermierul ridicând din umeri dându-se bătut, apoi 
ciufuli blana câinelui şi ieşi fără alte comentarii. 

— Bietul Eustace, interveni Gus, care auzise 
discuţia de afară. E foarte ataşat de câine şi ar 
suferi îngrozitor dacă i s-ar fi întâmplat ceva. 

— N-o să i se întâmple nimic, îl asigură Sam. 

— Ai idee ce poate fi? îl întrebă Gus. 

— S-ar putea să fie vorba de o miastenie, dar 
sigur voi şti după ce văd analizele de laborator. 
Chiar acum mă apuc săi le fac. 

Tessa tocmai se aşezase la birou să 
completeze fişa câinelui când din cealaltă încăpere 
se auzi vocea lui Annie: 

— Sam, vino la telefon... se apare că acasă au 
apărut ceva probleme. 

Sam se repezi la telefon şi după câteva 
momente se întoarse cu faţa răvăşită. 

— Greeley a prins un hoţ, dar mă surprinde 
că cineva şi-ar putea închipui că la Beechwood ţin 
lucruri de valoare care ar încăpea într-un buzunar. 

— Cine poate fi? se miră Gus. 


— Habar n-am. Să mergem să vedem. 


Oricum, aici ne-am terminat treaba, nu-i aşa Gus? 

— la puşca mea dacă vrei, glumi acesta. 

— Nicio armă de foc nu-l înlocuieşte pe 
Greeley, spuse Sam zâmbindu-i Tessei ca s-o 
liniştească. 

Dar când ajunseră la Beechwood Hall şi el se 
repezi în casă numai liniştită nu era. 

— Bună seara, domnule, îmi pare rău că v-am 
deranjat de la treabă, îl întâmpină Greeley pe 
Sam. 

Tessa se retrase în spatele lui văzându-l pe 
Jay zbârlindu-se la intrarea lor şi arătându-şi colții. 

— Ce s-a-ntâmplat Greeley? întrebă Sam. 

Din spatele lui Tessa încerca să-l vadă pe 
intrus. 

— Jay l-a surprins în hol şi l-a alergat până 
aici unde am intervenit eu. Să chem poliţia? 

Sam ridică din umeri. 

— Poliţia nu poate face mai mult decât noi. 
Oricum pare speriat de moarte. 

— Nici fundul pantalonilor lui nu arată prea 


bine. De când Juno e în convalescenţă Jay şi-a 


dezvoltat nişte reflexe excelente. 

Câinele începu să mârâie mai tare când o 
rază de soare se aşeză pe figura speriată a prăzii 
sale. 

Tessa îşi acoperi gura cu palma, încercând 
să-şi înăbuşe strigătul de surpriză. 


Memoria nu putea s-o înşele! 

— Jay, culcat! îi comandă Sam. Şi spre 
bărbatul din umbră: Ar fi mai bine să te-apropii şi 
să ne spui cine eşti... şi ce doreşti. Atâta vreme cât 
te porţi cum trebuie câinele nu-ţi face nimic. Sau 
preferi să discuţi cu poliţia? Tessa privea cu gura 
căscată faţa şoferului în maşina căruia o văzuse pe 
Suzie. Îl cunoşti? o întrebă Sam. 

Dar Tessa nu voia să fie ea cea care să-i 
dezvăluie legătura lui Suzie cu acel bărbat, mai 
ales că nici nu era foarte sigură. 

— Acest domn a mai fost aici, interveni 
Greeley înainte ca Sam să repete întrebarea. 

— Ah, da? se miră el ridicând o sprânceană. 
Şi pe cine ai venit să vizitezi? 

— Sunt reporter, zise bărbatul îndreptându-şi 
umerii. 

Tessa era mulţumită că nu se înşelase în 
privinţa lui Suzie însă, în starea de nervi în care 
era Sam, calitatea de reprezentant al presei, nu-i 


garanta reporterului imunitatea. 


— Şi asta-ţi dă dreptul să încalci proprietatea 
privată? îl apostrofă Sam furios. 

— Am venit cu un scop bine întemeiat, spuse 
bărbatul neluându-i în seamă tonul ameninţător. 

Sam se încruntă şi 'Tessei nu-i fu prea greu să 
observe că începe să-şi piardă răbdarea. 

— Ce cauţi în casa mea? îl întrebă din nou. 

— Luaţi câinele de lângă mine şi vă spun. 

Sam îl chemă pe Jay lângă el. 

— Aştept. 

— Am venit pentru urmarea povestit pentru 
care ziarul la care lucrez i-a plătit o frumuşică 
sumă de bani. E vorba de povestea în care eşti 
implicat tu şi... ea. Şi-şi întoarse privirea spre 
Tessa, care rămase înmărmurită în timp ce Sam se 
răsuci şi o privi încruntat. Chiar asta credea... că 
reporterul venise să discute cu ea? Asta dacă nu 
cumva eşti dispus să-mi dai propria versiune, 
insistă reporterul. Doar câteva cuvinte, ce zici? 

— Acest domn a mai fost aici, s-o vadă pe 
domnişoara Granger, nu pe domnişoara Dance, 


interveni Greeley. 


— Adică pe... Suzie? Brusc înţelese adevărul. 

— Interesant... zise reporterul apropiindu-se 
de Sam. Să-nţeleg că a existat o încurcătură? 

— Nu mai mare decât cea în care am să te 
bag eu când voi sta de vorbă cu şeful tău şi-am să- 
i spun că ai intrat ilegal în casa mea! Aici n-ai să 
găseşti nimic care să te intereseze, poate doar 
fanteziile din imaginaţia ei bogată. N-ar fi trebuit 
să-i oferi bani. Continuarea povestit ar fi fost mult 
mai incitantă dacă ai fi lăsat-o să-şi aştepte cei 
treizeci de arginţi. Acum şterge-o de-aici! 

Bărbatul ridică din umeri şi se îndreptă spre 
ieşire, aruncând o carte de vizită pe masa lungă 
din hol. 

— Spuneţi-i domnişoarei Granger că aştept 
vesti de la ea. Apoi deschise uşa şi ieşi, 
aruncându-le peste umăr o privire insolentă. 

— Domnule, acum pot servi ceaiul în 
bibliotecă, sau preferaţi câte un coctail? întrebă 
Greeley imperturbabil. 

Atmosfera tensionată se destinse imediat şi 


Tessa îl văzu pe Sam relaxându-se, apoi luând 


cartea de vizită de pe masă şi rupând-o în bucăţi. 

— Eu îmi torn un whisky. Tu ce bei, Tessa? 

— Prefer un ceai. Şi se aşeză pe canapea. 

În sfârşit Sam aflase despre Suzie şi ea se 
simţea uşurată. Dar cum primise el această veste? 
în momentul aflării adevărului expresia lui fusese 
greu de descifrat. Putuse accepta că ea, Tessa, 
dăduse acele informaţii, dar nu putea concepe, 
chiar pus în faţa faptului împlinit că Suzie îl 
dezamăgise. Când Sam se aşeză alături pe 
canapea îşi lăsă capul în jos evitând să se uite la 
el, dorindu-şi ca Greeley să se întoarcă mai repede 
cu ceaiul, apoi auzi clinchetul gheții în pahar şi se 
înfioră când el îşi puse palma rece pe braţul ei. 

— Cred că-ţi datorez scuze. 

— Îmi pare rău că a trebuit să afli în felul 
acesta. 

— De ce nu mi-ai spus? Ştiai, nu-i aşa? 

— Da, ştiam. 

— De unde? 

— Am văzut-o pe Suzie cu el în maşină. 


— Şi de ce nu mi-ai spus? 


— M-ai fi crezut? în plus, nu eram sigură că e 
reporter. Putea fi un prieten. Am încercat să mă 
disculp, dar nici nu voiam să acuz pe nimeni. 
Poate mă înşelasem. Aşa că nu-mi rămăsese decât 
să sper că până la urmă adevărul va ieşi la iveală. 

— Trebuia să fi insistat... poate că aşteptam 
să mă convingi. 

Tessa îl privi pe sub sprâncene. 

— De-asta mi-ai spus să plec de-aici? Credeai 
că-ţi voi face mai multe necazuri? 

— La început, când a apărut articolul, am 
crezut ori că eşti atât de naivă încât să stai de 
vorbă cu un reporter care a denaturat adevărul, 
ori că ai minţit intenţionat. Oamenilor le place să- 
şi imagineze că au o cât de vagă legătură cu 
lumea televiziunii. 

— Mie nu, zise Tessa posacă. Era îngrozitor 
că gândise în felul acela despre ea. Nu meritase 
nici măcar s-o bănuiască. Se ridică încercând să-şi 
mascheze durerea mergând cu capul în jos până la 
şemineul în care, în seara aceea, nu fusese aprins 


focul şi care era la fel de gol ca şi sufletul ei. Dar, 


cel puţin, Sam fusese sincer cu ea şi trebuie să ai 
mare curaj ca să fii atât de sincer. 

Când Sam se apropie şi o întoarse uşor cu 
faţa spre el, ochii Tessei înotau în lacrimi. 

— Te rog, nu te simţi jignită pentru ce ţi-am 
spus. Ai fi preferat să tac şi doar să-mi cer scuze? 
Tessa scutură din cap, făcând eforturi să-şi reţină 
lacrimile. Nu... nici nu ştiu cum să mă port cu tine, 
îi mărturisi el. Eşti atât de tânără şi atât de onestă 
că asta mă pune în mare încurcătură, fiindcă cu 
sunt obişnuit cu oameni care ştiu să se prefacă. 
Până şi reporterul acela... habar n-am cine e, nu l- 
am cunoscut în viaţa mea şi, totuşi, uite ce mi-a 
făcut. Asta-i preţul succesului; nu-ţi cunoşti 
prietenii, cu atât mai puţin duşmanii. Şi o trase 
încet spre el, iar Tessa văzându-i expresia tristă 
abia se abţinu să nu-i încolăcească gâtul cu 
braţele. 

— Aş vrea să mă fi cunoscut mai bine, Sam, 
zise ea cu respiraţia întretăiată, încercând să 
reziste tentaţiei de a-şi ridica faţa spre el şi să-i 


atingă buzele ca să-şi potolească durerea ce-i 


cuprinsese tot corpul. Îl dorea atât de mult, dar nu 
ştia că o asemenea plăcere poate provoca durere. 
În braţele lui era pentru prima dată când încerca 
acel sentiment de împlinire totală şi completă. 

— Uită-te la mine, Tessa. 

— Sam, eu... 

— Tinereţea şi onestitatea nu te protejează 
împotriva mea. Atracția sexuală dintre un bărbat 
şi o femeie, este mult mai puternică... ştii, 
probabil, iar eu încerc să câştig o bătălie, deja 
pierdută chiar din momentul în care te-am 
cunoscut, îi spuse aţintindu-şi ochii asupra ei, 
privirea lui îngrozind-o şi captivând-o în acelaşi 
timp. 

Tessa nu ştia cum să reacționeze. În braţele 
lui se simţea minunat, dar Sam reuşise şi s-o 
sperie. 

Să fi fost de vină avertismentul lui, sau 
tumultul pasiunii ce-i cuprinsese întreaga fiinţă? 
Se înfioră de plăcere când Sam îşi trecu degetul 
peste pielea fină din spatele urechii şi în jos, pe 


gât şi simțind gustul buzelor lui atât de dulci şi 


fierbinţi, Tessa îşi pierdu şirul gândurilor, începu 
să tremure şi-i încolăci gâtul cu braţele. La 
început sărutul lui fu blând, tandru, apoi din ce în 
ce mai pătimaş, nemaiputându-se împotrivi nici 
degetelor care îi descheiau nasturii şi palmelor 
care-i mângâiau sânii. Copleşită de dorinţă se lăsă 
purtată pe valurile pasiunii. 

— Ştii unde vom ajunge? îl auzi murmurându- 
i în păr. 

Cuvintele lui o ispiteau dar, ca de obicei, 
exprimau şi un avertisment. Se putea opri dacă 
voia? Putea rezista tentaţiei de a începe o 
aventură cu el? Era atât de îndrăgostită încât să-i 
cedeze? 

— Sam, dacă ăsta e un joc... îi şopti cu vocea 
tremurând... atunci eu nu-i cunosc regulile. Nu... 
nu l-am mai jucat niciodată. Sam încruntă din 
sprâncene şi rămase pe gânduri, în timp ce ea îi 
mai confirmă o dată scuturând din cap, simţindu-şi 
obrajii arzând de ruşine. Are vreo importanţă? îl 
întrebă cu voce slabă. 


— Da... da, are importanţă... una chiar foarte 


mare, zise el clătinând din cap. Te pricepi de 
minune să strici cheful unui bărbat. 

— Sam... Reacţia lui o nedumerea. [i-am 
spus adevărul, trebuia, fiindcă părerea ta despre 
femei... 

— Părerea mea despre femei n-are nicio 
legătură cu tine, spuse el dându-i drumul din 
braţe. Îmi pare rău... nu trebuia să mă port aşa cu 
tine. 

— Dar a fost minunat... adică... am vrut să 
mă săruţi... 

— Ştii cu cine te-ai sărutat? 

— Da... cred că da, se bâlbâi Tessa cuprinsă 
de panică. Îşi încheie nasturii înfrigurată, apoi 
rămase încremenită de parcă prăpastia ce se 
căscase între ei era prea adâncă pentru a mai 
reuşi să se apropie de el. În privirea lui glacială se 
putea citi că, indiferent ce ar mai fi spus ea, îi 
pierise tot entuziasmul. 

Sam se îndepărtă îndreptându-şi umerii 
nepăsător, de parcă ar fi fost obişnuit cu asemenea 


scene. Simţind că i se moaie picioarele Tessa se 


aşeză pe canapea, dar imediat tresări auzind o 
bătaie în uşă. 

— Intră, Greeley, zise Sam, fără măcar să se 
întoarcă. 

Greeley, care nu părea să fi observat 
atmosfera tensionată, aşeză pe măsuţă tava de 
argint cu ceştile de ceai, mutând câteva ziare 
împrăştiate. 

— Ştii, cumva, unde-a dispărut Suzie? îl 
întrebă Sam. Tessa îl privi surprinsă. 

— Da, domnule. Domnişoara Granger tocmai 
a sosit şi a urcat în camera ei. 

— Mulţumesc. Tessa, nu ne aştepta la masă. 
Suzie şi cu mine cinăm în oraş. Şi trecu pe lângă 
ea fără măcar să-i arunce o privire. Greeley, o 
anunţi tu pe doamna Pearson? 

Greeley rămase tăcut lângă uşa care se 
închise în urma lui Sam, în timp ce Tessa încerca 
să-şi revină din soc. Nu-i venea să creadă ochilor 
scena la care tocmai asistase. Greeley se apropie 
şi-i turnă apă fierbinte în ceaşcă, treabă ce păru 


că-i ia o veşnicie, în vreme ce ea abia se abţinea să 


nu izbucnească în plâns. 

Sâmbătă dimineață când deschise uşa 
bucătăriei o văzu pe doamna Pearson care prepara 
micul dejun. 

— Bună dimineaţa, scumpo! Stai jos. Tocmai 
am pregătit sucul de portocale, zise aceasta 
luptându-se cu o farfurie aburind de pilaf cu peste. 
Tessa, care hotărâse să sară peste micul dejun se 
aşeză şi-şi turnă suc într-un pahar pentru a nu-i 
trezi suspiciunile. Serveşte-te, o invită doamna 
Pearson, punând farfuria pe masă. Mirosea 
îmbietor, dar Tessei nu-i era foame. 

— Cred că în dimineaţa asta n-am să mănânc 
decât nişte cereale, sau un fruct. 

— Nu începe şi tu! Ce se-ntâmplă în casa 
asta? Tessa o privi nedumerită. Domnul Wilde şi 
domnişoara Grange au plecat tot fără să 
mănânce... iar eu am pregătit atâta mâncare... 

— Domnul Wilde a plecat? 

— Acum o oră. N-au mâncat nimic, doar 
cafea au băut. Spune şi tu, cine poate trăi cu o 


cafea o zi întreagă? 


Dar Tessa nu făcu niciun comentariu; inima 
ei era cu totul în altă parte. Era limpede că Sam 
intenţiona să o ţină cât mai departe de el, să rupă 
orice legătură s-ar fi înfiripat între ei cu o seară în 
urmă. Oricum, nu avea de ce să-şi facă probleme, 
fiindcă ea pricepuse aluzia. Era destul de isteaţă, 
chiar dacă nu mai trecuse prin asemenea situaţii, 
ca să înţeleagă faptul că el nu dorea să se implice 
într-o relaţie din care poate n-ar fi avut nimic de 
câştigat. Deşi s-ar fi distrat un timp pe seama ei, o 
legătură cu o femeie lipsită de experienţă nu era 
deloc plăcută. 

În acel weekend avu suficient timp să se 
gândească la ceea ce făcuse. 

Nu numai că fusese atât de proastă să creadă 
că era o femeie care-l putea interesa pe Sam, dar 
îşi pierduse complet capul,  confirmându-i 
bănuiala. Fusese respinsă imediat ce el realizase 
că e complet lipsită de experienţă şi că-i înşelase 
aşteptările. 

De ce altceva să-l fi interesat persoana ei 


tocmai pe Sam Wilde? 


Măcar de-ar reuşi să-şi scoată din minte 
acele obsesii! 

Luni dimineaţă, gândul că va trebui să 
meargă la cabinet o făcu să roşească. Cum de-l 
lăsase să o sărute în felul acela şi... să recunoască 
în sinea ei că voia să facă dragoste cu el? 

Răsuflă uşurată când nu văzu Porsche-ul 
parcat afară. Indiferent unde dispăruseră cei doi, 
era limpede că nu intenționau să se întoarcă prea 
repede! 

Eustace Mayfield îi făcu semn cu mâna din 
camion şi cobori. 


— Faci riduri dacă stai încruntată, râse el. 


Jd 


— Bună dimineaţa, domnule Mayfield, î 
salută Tessa zâmbind. Când deschise uşa, Gus Îi 
întâmpină alături de Shep, care dădea vesel din 
coadă. 

— Shep! Eustace se lumină la faţă şi luă 
câinele în braţe. Gus, care e verdictul? 

— Sam ţi-a lăsat nişte medicamente care-l 
vor ajuta pe Shep să-şi revină. Vino în birou să 


discutăm. 


Cei doi dispărură lăsând-o pe Tessa să se 
pregătească pentru o nouă zi de muncă. Indiferent 
de atitudinea lui Sam faţă de femei, în privinţa 
animalelor nu lăsa niciodată treburile 
neterminate. Gândul i se înfipse în inimă ca un 
cuţit, făcând-o să şovăie în privinţa hotărârii de a-l 
trata pe mai departe cu indiferenţă şi asta pentru 
că îl admira mai mult decât pe oricare alt bărbat. 
Era posibil ca televiziunea să-i fi alterat 
adevăratele sentimente, fiind nevoit să trateze 
lucrurile cu superficialitate? Sau poate nimic nu-i 
putea topi aşchia de gheaţă din inimă, înfiptă 
acolo, pentru totdeauna, de femei precum Suzie 
Granger. 

Ploaia cădea în rafale, răpăind cu zgomot în 
ferestrele cabinetului. Tessa se uită la ceas, 
întrebându-se dacă Sam va apărea în după-amiaza 
aceea. 

— Dacă nu vine într-o jumătate de oră, 
deschidem noi sala de operaţii, spuse Gus, parcă 
ghicindu-i gândurile. 


Tessa încuviinţă apoi se duse în camera de 


recuperare să-i şteargă lui Honey ochii care 
lăcrimau. Articulația câinelui se vindeca repede şi 
frumos. 

Din verandă se auziră voci şi Tessa se ridică 
ascultând cu atenţie. 

Sosise Sam? 

Se spălă pe mâini, se şterse, apoi deschise 
uşa încet şi intră în sala de aşteptare. 

Dacă era el, cum să reacționeze? Când uşa se 
deschise inima îi tresări în piept. 

— Bună! o salută zâmbind bărbatul. În 
spatele lui apăru un altul îmbrăcat aproape 
identic. Cei doi cărau înăuntru genţi mari şi 
trepieduri. Apoi îşi făcu apariţia o femeie brunetă, 
cu părul strâns în coadă de cal. Toţi trei erau uzi 
din cap până în picioare. 

— Tessa? Sunt Marge Brinkley... 
coordonatorul serialului. 

— Boris Wakeman... sunetist... mă bucur să 
te cunosc, se recomandă tânărul cu o claie de păr 
în cap. 


— Eu sunt Damien... operatorul, încheie cel 


mai în vârstă. Scuză-ne că am dat buzna aşa, dar 
afară e iadul pe pământ. Eşti ocupată? N-am 
întârziat? 

Tessa reuşi să deschidă gura şi să le spună că 
nu au început încă operaţiile. 

— Ţi-a spus Sam că sosim... nu? o întrebă 
Damien, lăsând bagajele pe una din banchete. 

— Sunteţi echipa de la televiziune? murmură 
Tessa. 

— Nu-ţi face probleme şi vezi-ţi de treabă. În 
următoarele săptămâni te vei obişnui cu prezenţa 
noastră. 

Apoi Tessa auzi râsete afară şi îndreptându-şi 
ochii spre uşa deschisă, zări silueta unei femei. 

— Bună, Tessa? îi strigă Nina Graham. Sper 
că Sam nu te-a speriat cu povesti de groază 
despre filmări. 

Tessa nu avu timp să-i răspundă fiindcă 
imediat îşi întoarse privirea spre bărbatul ce 
apăruse în prag. Cum îl văzu îşi simţi inima 
zbătându-i-se în piept. 


— Bună, Sam, bâigui schiţând un zâmbet, dar 


în vacarmul din jur nu-i auzi răspunsul, apoi 
înăuntru năvăliră câteva persoane şi îl pierdu din 
ochi. Acum aştepta să apară şi Suzie, întrebându- 
se cum va reacţiona când se vor afla faţă în faţă, 
dar când uşa se închise realiză că Sam venise fără 
Suzie... şi că nimeni nu-i pomenise numele. 

— Locul e foarte potrivit şi-acum îmi dau 
seama de ce te-a ales Sam. Ai mai lucrat în 
televiziune? o întrebă Damiem. 

Tocmai voia să-i răspundă că Sam îi vorbise 
în linii mari despre filmări, dar ceva o opri. 
Oamenii aceia care dăduseră buzna acolo, 
neţinând seama de regulile stricte ce se impuneau 
într-o clinică veterinară, veniseră la invitaţia lui 
Sam, aşa că, deşi nervoasă, îşi încleştă maxilarele, 
abţinându-se să-i dea o replică tăioasă, gândindu- 
se şi la faptul că Sam îi ceruse şi... flexibilitate. 

— Nu, n-am lucrat în televiziune, răspunse, 
uitându-se după Sam. Scuză-mă, dar trebuie să mă 
ocup de pacienţi. 

Noroc că Damien îşi îndreptă atenţia în altă 


parte, aşa reuşind să scape. Oare, Sam uitase că 


trebuia să deschidă sala de operaţii? Cu o hartă 
întinsă pe masă, echipa deja se apucase să 
stabilească locul unde va începe filmările. 

— Sunt aici, îl auzi pe Gus strigând peste 
capetele aplecate, apoi pe Annie rugându-i să se 
mute alături, în casa lor, ca să elibereze cabinetul. 
În sfârşit îl zări pe Sam, care încerca să facă 
ordine în sala de aşteptare, unde începuseră să 
apară primii pacienţi, între care un doberman, ce 
ocupa aproape tot spaţiul. 

— Mai întâi ne ocupăm de ăsta, îi şopti Sam 
şi, înainte să realizeze ce-i spusese, se trezi cu 
lesa în mână, conducându-l pe Frederick în 
camera de tratamente. Ultima oară când l-am 
văzut se simţea bine, zise, încercând să-l convingă 
pe Frederick să stea liniştit pe masa de operaţii, 
dar câinele îşi arătă colții, ameninţător, ţinându-l 
la distanţă. 

— Probabil că e agitat din cauza forfotei de- 
afară, îşi dădu ea cu părerea, întrebându-se unde 
o fi stăpânul câinelui, apoi deschise uşa şi văzu 


femeia care se antrenase într-o discuţie cu un 


bărbat din echipa de filmare. Clienţii sunt mai 
interesaţi ce se-ntâmplă aici decât de animalele 
lor, adăugă ridicând din umeri şi privindu-l pe Sam 
cu subînţeles. 

El făcu o grimasă şi nervos o chemă înăuntru 
pe stăpâna câinelui. 

— Nu-i aşteptam decât la mijlocul 
săptămânii, mormăi el nemulţumit. 

— Dacă ai fi venit mai devreme ai fi pus de la 
început lucrurile la punct, indiferent când ar fi 
sosit. 

După ce terminară cu Frederick, Tessa ieşi să 
aducă următorul pacient. 

Sam se uită încruntat la pisica din braţele ei. 

— Cine e? Unde-i este stăpânul? Nu-mi spune 
că nici pe el nu-l găseşti. Ce naiba se petrece aici? 

— E Thomas, motanul doamnei Frobisher şi 
are urechea sfâşiată. Ea n-a vrut să intre fiindcă 
nu suportă să vadă sânge. Damien îi ţine de urât 
în sala de aşteptare. 

Tocmai când Sam se apleca să-l mângâie pe 


Thomas, de afară se auziră hohote de râs. Enervat, 


se repezi şi deschise uşa strigând celor de afară: 

— Terminaţi cu gălăgia, aici se munceşte. 
Tessa se întrebă de ce era nervos. Doar era 
limpede că locul acela urma să fie transformat în 
platou de filmare. Mi-e teamă că ne vor mai 
deranja puţin. Eu am vrut să-i duc direct la 
Beechwood Hall, dar Nina a insistat să intre în 
atmosfera de lucru a cabinetului. 

Tessa nu avea nevoie de explicaţii: vedea şi 
singură ce se petrece acolo. 

— E cabinetul tău şi treaba ta ce faci cu el. 

— Da, e treaba mea şi va trebui să lucrăm 
avându-i în preajmă. 

— Nu trebuie să-mi aminteşti că flexibilitatea 
face parte din obligaţiile mele de serviciu, replică 
Tessa, strângând pisica în braţe. 

— Nu, nu-i nevoie să-ţi amintesc, o ştii foarte 
bine, se răsti el, speriind motanul care începu să 
se zbată în braţele Tessei. 

— Pacientul tău e sensibil la tonul pe care 
vorbeşti, îl atenţionă Tessa. 


— Tonul meu...? 


Tessa îl lăsă pe Thomas încet pe masă şi 
motanul se zbârli furios. 

— Vorbeşte-i...  fă-i ceva! mormăi Sam 
exasperat aplecându-se într-o poziţie incomodă ca 
să examineze urechea rănită. 

— Ce să-i spun? întrebă Tessa, încercând să-l 
apuce pe Thomas de o lăbuţă, tocmai când acesta 
se pregătea să protesteze la tratamentul la care 
era supus. 

— Orice! Nu mă pot apropia de el. Potoleşte- 
l! 

— N-am bancheta magică s-o întind asupra 
lui ca să-l cumințesc! 

— Parcă nu-ți era frică de pisici. Fă ceea ce 
faci în mod obişnuit! 

— Nici ziua de astăzi nu e una obişnuită, nu? 
zise ea uitându-se la ghemul de blană zbătându-se 
în braţele lui Sam, care se ferea să nu fie zgâriat. 
Uite, vezi, simte că eşti nervos. 

— Eu, nervos? se miră el ridicând din 
sprâncene. Prinzând momentul de neatenţie, 


Thomas îi scăpă din braţe şi o zbughi pe uşa 


întredeschisă. Vezi ce s-a-ntâmplat, se plânse el, în 
ironie. 

— Nu e vina mea! 

— N-am spus că e vina ta. 

— Am simţit-o din tonul pe care-mi vorbeşti. 

— Nici mie nu-mi place să-mi spui că sunt 
nervos. Eu niciodată nu mă enervez. Asta e unul 
din principiile mele. 

Tessa oftă simțindu-se la capătul răbdării. 

— Totuşi, astăzi ai răbufnit şi te-nţeleg de ce. 

— Poftim? 

— Dacă ai acorda mai mult timp cabinetului 
în loc să te ocupi de o întreagă echipă de fotbal, 
nu ţi-ai mai vărsa nervii pe o pisică 
neastâmpărată. 

— Ştii că ai tupeu. Îmi vorbeşti de meseria 
mea... 

— Credeam că meseria ta este aceea de ate 
ocupa de animale. Credeam că eşti medic 
veterinar! îl atacă ea cu vehemenţă. 

Sam întinse spre ea un deget acuzator. 


— Aha, deci asta te deranjează, domnişoară. 


De fapt, nu echipa de filmare, sau pisicile 
neastâmpărate îmi creează probleme, ci femeile 
ca tine, care cred că au răspuns la toate 
problemele existenţiale! 

Tessa tresări surprinsă, recunoscând că, într- 
un fel, avea dreptate, dar cine se credea el ca să-i 
vorbească în felul acela? 

— Eşti omul cel mai egoist pe care l-am 
cunoscut vreodată, izbucni, roşindu-se la faţă. 

— M-am săturat de aprecierile tale, se răsti 
el, exact în clipa în care uşa se deschise şi în prag 
apăru Damien cu aparatul de fotografiat la ochi. 

— Zâmbiţi, vă rog...! Minunat...! 

lar Tessa descoperi cu uimire că zâmbetul 
reflex care-i apăru pe buze era la fel de fals, de 


profesional, ca cel schiţat de Sam. 


Capitolul 8 


Cu asta se crease un precedent. 

Însemna că Sam îşi impusese voinţa, iar 
Tessa, cu voia sau fără voia ei, urma să participe 
la filmări şi asta mai mult ca sigur, fiindcă după 
câteva probe în faţa camerei de luat vederi, 
Damien o informase încântat că are un talent 
actoricesc înnăscut. 

Aruncată direct în vârtejul filmărilor, atenţia 
era tot timpul distrasă ba de bâzâitul vreunei 
camere de luat vederi, ba de vreun obiect care i se 
rotea pe deasupra capului cum ar fi microfonul 
„păros”, ceea ce-i amintea că permanent era 
urmărită. Dacă incidentul cu Thomas trecuse... şi 
Thomas era doar o pisică, se întrebă cum se 
descurca Sam filmând replica cea mare şi mai 
periculoasă a acestuia. Îi ceruse Ninei să 
îmblânzească leii fioroşi? Realizând că începe să 
devină cinică, în următoarele zile evita orice 
confruntare cu Sam, dar într-o dimineaţă când el 


răspunse la telefon se trezi înghesuită lângă el în 


acelaşi spaţiu îngust al biroului. 

— Acum unde mai ai de gând să te ascunzi? o 
ironiză el după ce puse jos receptorul. 

— Oriunde se află camere de luat vederi şi 
microfoane dar, după cum observ, slabe speranţe 
să găsesc un asemenea loc. 

— Să-nţeleg că nu ţi-ar plăcea să lucrezi în 
televiziune, râse el. 

— Prefer o existenţă mai puţin agitată. 

— Adică să stai în picioare toată ziua cu 
muştele roind în jurul tău? 

— Cam aşa ceva. 

Sam ridică din umeri privind-o cu ironie. 

— Fetele angajate de Nina sunt plătite destul 
de bine, apoi ar mai fi vorba de faimă, relaţii şi 
viitoare contracte, pentru că, trebuie să recunoşti 
că până la urmă te-ai descurcat foarte bine. În 
plus, chiar tu mi-ai zis că eşti un fan al serialului. 

— Acum cu atât mai mult, dar asta nu mă- 
mpiedică să afirm acelaşi lucru despre orice 
produse de larg consum, să zicem detergenţi... 


îngheţată... şampon de păr... anume că aplicând 


corect formula totul iese perfect... ambalajul 
contează. 

— Deci, asta e părerea ta... ce-i drept nu prea 
măgulitoare? 

— Nu te-ai săturat de complimente? 

— Tu nu mi-ai făcut niciunul. 

— Ce nevoie ai de complimentele mele? 

— Cărui bărbat nu-i place să fie flatat de 
femei? 

— După un timp, până şi vedetele încep să se 
sature de laude şi celebritate. Eu nu-ţi aduc nicio 
critică fiindcă ştiu cu cât de multă seriozitate te-ai 
dedicat acestui serial. Nu cred că as face faţă unei 
asemenea tensiuni. 

— În sala de operaţii eşti supusă unei 
tensiuni mult mai mari. le-am urmărit cu atenţie. 
Niciodată nu intri în panică şi nu-ți pierzi 
controlul. Orice s-ar întâmpla îţi păstrezi calmul... 
Crezi că azi vom avea de-a face cu vreo pisică 
năbădăioasă? 

— Nu, nu cred, dar nici ziua nu a fost dintre 


cele mai calme, zise Tessa râzând, ca să 


detensioneze atmosfera. 

— Am putea evada într-un loc anume unde să 
nu fim deranjati nici de pisici, nici de aparatele de 
filmat. 

— Unde? 

— Eustace Mayfield era la telefon. Spunea că 
Shep reacționează bine la tratamentul de 
neostigmină pe care i l-am prescris. E un motiv 
serios să merg până acolo ca să verific, dar am 
nevoie de un ajutor. Te oferi? încerc să mă 
revanşez pentru durerile de cap pe care ţi le-am 
provocat în ultimele zile. 

— Şi filmările? 

— Ce-i cu ele? Băieţii se descurcă şi fără noi, 
iar Gus poate avea şi singur grijă de sala de 
operaţii. 

— Atunci mi-ar plăcea să merg cu tine. 

Viaţa alături de Sam era ca senzațiile pe care 
le încerci într-un montagne russe; cu emoţii pe 
care nu şi le putea controla... Acum spunea că îl 
urăşte, iar în momentul următor că... 


Tessa simţi un val de căldură inundându-i 


trupul. Că ce? Ce simţea cu adevărat pentru Sam 
Wilde? Era confuză, ceea ce nu i se mai 
întâmplase până atunci. Sam pusese stăpânire pe 
mintea ei de când îl cunoscuse şi nu putea scăpa 
de această obsesie oricât ar fi încercat. 

— Hai să adunăm câteva lucruri, îi propuse 
el. Eustace zicea că ar vrea să examinez şi câteva 
vaci, aşa că-mi iau trusa... dacă-mi amintesc unde- 
am pus-o. Ah, unde-oi fi lăsat-o? bombănea în timp 
ce căuta prin dulapuri. Ce-am făcut în weekend...? 
Am plecat la Londra... am trecut pe la cabinet 
după ce am lăsat-o pe Suzie la aeroport... Nu, am 
luat-o cu mine... probabil am uitat-o acasă la Nina, 
fiindcă n-am vrut să las peste noapte 
medicamentele în maşină. 

Tessa îl privea perplexă, mirându-se cum 
putea vorbi cu atâta uşurinţă despre cum 
schimbase o femeie cu alta. 

— Nu te interesează să vezi cum arată o 
fermă de animale? o întrebă el luând expresia ei 
şocată drept reticenţă faţă de propunerea sa. 


— Nu... adică da, se bâlbâi ea, încercând să 


se dezmeticească. De fiecare dată Sam reuşea să-i 
insufle o stare de bine exact înainte să facă o 
remarcă sau vreun gest care s-o întristeze. Dar la 
ce altceva se putea aştepta de la el? 

— Atunci ce mai aşteptăm? Dă-i zor. 

Tessa luă cealaltă trusă, iar el ieşi să-l anunţe 
pe Gus. Categoric, Sam avea darul de a-i 
indispune pe cel din jur şi o făcea în mod 
intenţionat. 

De afară se auzi motorul Porsche-ului. 

Sam Wilde era exact cum îl caracterizează 
Archie şi Felix, deşi atunci ei se referiseră la 
tehnicile folosite de el în televiziune. 

Un maestru al efectelor speciale! 

Green Farm era o fermă bogată cu pământuri 
mănoase şi păşuni pe care păşteau cirezi de vite. 

— Eustace s-a descurcat foarte bine, îi 
explică Sam în timp ce intra cu maşina pe alee. 
Sper să-şi convingă familia să se ocupe în 
continuare de fermă după ce el se va retrage. 
Băiatul cel mare e avocat, dar pe Greg, pe care nu 


l-am mai văzut de ani de zile, sper să-l fi convins 


să preia ferma. 

— Tatăl tău vizita des Green Farm? 

— Îmi pare rău s-o spun, dar nu prea avea 
timp să stabilească contacte cu fermierii din 
împrejurimi. 

— Deci, prin Shep, s-a reînnodat legătura. 

— Sau o fi fost providenţa, replică Sam 
întorcând capul spre ea. Privirile li se încrucişară, 
iar Tessa se întrebă ce voise să spună prin vorbele 
acelea. Deşi până atunci îl ţinuse la distanţă, sub 
privirea lui simţea că cedează. Dacă va reacţiona 
la fel de fiecare dată când se uita la ea, ar fi fost 
bine să-şi amintească modul în care se purta cu 
Suzie şi cu Nina. Probabil că şi ele căzuseră 
victime aceluiaşi zâmbet, aceleiaşi priviri, 
aceleiaşi intimităţi pe care ştia s-o creeze pentru a 
face o femeie să se simtă în centrul atenţiei lui. 

Maşina se îndrepta spre casa din cărămidă 
roşie, cu un aspect foarte îngrijit pentru o fermă 
de animale. 

— E un loc deosebit, nu-i aşa? zise Sam şi 


deschizând portiera se dădu jos din maşină. 


— E foarte frumos aici, răspunse Tessa 
trăgând în piept aerul proaspăt. 

— Bună, Sam! se auzi vocea unei femei care 
ieşise din casă să-i întâmpine. 

— Betty... ea e Tessa, făcu el prezentările. 

— Eustace mi-a vorbit mult despre tine, i se 
adresă Betty zâmbindu-i, apoi către Sam: intraţi să 
beţi un ceai, sau începeţi chiar acum? 

Sam făcu o mutră mirată. 

— Ce să-ncepem? Sper că soţul tău n-are de 
gând să mă pună la cine ştie ce treabă. La telefon 
nu mi-a spus decât de Shep şi de câteva vaci. 

— Ştii cum e Eustace. Îl găseşti în birou cu 
Greg şi cu administratorul fermei. Cunoşti drumul, 
nu? îl întrebă Betty apoi, luând-o pe Tessa de braţ: 
între timp, noi două ne vom cunoaşte mai bine... la 
o ceaşcă de ceai. 

După plecarea lui Sam, Betty o conduse pe 
Tessa înăuntru. Interiorul era complet modernizat, 
cu covoare groase şi perdele asortate la ferestre. 

— Aveţi o casă foarte frumoasă, doamnă 
Mayfield. 


— Spune-mi Betty! 

Apoi Tessa o urmă în bucătărie utilată cu 
facilităţi de ultimă oră. 

— Da... e neobişnuit pentru o casă de ţară, 
nu-i aşa? Cine vine pentru prima dată la noi se 
aşteaptă să vadă numai lucruri vechi, dar eu şi 
Eustace am redecorat-o atunci când Gregory s-a 
întors acasă. 

Tessa de aşeză pe un scaun şi o urmări pe 
Betty Mayfield cum pregăteşte ceaiul. 

— Gregory e mezinul? 

— Da... a terminat liceul agricol şi se va 
ocupa de afacerile fermei după ce Eustace se va 
retrage. Betty aduse pe masă ceaiul şi fursecuri. 
Cel mare locuieşte la Londra, e avocat şi nu-i 
place viaţa la ţară. Pentru noi hotărârea lui Greg a 
fost o mare uşurare... de asta... ne-ar plăcea ca 
Sam să se ocupe de partea veterinară. Eustace 
vrea astăzi să-l convingă. Cu Gerry n-a reuşit... 
dar acum că Sam e acasă... 

— Temporar, o atenţionă Tessa, ştiind că 


Betty Mayfield aştepta o replică la vorbele ei. Sam 


mai are şi alte obligaţii... televiziunea... cabinetul 
de la Londra. 

— Da... cu televiziunea are mare succes. Eu l- 
am avertizat pe Eustace să nu se entuziasmeze 
până nu are un răspuns. 

— Îl cunoaşteţi bine pe Sam? 

— Întotdeauna mi-am zis că seamănă puţin 
cu Else. Nici ea nu s-a acomodat în Beechwood 
chiar de la început. Apoi a cunoscut un bărbat 
bogat care i-a oferit ce nu putea Gerry şi s-a 
măritat cu el. Îmi pare bine că ea şi Sam s-au 
împăcat înainte de moartea ei acum câţiva ani. 
Zâmbind, Betty continuă, dar nu pe un ton 
insinuant: Sam are nevoie de un stimulent, de 
cineva care să-l determine să rămână. După 
plecarea Elsei nu l-a mai legat nimic de aceste 
locuri. Tessa doar încuviinţă din cap, nevrând să 
comenteze subiectul. Nu că Gerald n-ar fi fost un 
tată bun, continuă Betty, dar Sam a fost mai mult 
plecat, la scoli, la facultate, venind acasă numai în 
vacanțe şi, uneori, să dea o mână de ajutor la 


cabinet, aşa că nu e de mirare că acum îi e greu să 


se hotărască. Totuşi, azi mi s-a părut schimbat... 
de mult nu l-am mai văzut atât de bine dispus. L-o 
fi influențând vreo femeie de prin partea locului? 

Tessa se uita la Sam cum examinează una din 
vacile lui Eustace, dar gândul îi era la întrebarea 
lui Betty. Dacă Sam se schimbase, era greu să 
pună această transformare pe seama unei femei... 
dar, necunoscând-o pe Betty foarte bine se 
abţinuse să-i spună acest lucru, nici chiar sub 
formă de glumă. 

În clipa aceea, Eustace îşi muşcă buza, 
părând îngrijorat când Sam desfăcu botul umed al 
animalului. 

— Mă îngrijorează culoarea palidă a gingiilor, 
zise el. 

— Nu, arată bine. La rasa Guernsey şi Jersey 
e ceva normal, îl linişti Sam. 

Cu şiretenie de vulpoi bătrân, Eustace îl 
convinsese să-i examineze întreaga cireadă, de 
altfel perfect sănătoasă, simțind încă de la început 
că văcuţele bălţate cu ochi strălucitori şi languroşi 


îi treziseră interesul. Shep fusese doar pretextul 


pentru a-l aduce acolo. Acum tocmai o examina pe 
ultima. 

— Vreau să mă uit puţin şi la ugerul ei. 

— Mai ai timp? îl întrebă fermierul. 

Sam îşi ridică privirea spre el râzând. 

— Şmecherule, credeai că nu m-am prins ce 
pui la cale? 

— Cine, eu? îi răspunse Eustace făcând o 
mutră nevinovată. Ce să pun la cale? Mă gândeam 
doar... am înţeles că nu te ocupi de fermele din 
jur. 

— Nu... şi tu ştii de ce. 

— Mda... hmm... televiziunea, nu? Bănuiesc 
că te ţine foarte ocupat, zise el oftând, uitându-se 
la Sam cum palpează ugerul. Şi cu viţeii ce-am să 
fac? N-ai văzut în viaţa ta ceva mai drăgălaş... dar 
trebuie vaccinaţi... deparazitaţi... 

Sam îşi înălţă capul şi Eustace se opri, apoi 
îşi ţuguie buzele şi începu să fluiere. 

— Dacă o să am timp... dacă! De viței o să ne 
ocupăm mai târziu. Acum lasă-mă să termin cu 


ele. 


Tessa îi asculta discutând, surprinsă de 
bunăvoința lui Sam faţă de fermier. Probabil că la 
asta contribuia şi faptul că se cunoşteau de multă 
vreme dar, chiar şi aşa, fiindcă iniţial, nu venise 
decât să-l vadă pe Shep. Sam se lăsase convins 
extrem de uşor. 

Gregory, care chiar atunci intră în ţarc 
semăna foarte bine cu tatăl său. Întreaga după- 
amiază îl ajutase pe Sam, ascultându-i în tăcere 
explicaţiile. Amintindu-şi singura remarcă pe care 
o făcuse, anume că de-abia aşteptase să înveţe 
mai multe de la el. Tessa se încruntă şi rămase pe 
gânduri. Era limpede că Eustace îl chemase pe 
Sam la Green Farm pentru a încerca să-l convingă 
să se ocupe de animalele de la fermă, deşi ştia că 
intenţiona să vândă cabinetul. 

— Şi cu deparazitarea cum facem? îl întrebă 
Eustace ceva mai târziu, când mai veni vorba 
despre viței. Ce propui? 

Tessa nu se aştepta ca Sam să răspundă 
provocării, dar răspunsul veni imediat: 


— Ţi-aş recomanda să-i vaccinezi cu Dictol. E 


puţin mai scump, dar merită banii. Ai nişte viței 
bine îngrijiţi. 

— Mă bucu că mi-o spui. 

Tessa îşi ţinu respiraţia şi rămase încordată 
când îl auzi pe Gregory plusând: 

— Am un prieten care acum şase luni şi-a 
cumpărat o fermă în Rhillswood... Crezi că vei 
avea timp să te ocupi de amândouă? 

Tessa simţi un fior rece pe sira spinării, poate 
fiindcă întreaga după-amiază  anticipase un 
răspuns negativ din partea lui Sam, iar acum nu 
se mai putea eschiva. 

— Vreau să fiu cât se poate de sincer cu voi, 
spuse Sam. Nu mă ocup de animale de fermă, 
fiindcă efectiv nu pot garanta că o pot face 
permanent. De-asta m-aţi întrebat, nu? 

— As minţi să spun că nu, Sam. Am nevoie de 
un medic veterinar bun şi până acum n-am avut 
încredere în niciunul. Pentru un fermier e un 
blestem dacă nu-şi poate găsi un veterinar bun, 
recunoscu Eustace. 


— Nu vreau să te-ncurc şi mai mult, se scuză 


Sam. Peste şase luni dacă dispar, sigur n-ai să-mi 
mulţumeşti. 

— Îmi asum riscul, insistă Eustace cu 
încăpățânare. 

— În plus, în momentul de faţă, la cabinet am 
treabă până peste cap... 

— Aştept să te eliberezi. 

— Mă pui în situaţia de a-mi fi greu să te 
refuz. 

— Pentru că vreau să accepti. 

Tessa simţi că i se moaie picioarele auzindu-l 
pe Eustace hohotind. Neputându-se uita la faţa lui 
Sam, se apucă să adune instrumentele folosite şi 
se grăbi spre spălător, unde se apucă să le frece 
cu mult zel, dând drumul tare la jetul de apă ca să 
acopere vocile celor doi bărbaţi. 

După mai bine de o jumătate de oră, când 
ieşi din spălător, îl văzu pe Sam dând mâna cu cei 
doi, dar pe figurile lor nu se putea citi altceva 
decât oboseală. 

— Haideţi în casă să luăm împreună o 


gustare şi să vă răcoriţi. Uite că şi câinele a făcut 


un efort ca să te vadă, adăugă când Shep ieşi din 
coteţ. Acum mănâncă fără să vomite şi, după cum 
observi, a început să meargă destul de bine. Îţi 
mulţumesc Sam şi-ţi rămân dator. 

— Nu-mi datorezi nimic în plus decât ce e 
trecut pe chitanţa de plată. 

— Pe curând, Sam, zise Gregory luându-şi 
rămas bun, plecând apoi să mulgă vacile. 

— Mă bucur că ai rezolvat problema cu 
Gregory. Acum, poate vei avea mai mult timp să 
stai cu Betty. 

— Vrei să spui sub papucul ei? se burzului 
Eustace. Nu, mulţumesc! Şi, făcând semn cu capul 
spre casă: Intraţi? Betty o să se supere dacă nu 
veniţi înăuntru. 

— N-o să se supere, spuse Sam. Şi-aşa 
găteşte în plus pentru copii. Transmite-i salutările 
mele... Am stat destul... 

— Ai spus... copii? îl întrebă Tessa uimită, 
după ce se urcară în maşină. 

— Se ocupă de copiii infirmi. 


— Oh, Doamne... şi eu care mă gândeam ce 


plăcut e să stai acasă şi să n-ai altceva de făcut 
decât să aduni trandafiri în coşuleţ! 

Sam se întoarse cu faţa spre ea şi o privi 
surprins. 

— Ţi-ar plăcea să duci o asemenea viaţă? 

Tessa izbucni în râs dându-şi capul pe spate. 

— Ah, nu... după o oră m-aş plictisi. Tata 
spune că de mică am fost o zvăpăiată. 

— Dacă să stai acasă şi să leneveşti nu-ți 
place, atunci ce planuri ai pentru viitor? 

— Acasă n-am putut ţine animale, zise ea 
oftând. Archie are alergie la părul lor... de-asta a 
trebuit să dăm şi câinele, dar mi-am promis ca 
într-o zi să am o casă plină de animale. În primul 
rând, însă, mi-ar plăcea să călătoresc, să vizitez 
țari despre care ştiu numai din cărţi sau de la 
televizor... cum ar fi cele din Africa. 

— N-ai fost niciodată în străinătate? 

— Într-o excursie cu şcoala în Europa... după 
aceea am vizitat Parisul împreună cu un prieten. 

— Cu Todd? întrebă el pe un ton indiferent. 


— Nu... n-a fost Todd, zise Tessa zâmbind. De 


ce mă-ntrebi? 

— Încercam să ghicesc. Şi după ce vei 
călători ce vei face? 

— Mă voi întoarce la casa mea, la animalele 
mele. 

— Singură...? Doar n-o să stai singură? o 
îndemnă el să continue. 

— Nu voi fi singură. O să am copii! 

— Copiii tăi? Parcă nu erau în plan, sau n-am 
înţeles eu bine? 

Tessa îşi simţi inima zbătându-i-se în piept. 
Nu înţelegea cum de reuşise Sam să conducă 
discuţia atât de departe. 

— Vreau doi băieţi şi două fete. Nu contează 
ordinea, dar mi-ar plăcea ca primul copil să fie 
băiat. 

— Nu crezi că în momentul de faţă e mai 
degrabă un risc să-ţi faci asemenea planuri? 

— Poate că e un risc calculat. Şi cu coada 
ochiului se uită la Sam. Era palid la faţă. 

— Am impresia... zise el îngândurat... Se 


pare că totul a fost bine pus la punct. Prietenul 


tău, Todd, intră şi el în calculele tale? 
Tessa trase adânc aer în piept şi-şi întoarse 
capul spre el. 


— Todd? Nu, nu cred. De ce mă tot întrebi de 


el? 

— Trăgeam o concluzie. 

— Fiindcă am ieşi cu el în seara când ai venit 
să mă iei? 


— Păreaţi o pereche potrivită. Sunteţi de 
aceeaşi vârstă şi bănuiesc că aveţi şi acelaşi gen 
de preocupări. Vă cunoaşteţi de mult. 

— Da, ne cunoaştem foarte bine. De la 
moartea mamei a fost tot timpul în preajma mea, 
iar doamna Greystone m-a ajutat foarte mult. 

— Deci, deducţia mea a fost corectă. 

Tessa se uită încruntată la trăsăturile lui 
rigide. 

— Nu... greşeşti dacă-ţi imaginezi că între 
noi este mai mult decât o relaţie de prietenie. 

Sam îşi lăsă capul într-o parte. 

— Presupunând că e adevărat... ce s-ar 


întâmpla dacă ai întâmpina o piedică în a-ţi duce 


planul la bun sfârşit? Cum ar fi... să nu găseşti 
candidatul potrivit care să te lase însărcinată? 

Tessa întoarse repede capul şi se uită pe 
geam, aşa că el nu-i văzu expresia amuzată. 

— Hmm... mormăi ea, asta ar putea fi o 
piedică, dar numai una de ordin tehnic. Mă 
descurc eu cumva. 

Sam apăsă pedala de acceleraţie. 

— Sunt convins, murmură el, schimbând 
viteza cu dexteritate, dar pe figura lui se putea citi 
că această dexteritate o avea doar la condusul 
maşinii, nu şi la modul în care condusese discuţia 


cu femeia de lângă el. 


Capitolul 9 


Honey urma să plece acasă. 

Stăpânii câinelui ascultau cu atenție 
indicațiile lui Sam, dar Tessa observă că erau 
nervoşi. Faptul că Honey se întorcea acasă era o 
nouă experienţă pentru toţi trei. 

Sam îi rugă să îl însoţească în grădină, iar 
Tessa îi urmă cu Honey în lesă, care mergea foarte 
încet. 

Sam le făcu semn să se aşeze pe bancă. 
Doamna Cormack îşi strânse geanta în braţe, 
stând băţoasă lângă soţul ei care se uita încruntat 
la câine. 

— A stat câteva săptămâni în repaus total, 
dar mai are nevoie de o săptămână până să 
înceapă exerciţiile de recuperare. Sunteţi siguri că 
vreţi s-o luaţi acasă? 

— Mi-a fost dor de ea, zise repede doamna 
Cormack. Eu nu lucrez aşa că o pot supraveghea 
permanent. 


— Eu sunt de părere s-o mai lăsăm aici, 


domnule Wilde. Pe mine animalele bolnave mă 
sperie. Cred că aici îi va fi cel mai bine. Ce ziceţi? 

Sam ridică din umeri. 

— Honey vă duce dorul şi asta-i întârzie 
însănătoşirea dar, pe de altă parte, aici, într-un 
spaţiu închis, e mai puţin probabil să înceapă să se 
agite decât dacă ar fi acasă. 

— De felul ei Honey e un câine leneş, 
flegmatic şi foarte rar devine agitată. M-am gândit 
ca în prima săptămână s-o ţin în debara unde 
spaţiul e îngust şi n-ar avea ce stricăciuni să facă. 
Acolo are lumină, căldură şi coşul ei... 

— Femeia are întotdeauna ultimul cuvânt, 
râse domnul Cormack. Mai bine o luăm acasă, 
domnule Wilde. 

Tessa întinse lesa stăpânei lui Honey. 

— Îţi mulţumesc, Tessa, că ai avut grijă de 
ea. Uite cum te priveşte. Te-a necâjit? 

— Nici n-am simţit-o. Mi-ar plăcea să am un 
câine cu temperamentul lui Honey. 

— Dacă ne-ar intra un hoţ în casă, în loc să 


latre, l-ar linge, replică domnul Cormack pe un ton 


sec. 

Sam se ridică de pe bancă râzând. 

— Aţi lăsat maşina la intrarea laterală? Nu e 
prea departe să meargă pe jos. 

După ce plecară, Tessa se apucă să curețe 
cuşca în care stătuse Honey. Sub folia de plastic 
dădu peste broscuţa de cauciuc pe care i-o 
adusese să se joace. 

— Îţi va fi dor de ea, auzi în spate vocea lui 
Sam. 

— Da, puţin. E atât de drăguță şi 
afectuoasă... 

— Oh, Doamne, ştii că nu trebuie să te 
ataşezi de pacienţi. 

Deşi simţea un nod în gât, Tessa reuşi să 
zâmbească. 

— Ştiu că e o prostie din partea mea... 

— Dar dragostea învinge totul, continuă Sam 
mângâind-o cu privirea. 

— În cazul ăsta, da, zise ea roşind. Până 
atunci nu-l mai auzise pronunţând acel cuvânt. O 


să-mi treacă. 


— Dar lui Honey? Va avea o noapte agitată 
dacă nu-şi va găsi jucăria, spuse el făcând semn cu 
capul spre broscuţa din mâna ei. Cât a stat aici n-a 
pierdut-o niciodată, nu? 

— Locuiesc destul de aproape, aşa că am să 
le-o duc. 

— Un bun pretext pentru a o vedea pe 
Honey? 

— Nu! Ba, poate că da... dar să ştii că nu eu 
am pus-o dedesubt. 

— Te cred, deşi n-ar trebui! Te conduc eu 
după program. 

— Mă pot duce şi singură, protestă ea, 
spunându-şi că plimbarea pe jos va prelungi 
momentul întoarcerii la Beechwood Hall. Casa 
plină de lume nu o mai atrăgea ca înainte. 

În fiecare seară, după cină se împărțeau în 
„bisericuţe”, iar ea trebuia să găsească fel de fel 
de scuze ca să se retragă devreme. Uneori 
telefona acasă şi vorbea cu orele, sau ieşea să se 
plimbe, sperând că Boris şi Damien se 


răzgândiseră între timp s-o însoţească. Îi plăcea 


compania lor, erau veseli şi amuzanţi, dar 
animalele nu-i interesau decât ca subiect de 
fotografiat, dar mai mult discutau despre prietenii 
de la Londra. Iar dacă rămânea în casă, suferea 
văzându-i pe Sam şi Nina împreună, deşi n-ar fi 
trebuit, pentru că, pentru el nu însemna nimic mai 
mult decât un simplu angajat. De ce să-i fi datei 
atenţie când pe Nina o cunoştea de ani de zile? Şi, 
oricum, nu ducea lipsă de femei. Întotdeauna va 
exista o Suzie, sau o Nina în viaţa lui. 
Întotdeauna! 

— Sunt cinci sau şase kilometri până acolo. 
Cu maşina, în câteva minute am ajuns. Vreau să 
trec şi pe la Tom Hawkins să-i văd câinele. i-l mai 
aminteşti, cel care a căzut în capcană. 

N-avea cum să uite fiindcă îl întâlnise pe Tom 
în weekend-ul în care sam dispăruse cu Nina la 
Londra. 

— Cred că dacă te-aş întreba la ce te 
gândeşti acum m-ai minţi... şi nu mi-ar plăcea. Să 
nu-mi spui că la Honey, fiindcă nu-i aşa. În ultima 


vreme am observat că eşti cam distrată, aşa că 


presupun că în mintea ta nu sunt numai 
problemele de serviciu. 

Simţind că roşeşte, Tessa întoarse capul şi se 
grăbi să bage în chiuvetă folia de plastic. 

— Eu nu mă gândesc decât la problemele de 
serviciu, minţi ea. De fapt, nu-i o minciună decât 
pe jumătate, îşi spuse încercând să se amăgească. 
Cealaltă jumătate stătea în faţa ei, privind-o cu 
îndoială. 

— De asta mi-era teamă. Am văzut că nu 
mergi nicăieri să te distrezi. Fetelor de vârsta ta 
nu le mai place să facă nebunii? 

— Îmi place să merg la distracţii, dar în 
ultima vreme n-am avut timp, răspunse Tessa 
evitându-i privirea. 

— Credeam că prietenul tău, Todd, îşi poate 
găsi timp pentru tine. Ţineţi legătura, nu-i aşa? 

— Nu prea, n-am mai vorbit cu el de mult. 

— Nu l-ai sunat... nu i-ai scris? 

Interesul lui o surprindea. De ce tot aducea 
vorba despre Todd? Până atunci habar n-avusese 


că Todd ocupa un loc atât de important în viaţa ei, 


cum credeau ceilalţi, totuşi recunoştea că era 
puţin ciudat că în ultimul timp nu mai auzise nimic 
despre el. Să se fi supărat că plecase fără să-şi ia 
rămas bun atunci când fusese acasă? 

— Archie şi Felix îi transmit veştile despre 
mine apoi, părându-i-se că Sam o priveşte 
suspicios îl întrebă pe un ton sec: Vrei iar să scapi 
de mine? 

— Acum nu mă mai lupt cu reporteri 
aroganţi, ci cu o echipă de televiziune trăsnită, 
zise el schiţând un zâmbet. Nici nu sfârşi bine ce 
voia să spună că, de la intrare, se auzi strigăt. 
Cred că e Nina, şi se repezi la uşă. 

— Sam! Uşa se deschise larg şi Nina apăru în 
prag gâfâind. Sam, mai avem lumină câteva ore, 
aşa că vreau să te duc în pădure. Cercetaşul 
nostru a localizat o turmă de cerbi. 

— Ce specie? întrebă el. 

— Habar n-am, doar suntem orăşeni. De-asta 
şi avem nevoie de tine. Te superi, Tessa, că ţi-l fur? 
zise luându-l pe Sam de braţ. 


— Bineînţeles că nu, răspunse ea repede, 


încercând să-şi ascundă nemulţumirea. Oricum 
rămân aici cu Gus până diseară. 

— Sam, i-ai spus Tessei despre săptămâna 
viitoare? 

— Nu, ţi-am lăsat ţie această onoare. Mă duc 
să mă schimb şi mă-ntorc imediat. 

— Pentru weekend-ul viitor am plănuit o 
petrecere-surpriză, îi explică Nina când rămaseră 
singure. Sam e de părere că cel mai potrivit ar fi 
să o dăm la Beechwood Hall. Eşti invitată. 

Luată prin surprindere Tessa nu găsi repede 
o scuză. 

— Ce fel de surpriză? 

Zâmbetul Ninei radia o bucurie reţinută. 

— Dacă-ţi spun n-ar mai fi o surpriză, dar îţi 
dau un indiciu. Are legătură cu ăsta. Şi întinse un 
deget pe care strălucea un briliant mare 
înconjurat cu rubine montate în aur. Încă nu l-a 
observat nimeni până acum. Îţi dai seama ce spirit 
de observaţie au bărbaţii? 

Tessa privea inelul încremenită, cu ochii larg 


deschişi. 


— E... foarte... frumos, reuşi să îngaime. Nu 
era de mirare că Sam nu ştiuse cum să dispară 
mai repede din cameră. Apoi schiţând un zâmbet: 
Mă bucur pentru voi. Felicitări. 

— Să nu mă dai de gol, zise Nina privind-o cu 
ochi strălucind de fericire. 

Era aproape şapte când Tessa fu gata de 
plecare spre casa familiei Cormack. Se schimbase 
în pantalonii albi şi tricoul bleu şi-şi băgase vesta 
în taşcă, lângă broscuţa de cauciuc. Acum chiar 
avea un motiv în plus să se întoarcă târziu la 
Beechwood Hall. 

Trăgând în piept miresmele serii de iunie, 
străbătu satul trecând pe lângă magazine şi pe 
lângă restaurantul Crossed Keys, în faţa căruia 
turiştii mâncau şi beau stând pe băncile de lemn. 
Soarele, ca o tipsie de foc, cobora dincolo de 
copacii şi de drumul care, aşa cum îi explicase 
Gus, ducea spre casa familiei Cormack. 

De ce nici măcar nu bănuise că între Nina şi 
Sam era ceva mult mai serios decât lăsaseră să se 


vadă? Ce proastă fusese. De-abia acum înţelegea 


că Suzie îi încurcase treburile lui Sam, motiv 
pentru care o şi expediase la aeroport, după care 
se grăbise să ajungă la Nina ca să „dreagă 
busuiocul”. 

Cu ea doar se distrase ca să treacă timpul 
mai repede. Ah, de ce fusese atât de proastă? Şi 
de ce o interesa atât de mult se simţea el pentru 
altă femeie? 

— N-ai luat-o pe drumul bun! 

Tessa tresări speriată. Întorcând capul văzu 
Porsche-ul mergând pe lângă ea, cu portiera din 
dreapta deschisă. 

— Ăsta-i drumul pe care mi l-a indicat Gus, 
ripostă ea, aplecându-se să se uite înăuntru. 

— N-ai observat că la un moment se bifurcă? 
Aşa că nu mai comenta şi urcă-te! 

— Nu era nevoie să te deranjezi, replică, 
totuşi se sui lângă el trântind portiera. Găseam eu 
drumul până la urmă. 

— La miezul nopţii tot pe-aici ai fi orbecăit. 

Tessa nu mai zise nimic. De fapt, nici nu-i mai 


păsa dacă ar fi găsit sau nu drumul cel bun, 


pentru că nu voise decât să fie singură, mersul pe 
jos  ajutând-o întotdeauna să-şi  limpezească 
gândurile. Acum, însă, nu mai conta, fiindcă se 
afla în spaţiul îngust din maşină, alături de 
singura persoană în compania căreia nu voia să se 
afle în seara aceea. 

— De ce nu m-ai aşteptat? 

— Plecaseşi la vânătoare de cerbi. 

— Ţi-am promis că te conduc şi eu 
întotdeauna mă ţin de cuvânt. 

Auzi, întotdeauna se ţinea de cuvânt! Ce 
glumă bună! 

— Aţi găsit cerbii? îl întrebă, cu ochii fixaţi 
asupra drumului. 

— Da... şi nu. 

Tessa îl privi curioasă, dar numai cu coada 
ochiului. 

— Cum adică? 

— Adică am găsit cerbii, dar erau din cei 
lopătari, obişnuiţi, aşa că am hotărât să nu-i 
mânăm să plece spre locul unde se află ceilalţi. 


— Care ceilalţi? întrebă Tessa, neînţelegând 


ce vrea să spună. 

Sam opri maşina, stinse motorul, şi-şi 
încrucişă braţele peste volan. 

— Cerbii Sika. Sunt cele mai frumoase 
specimene ale acestei rase... şi foarte rare în 
această regiune, doar câteva exemplare. Cred că 
la ei se referea Nina când mi-a spus că au găsit 
cerbi. 

— De ce sunt atât de deosebiți? 

— Multă vreme au fost vânaţi fără milă, de- 
asta sunt apariţii foarte rare. Atunci când ai 
norocul să-i zăreşti, ai impresia că asişti la un 
miracol, iar eu n-am vrut să destram această 
vrajă, această stranie apariţie. 

— Dar serialul nu vrea să dezvăluie 
oamenilor tocmai aceste ciudăţenii din lumea 
animalelor sălbatice, pentru a învăţa să le 
ocrotească şi să le admire frumuseţea? 

— Hmm... la început asta era intenţia mea. 
Eşti gata? schimbă repede subiectul. Am ajuns. 

Tessa se uită pe geam spre casa cu peluza 


îngrijită şi fântână arteziană. Sam cobori, în timp 


ce ea încă se mai gândea la ce îi povestise. Chiar 
nu-l mai înţelegea deloc. De ce se răzgândise să 
mai filmeze cerbii Sika? 

Jean McCormack îi întâmpină zâmbind 
uşurată. 

— Oh, domnule Wilde... Tessa. Tocmai voiam 
să vă telefonez. Bill spune că mă agit degeaba, dar 
Honey mă îngrijorează. E schimbată; nu 
mănâncă... 

— Pot s-o văd? întrebă Sam. 

— Vă rog, intraţi. Şi îi conduse spre 
bucătărie. O ţinem în debara. 

Honey stătea confortabil în coşul ei, dar când 
Sam intră, abia dacă mişcă din coadă. Tessa îşi 
lăsă jos trusa, iar Sam, cu stetoscopul în mână, 
începu să examineze câinele. 

— Nu trebuie să vă faceţi probleme. E 
sănătoasă, însă cred că ziua de azi a fost cam 
obositoare. 

— Dar n-a mâncat absolut nimic şi asta nu-i 
stă în fire. 


Tessa scotoci în taşcă şi scoase dinăuntru 


broscuţa. 

— Doamnă Cormick, v-am adus asta. Am 
uitat să v-o dau dimineaţă. 

— Ah, ce drăguță eşti. 

Tessa îngenunche lângă Honey şi-i arătă 
broscuţa. Honey mârâi, apoi o mirosi, îi dădu cu 
laba şi când broscuţa „chiţăi”, ciuli urechile şi 
începu să dea din coadă. 

— Ce scamatorie ai făcut, Tessa? Uite-o ce 
mutră are, râse doamna Cormick. 

— În fiecare zi, după ce Honey a început să 
se simtă mai bine, se jucau cu broscuţa. Asta 
însemna pentru ea că este răsfăţată. Câinii au o 
memorie fantastică şi fac asemenea asocieri. 

— Sam vrea să spună că am răsfăţat-o prea 
mult şi nu trebuia, şopti Tessa în timp ce Honey îi 
lingea degetele, luându-i uşor broscuţa din mână 
ca să n-o zgârie cu colții. 

— Nu ştiu cum să vă mulțumesc... 
amândurora. Honey înseamnă foarte mult pentru 
noi. 


În cele din urmă plecară,  necedând 


insistențelor doamnei Cormick de a mai rămâne, 
dar nu înainte de a-şi lua rămas bun şi de la Honey 
care, în mod miraculos, îşi recăpătase pofta de 
mâncare şi tocmai atunci hăpăia din castron. 

— Nu eşti singura care suferă de singurătate. 
Am făcut bine că am venit în seara asta, îi spuse 
Sam în timp ce se urcau în maşină. 

— N-ar fi trebuit să mă ataşez de ea. Mă simt 
vinovată, dar nu ştiu ce legătură s-a creat între 
mine şi Honey. Ştii că nu mi s-a mai întâmplat. 

— A apărut în viaţa ta într-o perioadă dificilă 
pentru amândouă, altfel că v-aţi oferit una alteia 
întreaga afecţiune. 

— Crezi că despre asta-i vorba? îl întrebă 
mirată. 

— Sunt sigur. 

— În cazul meu, la ce perioadă dificilă te 
referi? 

— La schimbarea stilului de viaţă. Trebuie să 
recunoşti că a avut loc o schimbare radicală. 

Sam urcase un deal abrupt şi oprise maşina 


pe o cărare, însă Tessa nu-şi dăduse seama că se 


îndepărtaseră mult de sat, prea tulburată de 
vorbele lui. Nu era vorba despre schimbarea 
stilului de viaţă, ci de o criză emoţională, mult mai 
profundă decât una provocată de schimbarea 
slujbei sau a locuinţei. 

— Unde ne aflăm? îl întrebă, uitându-se la 
căsuţa cu gard verde. Din grădină se auzeau câinii 
lătrând şi pe poteca din faţa maşinii fluturau din 
aripi câteva păsări de curte. 

— Acasă la Tom Hawkins. 

— Casa e cam părăginită. 

— Bătrânul are optzeci şi patru de ani... şi 
aşa nu ştiu cum se descurcă cu toată gospodăria. 
Vezi că are mulţi câini, aşa că fii pregătită. 

Aproape imediat, vreo patru câini apărură 
dinspre casă, lătrând când intrară în curte. 

— Se potolesc repede, râse Tom Hawkins din 
prag. 

Înăuntru aerul era închis şi mirosea a păsări 
şi a mâncare pentru câini, care era depozitată în 
pungile rezemate de perete. Tom îi invită să se 


aşeze şi, aproape imediat, în încăpere îşi făcură 


apariţia câteva găini care zburară pe speteaza 
scaunului Tessei, apoi intrară şi câinii şi se 
produse o hărmălaie de nedescris. Tom îşi luă 
puşca din cui şi numai ameninţându-le cu ea reuşi 
să facă linişte. 

— Ştiu că nu trag cu ea, că doar le ameninţ. 

Sam râse văzând expresia şocată a Tessei, 
apoi se aplecă să examineze laba spanielului care 
stătea culcat la picioarele lui. 

— E perfect sănătos. 

— Gus a făcut o treabă bună, zise Tom 
Hawkins. 

— Dar căţeaua gravidă? Cum îi merge 
sarcina. 

— A fătat trei pui. Vrei să-i vezi, Tessa? 

Tessa se uită prin cameră. 

— Nu mi-am dat seama că aveţi şi câţeluşi 
aici. 

— Sunt în bucătărie, cu Aga. Veniti. 

Dintr-o cutie aflată într-un colţ se auziră 
scâncete şi lătrături subţiri. Înăuntru erau trei 


căţeluşi frumoşi şi dolofani cu blăniţa aurie, iar în 


coşul de alături, mama, o căţea, cu blana deasă, 
tot aurie. 

— Oh... credeţi că mă lasă să mă apropii? 
întrebă 'Tessa. 

— Buttercup e o căţea foarte blândă. 

Tessa îngenunche şi mai întâi mângâie 
căţeaua, ai cărei ochi semănau cu cei ai lui Honey 
şi care o linse pe mână, apoi scoase căţeluşii din 
cutie. Miroseau a lapte şi aveau burticile atât de 
umflate că păreau obezi. Se jucă cu ei până când îl 
auzi pe Sam spunând: 

— Am mai sta dar nu mai e timp. 

Cu părere de rău, Tessa îi aşeză, pe rând, în 
cutie şi, curând căţeluşii adormiră obosiţi. 

— Au nevoie de stăpâni iubitori, aşa că dacă 
auzi pe cineva, Sam... 

— Te anunţ, zise Sam luând-o pe Tessa de 
braţ. 

Cei doi bărbaţi continuară să vorbească 
despre braconaj. Tessa încă simţea în nări mirosul 
de lapte şi în plus atingerea acelor adorabile 


făpturi. Casa aceea, deşi neîngrijită, radia căldura 


dragostei. Tom şi animalele lui trăiau acolo într-o 
atmosferă de pace şi armonie. 

Tom le oferi vin făcut în casă, dar îl refuzară, 
Sam pentru că urma să conducă, iar ea fiindcă în 
momentul acela dacă ar fi băut doar un pahar, s-ar 
fi îmbătat şi trebuia să-şi controleze reacţiile. 

Curând îşi luară rămas bun de la bătrân şi 
plecară însoţiţi de lătratul furios al câinilor. 

— Se ţine bine la vârsta lui, nu? o întrebă 
Sam, în timp ce-şi potrivea oglinda retrovizoare, 
apoi uitându-se la ea: Eşti cam tăcută. 

— Probabil fiindcă abia aştept să fac un dus 
fierbinte şi să mă culc... Ar fi trebuit să-l felicite 
pentru logodna cu Nina? Precis ştia că Nina o 
anunţase. Ce se aştepta să-i spună? 

— Ţi-au plăcut căţeluşii? 

— Sunt atât de frumoşi, iar Buttercup îmi 
aminteşte de Honey. 

— Câinele ăsta te obsedează, râse el. Uite, 
încă nu s-a întunecat. Dacă mai rezişti puţin, aş 
vrea să-ţi arăt ceva. 


— E deja târziu, Sam, Sunt obosită. 


— Durează puţin şi n-ai să regreţi. 

— Sper, zise ea oftând. Despre ce e vorba? 

— E surpriză. 

Sam vru s-o ia de mână. 

— Mă descurc... 

— Nu cred. Pe-aici terenul e abrupt şi aşa 
cum eşti încălţată nici zece metri n-ai putea 
înainta. Dă-mi mâna. 

— Nu ştiam că am să ajung până aici, zise 
înţepată, totuşi îl luă de mână. 

— Numeni nu cunoaşte locul ăsta. Trebuie să 
te mişti fără zgomot. În pădure era aproape 
întuneric şi nu se vedeau decât formele copacilor 
din ce în ce mai întunecate. Tessei i se părea că 
merseră ore întregi dar, bineînţeles, că era 
imposibil. La un moment dat Sam o prinse de 
mijloc şi o trase în jos. Şsst! Vorbeşte în şoaptă. 
Uită-te acolo, murmură el. Sunt doi cerbi Sika. 
Priveşte-i bine pentru că sunt o apariţie foarte 
rară. 

— Oh, sunt superbi, şopti ea, încercând să 


ignore senzaţia plăcută ce-i străbătea corpul lipit 


de al lui. 

— Masculii au blana roşcată cu o dungă 
neagră de-a lungul şirei spinării... Vezi ce coarne 
au? 

Tessa îşi ţinu respiraţia privind acele animale 
magnifice. Până atunci nu mai văzuse cerbi atât de 
aproape, cu atât mai puţin cerbi Sika. 

— Când se întorc să le observi crupa... acolo 
blana e albă... nu te mişca fiindcă or să te vadă. 
Nici nu se putea mişca pentru că privea vrăjită 
acele creaturi zvelte, maiestuoase, cu mişcări 
agile. 

Acum, ascultă, cu atenţie, şopti el. Unul din 
cerbi îşi înălţă capul şi scoase un fluierat ascuţit, 
ca un țipăt, care se stinse într-un boncănit. Era cel 
mai expresiv sunet pe care Tessa îl auzise 
vreodată, impresionând-o până la lacrimi. Imediat, 
cerbii se  pierdură în noapte, lăsând-o cu 
sentimentul că asistase la momentul magic despre 
care îi vorbise Sam. 

— Au plecat, zise el cu regret. 


Tessa se mişcă puţin în braţele lui. 


— Nu-mi vine să cred ceea ce-am văzut, 
şopti. Acum înţeleg ce-ai vrut să spui prin miracol. 
Privindu-l în ochi îşi dădu seama că urma să o 
sărute. Nu era drept. Un asemenea moment unic 
în felul lui, ar fi vrut să-l împartă cu el. Dar nu 
putea! 

Se retrase din braţele lui. 

— De ce faci asta? Să admirăm împreună 
acest colţişor de paradis. 

— Cum poţi spune asta? zise ea cu vocea 
gâtuită de emotie. 

Sam o privi mirat. 

— Te-am adus aici pentru că voiam să 
împărtăşim aceleaşi emoţii. E locul în care 
obişnuiam să vin când eram copil, dar nimeni 
altcineva nu ştie de el. 

De ce-i spunea toate astea? Ninei, nu ei 
trebuia să i le spună! 

— Mă gândeam... că e locul cel mai potrivit 
să stăm de vorbă fără să fim întrerupţi. Ce părere 
ai? Nu-ţi înţeleg privirea acuzatoare. 


— Cred că mai bine ar fi să ne întoarcem. Îţi 


mulţumesc că m-ai adus să văd cerbii... 

— Încetează cu amabilităţile şi hai să stam de 
vorbă. Şi întinse mâna s-o prindă de braţ, dar 
Tessa se feri. 

— Vreau să plec. 

— Iar eu eu vreau să discutăm, insistă el. 

— Să discuţi cu mine? Numai asta ai de gând, 
sau şi altceva? 

— Cred că ai tot dreptul să mă întrebi asta, 
dar te asigur că în seara asta nu vreau decât să 
stăm de vorbă... departe de privirile curioase... 

— Ale Ninei? murmură ea. 

— Nu ştiu la ce te referi. 

— Ah, nu? Atunci să fiu mai explicită, zise ea 
tremurând înfrigurată. Trebuia să-ţi fi spus mai 
demult, dar, probabil că acum e momentul cel mai 
potrivit. Nu era nevoie să ieşi din cameră ca să-mi 
spună Nina. Oricum, nu v-aş fi trădat... 

— Despre ce naiba vorbeşti? 

— Despre ce? repetă ea surprinsă. Despre 
logodna voastră, bineînţeles. 


— Ah... acum înţeleg. 


— Înţelegi? Sunt încântată? îl ironiză ea, 
văzându-i zâmbetul arogant. 

Fără cel mai mic efort Sam o prinse de 
încheietură şi o trase în braţele lui, strivindu-i 
gura cu buzele lui fierbinţi. Apoi o trânti pe iarbă. 

— Încă nu m-am însurat cu Nina, aşa că ne 


putem distra puţin, scumpa mea, Tessa. 


Capitolul 10 


Se zbătea să scape din strânsoare. 

Dar Sam era puternic şi o ţintuia pe spate, în 
iarbă. Gura lui lacomă cerea un răspuns şi Tessa 
cedă, copleşită de dorinţă. Era adevărat că încă nu 
se căsătorise cu Nina, dar asta se va-ntâmpla 
vreodată? auzi vocea ispitei. Îl dorea atât de mult, 
tânjea cu disperare să facă dragoste cu el... 

Sam îi dădu drumul la mâini, încolăcindu-i 
trupul cu al lui. Tessa gemu slab, urându-l, dar şi 
pe ea, pentru această trădare. De ce îi permitea 
aşa ceva? Nu era corect din partea lor. 

Ca prin vis simţi cum Sam o cuprinde de 
mijloc şi o ridică, lipind-o de pieptul lui. 

Imaginea Ninei îi reveni în minte. 

— Încetează, Sam... încetează. 

— De ce? îi şopti el la ureche. Te doresc. 

Tessa îl îmbrânci. 

— Acum mă doreşti? Tu nu-ţi doreşti decât 
ce-ţi este interzis. Ceea ce poţi obţine cinstit nu-ţi 


place, replică, amintindu-şi cum o respinsese. 


Pentru tine dragostea e un joc... nu, nu dragostea, 
tu nu cunoşti semnificaţia acestui cuvânt. Cum 
poţi face aşa ceva? Cum poţi s-o înşeli pe Nina? îi 
reproşă, încercând să-şi reprime dorinţa. 

— Mă doreşti la fel de mult cum te doresc şi 
eu. 

— Dar nu în felul ăsta. N-am niciun interes să 
fiu prima femeie care să pună în pericol o căsnicie 
care nici măcar nu a-nceput! 

Reuşi să se ridice şi atunci îi văzu surâsul 
cinic. 

— Încetează cu replicile moralizatoare. În 
felul ăsta ai reuşit să te izolezi în turnul tău de 
fildeş, ținând bărbații la distanță. 

— La tine cinismul e ceva înnăscut? 

— Cinismul îl capeţi prin antrenament... prin 
mult antrenament. 

— Atunci îmi pare rău pentru tine că ai 
pierdut atâta vreme antrenându-te. Şi alergă spre 
maşină, îngrozită să meargă prea departe şi astfel 
să-i fi aflat secretul. Dar cum poţi păstra secretă 


dragostea? Pentru că împotriva dorinței 


amândurora, îl iubea, chiar dacă Sam o folosise 
drept pion pe tabla sa de şah. Dar acest lucru nu 
se va mai întâmpla. Nu era bătaia de joc a 
nimănui! 

Ajunse la maşină abia trăgându-şi răsuflarea. 
Obrajii îi erau umezi de lacrimi şi părul îi scăpase 
din coadă. Se rezemă de maşină şi închise ochii. 
Sam nu trebuia s-o vadă aşa! Da, îl iubea, făcuse 
cea mai proastă alegere, dar când gândeşti cu 
inima nu cu capul, mai poţi face alegerea 
potrivită? 

În apropiere era un izvor pe care-l observase 
la venire. Îngenunche în iarbă şi-şi cufundă 
palmele în apă, apoi îşi dădu pe faţă. Apa rece o 
învioră. Acum se simţea mai bine şi îşi putea 
controla emoţiile. 

— Te-ai calmat? întorcându-se îl văzu în faţa 
ei, cu mâinile în buzunare. Nu poţi învinovăţi un 
bărbat că a încercat şi el, zise Sam, fără urmă de 
regret în voce. 

— Nu te învinovăţesc, replică ea, ridicându- 


se, dar vreau să mă laşi în pace. Ţi-am spus că nu 


mă interesează jocul tău... şi am vorbit serios. 

Sam ridică din umeri. 

— Dacă chiar asta simţi... am să mă port 
cuviincios, dar va trebui să mă ajuţi... să faci 
cumva să nu-mi mai placi. Mă cuminţesc şi, dacă 
vrei, am să dau totul uitării. Tessa îşi încleştă 
pumnii. Nu credea o iotă din ce-i spunea. 
Linişteşte-te, a fost o ultimă încercare. Acum hai 
să ne dăm mâna şi să cădem la o învoială. 
Discreţia ta... şi te las în pace. 

Deci asta era! Hotărâse să încerce să-i 
cumpere tăcerea. Nu avea de ce se teme. În ceo 
privea, ştia să păstreze un secret, Aşa că îi întinse 
mâna, şovăind. 

El i-o luă, o duse la buze şi o sărută, iar Tessa 
simţi furnicături pe sira spinării. 

— Acum mergem? îl întrebă retrăgându-şi-o 
repede. 

Când ajunseră la Beechwood Hall, Sam intră 
cu maşina pe alee şi făcându-i conspirativ cu 
ochiul, gest pentru care Tessei îi veni să-l 


pocnească, îşi duse degetul la buze şi-i şopti: 


— Şsst! Nu uita, nicio vorbă că am fost 
împreună în pădure. Avem o înţelegere. 

Miercuri află de la doamna Pearson că o 
parte din echipă şi Nina, plecaseră la Londra să-l 
vadă pe Leo Scheldon, producătorul. 

— Voi fi bucuroasă când vor pleca de tot. Nu- 
mi place să o spun, dar zănatecii ăştia habar n-au 
ce-i aia o mâncare bună. Uită-te şi tu! 

Tessa se uită în farfuriile cu resturi de la 
micul dejun: ouă, peste afumat şi ciuperci. 

— Nu sunt obişnuiţi cu mâncarea gătită în 
casă, o consolă Tessa, gândindu-se că nici Nina, 
nici alte manechine ce călcaseră pragul acelei 
case, nu agreau ideea caloriilor în plus. 

Sam se ţinuse de promisiune, dar se 
comporta într-un mod pe care nu-l înţelegea... 
prea amabil! Simţea, oare, pericolul! De Suzie se 
debarasase considerând-o prea periculoasă. 
Acelaşi lucru îl gândea şi despre ea? Uneori îi 
surprinderea privirea în timpul lucrului şi era 
nevoită să întoarcă capul; nu voia să citească 


mesajul ce i-l transmiteau ochii lui. Amenințarea 


plutea în aer: Sam va încerca din nou. 

Dimineaţă nu avură pacienţi, aşa că Gus şi 
Annie hotărâră să ia o pauză ca să-şi bea cafeaua. 

— Ce linişte! Nici pacienţi, nici aparate de 
filmat, nici gălăgie, râse Gus. Tocmai când Tessa 
îşi propunea să se bucure şi ea de această 
atmosferă calmă, Sam intră în birou. 

— Sam, bei o cafea? îl întrebă Annie. 

— Mulţumesc, apoi către Gus: m-am decis să 
preiau Green Farm. Tu ce părere ai? 

Gus rămase surprins. 

— Ce veste... grozavă. Dar cum de te-ai 
răzgândit? 

Sam îşi trase un scaun şi sorbi din cafea. 

— Să zicem că în planurile mele a intervenit 
o mică schimbare. Ăăă... mă gândesc să mă 
extind... 

— Vorbeşti serios? se miră Gus. 

— Minunat! spuse şi Annie. 

— Adică... te gândeşti să păstrezi cabinetul? 
Să nu-l mai vinzi? 


— Am să-l întreb pe Paul Lancing, cel care-mi 


ţine locul la Londra, dacă vrea să ne asociem. 
Cunoaşte rosturile cabinetului din Londra şi caută 
o slujbă permanentă. Asta-mi va da libertatea să 
practic aici. Ce zici, Gus? M-ai ajuta în continuare? 

Tessa se uită expresia bătrânului care trecu 
de la perplexitate la încântare. 

— Mai întrebi, Gus? Nu ştii răspunsul? 

Sam râse. 

— Mă aşteptam la un răspuns afirmativ. Bun! 
Atunci, să-ncepem! Tessa, eşti drăguță să-mi 
pregăteşti bagajele? Vaccinarea animalelor la 
Green Farm ne va câteva zile... aşa că adună-ţi şi 
tu nişte haine mai vechi... S-o întindem de-aici cât 
încă mai e linişte. Gus... Annie, ne puteţi ţine 
locul? 

— Ne descurcăm, nu, Annie? Mai ai şi alte 
surprize, Sam? 

— Una sau două, dar le păstrez pentru mai 
târziu, zise el, aruncându-i Tessei o privire 
inocentă. 

Dar ea era la fel de şocată ca Gus şi Annie, 


curând, însă, totul va ieşi la iveală. 


Dar nu înainte de a doua zi de vaccinări, 
după ce Eustace Mayfield îşi condusese una din 
cirezi şi Sam era concentrat asupra dozei pe care 
urma s-o injecteze următoarei, începu să 
bănuiască ce avea în minte. 

Aplecată deasupra viţeilor simţi pentru prima 
dată că îi înţepeneşte spatele. Ce dor îi era de o 
baie fierbinte. 

Eustace Mayfield o văzu îndreptându-se din 
spate şi o ajută să se ridice, apoi o trase într-o 
parte. 

— Toate greutăţile noastre par să se 
rezolve... dar mă-ntreb ce l-a determinat pe Sam 
să se răzgândească? 

— Vă referiţi la fermă? Ştia că bătrânul era la 
fel de surprins, dar ea nu era în măsuţă să 
comenteze afacerile lui Sam şi, oricum, adevăratul 
motiv nu-l cunoştea nimeni, nici măcar ea, sau 
Gus. 

— Nu numai la fermă, dar şi la prietenul lui 
Gregory. Şi am mai auzit că Sam s-a hotărât să 


rămână la Beechwood. 


— Sinceră să fiu... nu ştiu nimic. Sam nu mi-a 
spus motivele pentru care vrea să extindă 
cabinetul. 

— Nici de ce părăseşte televiziunea? 

Întrebarea lui Eustace Mayfield îi aprinse 
toate beculeţele din cap. De ce nu se gândise la 
asta de la început? Acum, totul i se limpezea în 
minte. Ca bărbat însurat, Sam avea noi 
perspective! De ce intenţiona să profeseze 
exclusiv medicina veterinară? Pentru ca Nina să-şi 
continue munca în televiziune fără ca el s-o 
stingherească. Probabil că Nina, care avea o 
personalitate puternică, făcuse presiuni asupra lui 
după episodul cu Suzie şi el cedase, fiind genul de 
femeie care putea să manipuleze un bărbat 
precum Sam Wilde. 

Făcându-se că nu aude întrebarea, schimbă 
subiectul. Era sfârşitul săptămânii şi aproape 
terminaseră vaccinarea. Cu atâtea gânduri care îi 
măcinaseră mintea o apucase durerea de cap, dar 
măcar înţelesese ce se petrece. 


În timp ce se întorceau acasă de la Green 


Farm cerul se acoperi de nori. 

— Stă să plouă, zise Sam, zâmbind. De la un 
timp buna lui dispoziţie începuse s-o irite. Era 
chiar atât de fericit? Chiar uitase că o sărutase şi 
cum reacţionase ea? Cum era posibil ca cineva să- 
şi facă planuri de căsătorie cu o persoană, pentru 
ca în minutul următor să încerce să seducă alta? 
în noaptea asta n-ai să dormi prea bine... vreau să 
te previn... 

— Poftim? Ce-ai spus? 

— E vorba despre sala de bal. Greeley şi o 
întreagă armată de femei s-au ocupat toată ziua s- 
o decoreze şi, probabil, vor lucra şi la noapte. N-a 
mai fost folosită de zeci de ani. 

Uitase de petrecere. Ce repede trecuse 
timpul! Bucură-te, e o petrecere de logodnă, nu 
priveghi... şi un motiv de distracţie. 

— De fapt... nu cred că voi putea veni, spuse 
ea, cu privirea fixată asupra liniei albe de pe 
mijlocul şoselei. 

— Prostii. Cum să nu vii? 


— N-am cu ce să mă-mbrac. O scuză jalnică, 


dar ăsta era adevărul. N-avea nimic potrivit 
pentru o asemenea ocazie. 

— Ia-ţi liber mâine şi du-te la cumpărături. O 
poţi lua şi pe Annie cu tine. E o companie plăcută. 

— Şi Gus cum se va descurca de unul singur? 

— Voi fi şi eu acolo. Ee un bun pretext ca să 
fug de la Beechwood Hall. Nina se întoarce mâine 
de la Londra cu echipa şi cu Leo... şi-ţi dai seama 
ce-o să fie acolo. 

Nemaiavând nicio scuză, Tessa rămase 
posacă gândindu-se la seara de sâmbătă. Nu 
exista decât o singură modalitate să treacă peste 
ea: cu zâmbetul pe buze! 

A doua zi, însoţită de Annie, porni să colinde 
magazinele. Nu mai fusese la cumpărături de când 
plecase din Oxford, de aceea se lăsă uşor convinsă 
de Annie să încerce aproape toate rochiile care îi 
plăceau. Era o distracţie. Până la urmă îşi alese o 
rochie lungă şi mulată pe corp, din mătase verde, 
în nuanţa ochilor ei, cu guler tunică şi fără 
mâneci. 


Annie îşi alese un taior înflorat, care-i masca 


rotunjimile. 

— Am cheltuit destul, sau terminăm toţi banii 
la buticul cu bijuterii de-acolo? 

Tessa îşi cumpără o pereche de cercei 
orientali, iar Annie o brățară. Toatā ziua fusese 
atât de bine dispusă încât uitase că toate acele 
cumpărături le făcuse pentru logodna lui Sam, dar 
când Annie o lăsă la Beechwood Hall, primul lucru 
pe care-l văzu fu maşina albă a Ninei, parcată 
lângă Porsche-ul roşu, deşi în jur erau multe alte 
maşini. 

Îşi luă rămas bun de la Annie şi cu braţele 
încărcate de pachete împinse cu piciorul portiera 
Land Roverului. 

— Ne vedem mai târziu îi strigă lui Annie, 
ascultând hohotele de râs ce răsunau din casă. Va 
trebui să facă conversaţie cu zeci de persoane pe 
care nu le cunoştea, prefăcându-se că ştie câte 
ceva despre fiecare. Să nu întârzii! îi mai strigă lui 
Annie pentru orice eventualitate. 

Sala de bal de la Beechwood Hall fusese 


închisă şi lăsată în paragină de pe vremea Elsei. 


Tessa nu pătrunsese niciodată dincolo de uşile 
închise. În seara aceea fuseseră larg deschise, iar 
candelabrele străluceau, reflectând pe tavanul 
împodobit cu stucaturi, sclipiri de diamant, o mică 
orchestră cânta pe podiumul ridicat pe podeaua 
bine lustruită şi draperiile roşii, grele, fuseseră 
ridicate la ferestre, ca aerul înmiresmat al nopţii 
de vară să pătrundă în sala spațioasă. 

— Acorzi un dans unui bărbat care abia îşi 
târşâie picioarele? Lasă-te condusă de mine şi-ai 
să-ţi blestemi zilele! zise Gus, îndreptându-şi 
umerii. 

Tessa râse şi îl luase de braţ, bucuroasă că 
vede o figură cunoscută. 

— Annie unde e? îl întrebă privind peste 
umărul lui la perechile de dansatori, în timp ce 
Gus o învârtea într-un ritm ameţitor. 

— Dansează cu producătorul. 

— Ce Leo? E drăguţ, nu-i aşa? Mie-mi place, 
zise Tessa amintindu-şi bărbatul timid, cu ochelari, 
pe care Damien îl împinsese de la spate să le facă 


cunoştinţă. Ca producător, Leo o dezamăgise. Nu 


era bărbatul expansiv pe care şi-l închipuise ci, 
mai degrabă, un introvertit, dar avea un zâmbet 
cald şi-i strânsese mâna cu putere. 

— Ah, scuză-mă. Mi-am pierdut 
antrenamentul, mormăi Gus, împiedicându-se de 
piciorul ei. 

Tessa se agăţă de el, ţinându-şi respiraţia în 
faţa eleganţei acelei săli de bal. 

— E superbă, Gus. Îmi imaginez cum arăta 
altă dată. 

— Multe lucruri s-au schimbat de-atunci, oftă 
Gus, iar unul dintre ele este silueta mea. De mult 
nu m-am mai simţit atât de încorsetat în frac! Şi 
mai făcu o piruetă ca s-o impresioneze, iar Tessa 
izbucni în râs. 

— Nu râde prea tare, că or să creadă că 
plângi de durere, o atenţionă el. 

După ce dansă cu Gus, Damien şi Boris, 
puseră stăpânire pe ea, apoi şi alţi bărbaţi care, 
toţi, probabil lucrau în televiziune. Picioarele o 
dureau îngrozitor. 


La un moment dat, Greeley apăru din 


mulţime. 

— Domnişoară Tessa, sunteţi chemată la 
telefon. Un anume domn Greystone. 

— Todd? Nu mai vorbise cu el din seara 
aceea... Greeley o conduse în bibliotecă apoi o 
lăsă singură. Alo, Todd? 

— Tessa? Vocea i se auzea foarte slab şi pe fir 
erau mulţi paraziți. Te-am deranjat? 

— Nu, mă bucur că te-aud. Ţi-a explicat tata 
de ce am plecat fără să-mi iau rămas bun? 

Da, îi explicase, dar Tessa deja începuse să 
simtă o senzaţie ciudată în capul pieptului. Vocea 
lui Todd era schimbată, aproape vinovată. 

— Tessa, am încercat să-ţi spun... îţi mai 
aminteşti fata pe care ţi-am prezentat-o la 
petrecere... Amber? 

— Fata cu ochi căprui? Aceea frumoasă? 

Urmă o scurtă pauză. 

— Da... ascultă... ne-am căsătorit. 

Tessa aproape că scăpă receptorul de mână. 
Todd se însurase! 


— În seara asta dăm un fel de petrecere... şi 


m-am simţit vinovat că nici nu ţi-am scris, nici nu 
ţi-am telefonat ca să te anunţ... mă-nţelegi, nu, 
Tessa? 

Tessa îşi înghiţi nodul din gât. 

— Da... da... sigur că da. 

— Te bucuri pentru noi? 

— Foarte mult, Todd. Mi-ai dat o veste 
minunată. Tessa îşi dădu seama cât de greu se 
hotărâse s-o anunţe, dar acum măcar îi înţelegea 
tăcerea. Pe Todd îl iubise întotdeauna cu o 
dragoste de soră, totuşi vestea o şocase. Aşa se 
întâmplă mereu când e vorba de prietenii din 
copilărie. Multă fericire, Todd, mai reuşi să spună, 
apoi legătura se întrerupse. 

În cameră se lăsă tăcerea. Dacă nu ar fi avut 
propriile probleme, sigur şi-ar fi dat seama ce se- 
ntâmplă, ultima oară când fusese acasă. Amber 
era o fată frumoasă, iar Todd îi căutase tot timpul 
compania. 

— Vesti proaste? o întrebă Sam din prag. De 
când se afla acolo? 


— Nu, nu chiar... adică deloc. 


— Vrei să discutăm despre asta? 

Tessa încercă să-şi stăpânească tremurul 
buzelor. 

— Era Todd, care mi-a făcut o surpriză... a 
telefonat să mă anunţe că s-a însurat. Pe fată o 
cheamă Amber şi e foarte frumoasă... 

Nu-şi amintea cum ajunsese să-şi ascundă 
faţa la pieptul lui, dar când îşi reveni Sam o 
strângea în braţe şi îi mângâia părul. 

— Şi vestea te-a şocat, nu-i aşa? îi şopti el la 
ureche. 

— Mmm... cred că da. După moartea mamei 
am crescut mai mult împreună devenind cel mai 
bun prieten al meu... mi-a fost ca un frate. Mă 
bucur pentru el. 

Sam o prinse de bărbie şi-i înălţă capul şi în 
lumina slabă din cameră Tessa avu impresia că 
trăsăturile lui se mai îmblânziseră. Întoarse 
privirea într-o parte, spunându-şi că n-ar fi trebuit 
să reacționeze în felul acela, dar după două şocuri 
venite unul după altul, îi venea să plângă. Se 


îndepărtă de el, oftând. 


— Nu prea se vede. Mai degrabă pari tristă. 
Crezi că soluţia cea mai bună e să renunţi la el 
atât de uşor? 

— Încă n-ai înţeles că nu simt pentru el... 

— Dacă tot spui că nu-l iubeşti, nu crezi că 
reacţionezi exagerat? veni el cu un argument 
logic. 

— Asta nu e reacţia faţă de Todd! protestă 
ea, ştergându-se cu degetul la ochi. Se purtase 
ridicol, ca un copil, iar Sam înrăutăţea situaţia. 
Am cunoscut-o pe Amber la o petrecere, ultima 
oară când am fost acasă şi-atunci mi-am zis că e o 
fată foarte drăguță. Acum mă simt ca o proastă că 
nu mi-am dat seama ce e între ei. 

— Mai bine ai fi rămas acasă să m-aştepţi. 
Asta să-ţi fie învăţătură de minte. 

— Te-am aşteptat întreaga săptămână! strigă 
Tessa, luând-o gura pe dinainte. 

Sam veni lângă ea. 

— Serios? Asta nu mi-ai mai spus-o. Parcă 
ziceai că n-ar fi trebuit să-mi imaginez că o să stai 


în casă să m-aştepţi. 


Tessa se întoarse cu spatele la el. 

— Confunzi lucrurile... 

— Eu le confund? Dacă e cineva confuz, tu 
eşti aceea. 

— Mai exact, ce vrei să spui? pufni ea şi 
întorcându-se îl fulgeră cu privirea. 

— Ceea ce-ai auzit. Se pare că l-ai înţeles 
greşit pe Todd, deşi îl cunoşteai de ani de zile. Ce 
să mai zic de bietul de mine care nu te ştiu decât 
de o lună? Chiar aşa, ce crezi tu despre mine? 

— Nu e neapărată nevoie să am o părere 
despre tine. 

— Serios? 

Cum putea minţi cu atâta uşurinţă. În 
realitate se gândea că Sam era un bărbat 
ambițios, cu multă putere de muncă şi că urma să 
se însoare cu o femeie frumoasă, exact persoana 
potrivită pentru el. Niciodată, însă, n-ar fi 
recunoscut că suferea zi şi noapte gândindu-se ce 
se va întâmpla după căsătoria lui? Cât de uşor îi 
va fi ei să locuiască în continuare în Beechwood şi 


dacă Nina o va mai accepta în preajmă, chiar dacă 


ea se va obişnui cu situaţia. 

Închise ochii, apoi îi deschise furioasă. 

— Oaspeţii tăi se vor întreba unde-ai 
dispărut. 

— Vino lângă mine. 

— Nu, Sam. Şi rămase încordată, văzându-l 
că se apropie. 

— Uită-te în ochii mei şi spune-mi că nu ţi-a 
plăcut cum te-am sărutat... cum ne-am sărutat. 
Spune-mi! Şi cu degetele îi atinse braţele goale, 
făcându-i pielea ca de găină. 

În clipa aceea ar fi trebuit să plece, să 
dispară din încăpere cât mai putea, dar Sam parcă 
o hipnotiza, ţintuind-o în loc. 

— Văd că nu mă contrazici, râse maliţios, 
apoi privirea îi deveni tandră. Tessa, pe cât eşti de 
frumoasă, pe atât de îndărătnică. Întotdeauna ai 
impresia că numai tu ai dreptate. Probabil că aşa 
ai reuşit să-ţi domini fraţii... dar cu mine nu ţi-a 
mers. Te-am prevenit, iar acum am să ţi-o 
dovedesc, n-ai absolut nicio şansă de scăpare. 


Tessa încremeni, neputând decât să scuture 


din cap. Sam îi privi încruntat buzele care 
începuseră să tremure, apoi o cuprinse în braţe. 
Ruptă complet de lumea din afară, nu auzi uşa 
deschizându-se. 

— Tessa... unde...? Oh, Sam! Nina se uită la 
ei îngustându-şi pleoapele. Deci aici v-aţi ascuns! 

Tessa făcu ochii mari, îngrozită. 

— Nina... nu... nu e ceea ce crezi. 

— Ba este exact ceea ce crede, zise Sam pe 
un ton amuzat, prinzând-o strâns de mijloc. Nu 
încerca să negi... am fost prinşi asupra faptului... 
şi trebuie s-o recunoaştem. 

Tessei nu-i venea să creadă ce aude. Se uită 
speriată la Nina, încercând să se smulgă de lângă 
Sam. 

— Nu, Nina, nu e adevărat, spuse, aproape 
plângând, dar din privirea acesteia înţelese că nu 


avea nicio şansă să fie crezută. 


Capitolul 11 


— Nu-i mai lăsa să facă glume pe seama ta! o 
sfătui Leo Sheldon, apoi o sărută pe Nina pe 
obraz. Cu cât înveţi mai repede cum să te păzeşti 
de farsele lor tâmpite, cu atât mai bine. Întreaga 
echipă e o haită de hiene? N-ai descoperit încă? 

— Tessa învaţă foarte repede, observă Sam, 
uitându-se la expresia perplexă a Tessei. 

— Aţi pierdut toasturile cu şampanie. Veniţi 
să ciocnim un pahar, zise Nina. 

— Nu vezi că sunt ocupați? îi zise Leo, 
îmbrăţişându-şi logodnica şi sărutând-o din nou. 

— Ba văd, chicoti Nina. Voi doi, nu vreţi să ne 
uraţi noroc? Vom avea nevoie de aşa ceva acum, 
când muncim împreună... şi trăim împreună... 
legal. 

— Eu nu vă dau mai mult de o săptămână, 
glumi Sam şi, spre surprinderea Tessei, Leo şi 
Nina izbucniseră în râs. Hai, două, acceptă el cu 
generozitate. Apoi se apropie de Nina şi o sărută 


uşor pe obraz. 


Felicitări amândurora... Leo, eşti un bărbat 
norocos. Şi, privind peste umăr, o strigă pe Tessa, 
care tresări auzindu-şi numele. 

— Da... felicitări... mă bucur pentru voi. 

— Am extenuat-o, dar vreau să-mi îndrept 
greşeala, se scuză el, prinzând-o de mijloc. 

— Atunci, ne vedem mai târziu, râse Leo, 
conducând-o pe Nina în hol. 

— Vă prindem din urmă, le strigă Sam, apoi 
închise uşa. 

Luând-o în braţe, o strânse la piept, dar 
Tessa rămase încordată, cu faţa la fel de palidă. 

— După cum te văd, îmi dau seama că încă 
nu m-ai iertat. Tessa, nu a fost decât o glumă. 

— M-ai lăsat să cred... începu ea, dar vocea i 
se frânse văzându-i figura amuzată. Încercă să se 
desprindă din îmbrăţişarea lui, dar nu reuşi. Sam, 
de ce mi-ai făcut asta? îl întrebă, încercând să-l 
îmbrâncească. 

Sam ridică din umeri. [i-am făcut propriul 
joc, pentru că m-ai acuzat că mă joc cu tine. 


— M-ai lăsat să cred că tu şi Nina sunteţi 


logodiţi îi strigă mânioasă. 

— Tu ai vrut să crezi asta. Eu nu te-am 
contrazis, atâta tot. 

— Dar ai zis că ai stat la ea, când ai fost la 
Londra! izbucni, neputându-se abţine. 

— Da? râse el. Am uitat să adaug că tot acolo 
locuieşte şi Leo? 

— Intenţionat m-ai indus în eroare? 

— Nu... tu m-ai înţeles greşit. 

— Oh, Sam, cum ai putut...? suspină, 
încercând să se elibereze din braţele lui. 

Sam o prinse de umeri, ţinând-o pe loc. 

— Foarte simplu. Mintea ta lucra cu 
febrilitate trăgând concluzii pripite. Nu puteam să 
te dezamăgesc. 

— Te rog, dă-mi drumul... 

— Tocmai când începusem să mă bucur şi eu, 
totuşi îi dădu drumul şi se rezemă de perete 
băgându-şi mâinile în buzunare. Cred că avem 
multe de discutat... dar mai suportă amânare. 
Câteva ore în plus nu mai contează pe lângă cât 


am aşteptat. În seara asta te-am urmărit cum 


dansezi. 

O urmărise? Ea nu-l văzuse decât aruncându- 
i câte o privire şi atunci simţise că i se moaie 
picioarele, iar inima îi bătuse frenetic în piept. 
Acum, după ce Nina aruncase bomba, încerca să-l 
înţeleagă. 

— Oh, Tessa, iartă-mă... uită-te la tine cum 
încerci cu disperare să-ţi limpezeşti gândurile. Şi o 
luă din nou în braţe, însă de această dată nu se 
mai opuse? Mă ierţi? 

— N-am de ce să te iert. Ai dreptate... a fost 
greşeala mea, îi răspunse cu o voce stinsă. 

Sam îşi trecu un deget peste sprânceana ei. 

— Aş vrea să te sărut... foarte mult. Îmi dai 
voie? îşi înălţă faţa spre el şi Sam îşi trecu 
degetele prin părul ei, masându-i pielea capului. 
Tremurând, corpul i se arcui spre el, involuntar, 
după aceea Sam îi cuprinse buzele într-un sărut, la 
început, tandru, apoi din ce în ce mai pătimaş. Oh, 
Tessa, ce prost am fost. Cât m-am luptat cu mine 
însumi să nu te iubesc. 


Chiar îi spusese că o iubeşte? Ce însemna 


pentru el acel cuvânt? De câte ori îl mai rostise 
până atunci? 

— Sam... îi murmură numele, dar gura lui îi 
pecetlui buzele cu un nou sărut. Palmele ei 
începură să-i exploreze trupul, umerii laţi şi 
braţele musculoase, în timp ce sărutul lui disperat, 
o făcu să geamă de plăcere şi dorinţă. 

— Am pierdut atâta timp, îi şopti el. Ştii cât 
de mult te doresc? Ai bănuit vreodată? 

— Dar ţi-am spus... 

— Am rămas şocat... imaginează-ţi un bărbat 
care vrea să rămână burlac, hotărât să nu facă 
greşeala de a se încrede în femei... şi apoi... tu! 
Am rămas fără replică, descoperit în faţa ta. Mi-ai 
spus că ai încredere în mine şi am încercat să te 
sperii, dar n-a mers. Mi-ai spus că nu mai jucaseşi 
jocul acela şi... pur şi simplu nu puteam s-o fac. 
Eram complet răvăşit. 

— N-a fost intenţia mea... 

— Femeile pe care le-am cunoscut până acum 
îşi făceau planuri cum să se poarte mai frumos cu 


mine ca să mă impresioneze. Tu, în schimb, mă 


înfurii. 

— Te-ai înfuriat? şopti Tessa. 

— Tot timpul. De-asta, acum, te sărut şi-ţi 
spun că te iubesc. Vezi bine cât m-ai supărat. 

— Sam... 

Sam îi puse uşor degetul pe buze. 

— Mă vrei, Tessa, aşa cum sunt? o fiinţă 
supusă greşelii. 

— Te vreau... şi te doresc mai mult decât 
orice pe lume. 

— Simt o ezitare în vocea ta. Nu eşti foarte 
sigură de ce spui, nu-i aşa? 

Ar fi vrut să-i spună că era sigură. 

— Ascultă-mă... Şi o prinse în braţe, privind-o 
drept în ochi. Nu pot să schimb trecutul. Femei ca 
Suzie, au existat multe în viaţa mea, dar n-au 
însemnat nimic pentru mine şi nici nu le-am dat 
speranţe. În cazul lui Suzie... îmi pare foarte rău 
pentru ea. Dar are mulţi prieteni şi, până la urmă, 
va pune mâna pe unul dintre ei. În ce te priveşte, 
din prima zi în care ne-am vorbit am ştiut că am 


întâlnit femeia care mă interesa, nu numai pentru 


frumuseţea ei, ci în multe alte privinţe. Tessa, tu- 
mi întruneşti toate dorinţele. 

Chiar era adevărat? Chiar simţea într-adevăr 
aşa? Existaseră atâtea femei frumoase în viaţa 
lui... 

— Ştiu că lucrăm bine împreună... începu, 
măcinată de îndoieli. 

— Nu e vorba doar de muncă... Până acum o 
parte din viaţa mea a fost în umbră şi, brusc, ai 
apărut tu, ca o rază de soare. Eram îngrozitor de 
speriat, de-asta am şi încercat să te uit, de-asta te- 
am şi alungat. 

— Reporterii aceia... au fost doar un pretext? 

Sam încuviinţă din cap. 

— După ce-ai plecat, nu ştiu de câte ori am 
vrut să-ţi telefonez, dar n-am putut să formez 
numărul până la capăt. 

— Oh, Sam... chiar îmi spui adevărul? 

— Adevărul absolut. Fără tine viaţa mea nu 
înseamnă nimic. Crede-mă iubito. 

Tessa îl trase spre ea şi-i încolăci gâtul cu 


braţele: 


— Sărută-mă, Sam. 

— Ah, iubito... am să te sărut... de o mie de 
ori. 

Acela era începutul viitorului pe care-l vor 
trăi împreună, oricare ar fi fost acela. Nu-i cerea 
credinţă veşnică, ar fi fost mult peste speranţele 
ei. Dar Sam urma să fie singurul bărbat din viaţa 
ei şi trebuia să se roage ca şi ea să fie singura 
femeie din viaţa lui, de-atunci înainte. 

Îl împinse uşor şi zâmbind îi şopti: 

— Nu crezi că ar trebui să facem un efort şi 
să ne amestecăm printre oaspeţi? 

— Ba da. Şi vreau să dansez cu tine... să-ţi 
simt trupul lipit de al meu... să ştiu că eşti a mea. 

— Sam, nu pot să cred ce ni se-ntâmplă? 

— Ba trebuie să crezi, iubito. 

Tessei nu-i fu uşor să părăsească încăperea. 
Avea impresia că ieşind pe uşă visul se va 
destrăma, dar Sam, ţinând-o strâns lângă el, îşi 
făcu loc prin mulţimea de invitaţi, spre ringul de 
dans, unde o prinse în braţe, şi în ritmul lent al 


muzicii  începură să danseze, unduindu-şi 


corpurile. Tessa ştia că sunt priviţi şi mai ştia că 
nu-i pasă. 

De ce să-i pese? 

Lumea întotdeauna va fi cu ochii pe el, 
pentru că, probabil, întotdeauna va fi o 
celebritate. 

— Nu-ţi fie teamă de viitor, iubito, îi şopti el. 

— Cum de mi-ai citit gândurile? 

— Tu m-ai învăţat cum, în ziua aceea în sala 
de operaţii când ţi-am spus că nu sunt obişnuit cu 
asemenea practici. Îmi părea rău că-ţi vorbesc 
atât de dur, dar deja începusem să mă-ndrăgostesc 
şi nu era prea plăcut să recunosc acest lucru. 

— N-am vrut să par îndrăzneață. A fost doar 
o glumă. 

— Care m-a speriat de moarte. Nimeni până 
atunci nu ştiuse ce gândesc... nu permisesem aşa 
ceva. Şi, dintr-odată, apari tu ca să-mi spui cum se 
repară ţevile colectoare. 

— Oh, Sam, râse ea. N-aş fi îndrăznit să-ţi 
vorbesc în felul acela dacă aş fi ştiut cine eşti. 


— Exact asta a fost problema. Nu ţi-ai 


schimbat tactica nici după ce-ai înţeles cine sunt. 
Îţi aminteşti că mi-ai spus pe un ton categoric că 
nu poţi afla caracterul unui om după o jumătatea 
de oră de interviu şi că o perioadă de probă ar fi 
cea mai bună idee. 

— Chiar aşa am spus? 

Sam o sărută, dezmierdând-o cu buze 
fierbinţi. 

— Asta-mi place la tine. Că eşti... tu şi nu ştii 
să te prefaci. 

— Chiar tu spuneai că fiecare din noi mai 
avem o latură ascunsă. Poate că tocmai pe aceea 
ai văzut-o. 

— Mi-am asumat riscul şi le iubesc pe 
amândouă... în egală măsură, murmură el. O 
strânse în braţe şi Tessa simţi un val de dorinţă 
inundându-i trupul. Era speriată de propriile 
dorinţe, care o copleşeau. Nu voia să-l sufoce pe 
Sam, dar existau toate şansele s-o facă. Cât va 
dura dragostea lor, dacă ea nu-şi va putea păstra 
controlul. Sam îi spusese să nu se teamă de viitor, 


dar ce însemna viitorul lor? se întrebă, cuprinsă 


de panică. Îl va putea iubi necondiţionat. 

— Vreau să dansez şi eu cu ea. Ai acaparat-o 
de tot, bătrâne, auziră lângă ei vocea lui Damien. 

— Asta a fost şi intenţia mea, zise Sam 
râzând, dar tonul lui era uşor prevenitor. De-abia 
atunci realiză Tessa că muzica încetase. Du-te şi 
distrează-te, dar întoarce-te la mine, adăugă el. 

Când orchestra începu să cânte din nou, 
Damien o prinse uşor în braţe şi, după ce lumina 
se micşoră, 'Tessa îl văzu pe Sam dispărând. 

Acum, când nu mai era lângă ea nu-i venea 
să creadă ce se întâmplă cu ea. Chiar îi spusese că 
o iubeşte? Că o sărutase în felul acela de parcă n- 
ar fi vrut să-i dea drumul? 

Damien îi vorbea tot timpul scutind-o de 
obligaţia de a face conversaţie, mai cu seamă că, 
la un moment dat îşi ţinu respiraţia văzându-l pe 
Sam intrând pe ring însoţit de o fată înaltă şi 
brunetă. 

Sam o cuprinse în braţe cu eleganţă şi fata se 
lăsă peste el ca o salcie deasupra apei. Tessa 


încremeni, nemaiputându-şi lua ochii de la ei. 


Vechea spaimă o cuprinse din nou şi panica puse 
stăpânire pe ea. Lucrul acela îngrozitor i se 
întâmpla chiar ei? Acum ştia ce poate face gelozia 
dintr-un om; era ca o gheară ce deforma 
perspectiva fragmentând-o în clone urâte ale 
realităţii. 

La un moment dat privirile li se încrucişară şi 
îşi simţi trupul revenind la viaţă. Privirea aceea 
era numai pentru ea, confirmându-i dragostea şi 
Tessa i-o susţinu zâmbind până când Damien o 
învârti schimbând locurile. 

— Ne va fi dor de locul ăsta, spuse Damien, 
făcând piruete în faţa ei în ritmul melodiei rock. 

— Scuză-mă, n-am înţeles ce-ai spus. Muzica 
e prea stridentă. 

— Ne-am obişnuit cu viaţa de huzur, iar eu 
voi duce dorul gustoaselor mâncăruri ale doamnei 
Pearson. 

— Plecaţi undeva? se miră ea. 

— Nu  ştiai? Suntem într-un impas cu 
episodul pilot şi Leo a întrerupt filmările. 


— Habar n-aveam. Îmi pare rău. 


Când scăpă de el îl căută din priviri pe Sam 
dar el dispăruse din nou. Nu înţelesese prea bine 
ce-i spusese Damien, dar vestea că în Beechwood 
Bridge totul va reintra în normal o bucura. 

— Credeam că n-o să mai ieşi de pe ringul de 
dans! auzi în spate vocea lui Sam şi când se 
întoarse îl văzu zâmbind. 

— Mi-a fost dor de tine, îi şopti Tessa şi 
imediat el o strânse în braţe. 

— E multă lume aici. 

— Eu n-am avut ochi decât pentru o singură 
persoană. 

— Vreau să mă asigur că aceşti ochi ca 
smaraldul nu văd pe nimeni altcineva în seara 
asta. Hai să ne plimbăm. 

— Eşti nebun, râse ea. 

— N-o să-ţi fie frig doar în asta? o întrebă 
plimbându-şi privirea asupra ei. 

— E frumos afară, nu? 

— Vino să te convingi singură. 

— Unde vrei să mă duci? îl întrebă văzându-l 


că o ia pe alee. Sam Wilde, am impresia că ai 


plănuit ceva. 

— Instinctul feminin nu te înşală. Mergem 
undeva, zise el sărutând-o pe vârful nasului. 

La capătul aleii, în dreapta, era drumul ce 
ducea în sat, cel din stânga spre cabinet care, la 
ora aceea, părea un loc părăsit. 

— Intraţi aici voi toţi care îndrăzniţi, spuse el 
râzând în timp ce descuia uşa. 

— Sam... spune-mi de ce pleacă echipa de 
filmare? Pleci şi tu cu ei? 

— Crezi că am de gând să te părăsesc? 

— N-am niciun drept să te rețin, dacă aceste 
filmări înseamnă atât de mult pentru tine. 

— Iubito, viaţa mea s-a schimbat, îi şopti el, 
prinzând-o în braţe. Mă bucur că Leo a luat 
această decizie lăsându-mă să-mi fac planuri 
pentru viitor, un viitor pentru amândoi, aici în 
New Forest. 

— Nu-mi spune că pentru mine... 

— Tessa, vreau să mă însor cu tine, să fii 
soţia mea, să lucrăm împreună, să trăim 


împreună, să mă iubeşti mereu. Nu voi permite ca 


ceva să intervină între noi ca să ne distrugă 
dragostea. 

— Sam... Vocea îi tremura şi lacrimile îi 
împăienjeniră privirea. Nu te pot lăsa să-mi faci 
asemenea promisiuni. 

— Sunt singurele pe care mi le pot respecta. 
Mi-ai arătat că ai încredere în mine şi vreau să fiu 
demn de această încredere. 

Sam aprinse lumina. Deşi încăperea era aşa 
cum o ştia, acum Tessa o vedea cu alţi ochi. Acolo 
era viitorul ei. Îi plăcuse de la început, dar acum şi 
Sam iubea acel loc. În sinea ei ştiuse tot timpul că 
el iubeşte locul acela. 

— Tessa, vrei să te măriţi cu mine? 

— Te iubesc, Sam, izbucni ea din prea plinul 
inimii. Da, da, da, de o mie de ori „da”. 

Sam o strânse în braţe şi o sărută, dar 
sărutul lui se deosebea de toate celelalte. Era o 
promisiune a dragostei lui... veşnice. Acum ştia că 
în viaţa ei nu existau jumătăţi de măsură, şi care-i 
erau sentimentele faţă de Sam Wilde, bărbatul 


visurilor ei, dar şi cel real. 


Luând-o de mână o conduse spre camera de 
recuperare, dar în prag Tessa se opri nevenindu-i 
să creadă ce vede. Din cutia băgată într-o cuşcă, 
se iviră două căâpşoare cu blăniţă aurie, cu patru 
ochişori se clipeau somnoroşi. 

— Sam... doar nu... 

— Tom le-a pus numele Primrose şi Pansy. Pe 
Poppy l-au luat Jane şi Ray. Se aplecă şi luă 
căţeluşii în braţe, apoi i-i întinse. Ca semn al 
dragostei mele... doamnă Wilde. 

Căţeluşii i se ghemuiră în braţe, lingând-o pe 
bărbie, pe nas, încurcându-şi lăbuţele în părul ei. 

— Ah, Sam... acum am să plâng, suspină ea. 
Sunt atât de fericită, iubitule. 

— Destul de fericită ca să ne accepţi pe toţi 
trei, pentru totdeauna? 

Tessa încuviinţă din cap. În ochi îi străluceau 
lacrimi de fericire. 


— Pentru totdeauna şi mai mult decât atât. 


Sfârşit 


